text:
༉ དར་དཀར་ནང་གི་ རྒྱལ་ཡོངས་ཚོགས་སྡེའི་ འདེམས་ངོ་༡༠ ག་ར་གིས་ རྒྱལ་ཡོངས་ཚོགས་སྡེའི་ བཙག་འཐུ་སྐབས་ རང་སོའི་རྒེད་འོག་ནང་ལས་ རྒྱལ་ཁ་ཐོབ་ནུག།
ཨིན་རུང་ རྒེད་འོག་བསྡོམས་༡༤ ཡོད་ས་ལས་ སྒོ་ཞིང་དང་ བཀྲིས་ལྡིང་ གཙང་ཁ་ ནི་ཅུ་ལ་རྒེད་འོག་ཚུ་ནང་ འདེམས་ངོ་ཐོན་མི་མེདཔ་ལས་ རྒྱལ་ཡོངས་ཚོགས་སྡེ་གི་ འདེམས་ངོ་སྦེ་བཙག་འཐུ་གྲུབ་མི་ སུར་ཇ་མཱན་ཐ་པ་གིས་ རྒེད་འོག་༣ ལས་ རྒྱལ་ཁ་ཐོབ་ཡོདཔ་ད་ རྒེད་འོག་༡ ནང་ལས་ སུ་རཱཇ་པར་དཱན་གྱིས་ རྒྱལ་ཁ་ཐོབ་ནུག།
དེ་ཡང་ སུར་ཇ་མཱན་ཐ་པ་གིས་ གཙང་ཁ་རྒེད་འོག་ལས་ ཚོགས་རྒྱན་བཙུགས་མི་་བསྡོམས་༧༦༡ ཐོན་མི་ལས་ ཁོ་གིས་༡༥༣ ཐོབ་ཡོདཔ་ད་ བཀྲིས་སྡིངས་རྒེད་འོག་ལས་ ཚོགས་རྒྱན་བཙུགས་མི་༩༦༩ ལས་ སུར་ཇ་མཱན་གྱིས་ ཚོགས་རྒྱནས་༣༤༨ ཐོབ་ཡོདཔ་ད་ སྒོ་ཞིང་རྒེད་འོག་ནང་ ཚོགས་རྒྱན་བཙུགས་མི་༡༠༦༨ ལས་ ཁོ་གིས་ཚོགས་རྒྱན་༣༠༩ ཐོབ་ཡོདཔ་ཨིན་པས།
ཨིན་རུང་ ནི་ཅུ་ལ་རྒེད་འོག་ནང་ཡང་ རྒྱལ་ཡོངས་ཚོགས་སྡེའི་ འདེམས་ངོ་མེདཔ་ལས་ དེ་ནང་ལས་ ལྷ་མོའི་རྫིང་ཁའི་འདེམས་ངོ་ སུ་རཱཇ་པར་དཱན་གྱིས་ ཚོགས་རྒྱན་བསྡོམས་༣༠༤ ལས་ ཁོ་གིས་ ཚོགས་རྒྱན་༧༨ ཐོབ་མི་དེ་ མཐོ་ཤོས་ཨིན་པས།
འདེམས་ངོ་༡༠ ཡོད་མིའི་གྲས་ལས་ ཚོགས་རྒྱན་ཉུང་ཤོས་དེ་ར་ རྡོ་རོ་ནང་རྒེད་འོག་གི་འདེམས་ངོ་ དབང་འདུས་ཨིནམ་ད་ ཁོ་གིས་ ཚོགས་རྒྱན་ཡོངས་བསྡོམས་༨༠༡ ཐོབ་ནུག།
དེ་བཟུམ་སྦེ་ འགྲེམ་ཐོག་ཚོགས་རྒྱན་མཐོ་ཤོས་དེ་ཡང་ རྒྱལ་ཁ་ཐོབ་མི་ སུར་ཇ་མཱན་ཐ་པ་ཨིནམ་ད་ ཁོ་གིས་ ཡོངས་བསྡོམས་༨༤༢ ཐོབ་ནུག།
འགྲེམ་ཐོག་ཚོགས་རྒྱན་ཉུང་ཤོས་དེ་ རྡོ་རོ་ནང་རྒེད་འོག་ལས་ དབང་འདུས་ཀྱིས་ཐོབ་ནུག།
འཕྲུལ་ཆས་ཐོག་གི་ ཚོགས་རྒྱན་ཨིན་པ་ཅིན་ ཚོགས་རྒྱན་ཡོངས་བསྡོམས་༡༨༣༣ ཐོབ་མི་ བཙན་མདའ་སྒང་རྒེད་འོག་གི་ བི་རེན་ད་ར་ཅི་མོ་རི་ཨིན་རུང་ ཁོ་གིས་ འགྲེམ་ཐོག་ཚོགས་རྒྱན་༥༦༡ ལས་ མ་འཐོབ་ནི་དེ་གིས་ རྒྱལ་ཁ་འཐོབ་མ་ཚུགསཔ་ད་ སུར་ཇ་མཱན་ཐ་པ་གིས་ འཕྲུལ་ཆས་ཐོག་ལས་ ཚོགས་རྒྱན་ཡོངས་བསྡོམས་༡༧༩༤ ཐོབ་ནུག།
དར་དཀར་ནང་ རྫོང་ཁག་ནང་ རྒེད་འོག་༡༤ ནང་ ཁྱད་ཚད་དང་ལྡན་པའི་ཚོགས་རྒྱན་བཙུགས་མི་ ཡོངས་བསྡོམས་༢༤,༢༠༠ ཡོད་མི་ནང་ལས་ འགྲེམ་ཐོག་ཚོགས་རྒྱན་བཙུགས་མི་ ཕོ་སྐྱེས་༥༤༣༨ དང་ ཨམ་སྲུ་༥༡༧༡ འོང་ཡོདཔ་ལས་ ཚོགས་རྒྱན་གྱི་བརྒྱ་ཆ་༤༥.༣ དང་༤༣.༢ ཨིན་པས།
དེ་ལས་ འགྲེམ་ཐོག་ཚོགས་རྒྱན་ ཐོ་བཀོད་འབད་མི་ ཕོ་སྐྱེས་༢༦༠༠ ལས་༡༩༡༠ གིས་ བཙུགས་ཡོདཔ་ད་ ཨམ་སྲུ་༡༩༥༤ གིས་ ཐོ་བཀོད་འབད་མི་ ཨམ་སྲུ་༡༤༣༤ གིས་ ཚོགས་རྒྱས་བཙུགས་ཡོདཔ་ལས་ ཕོ་སྐྱེས་ཨིན་པ་ཅིན་ བརྒྱ་ཆ་༧༣.༥ དང་ ཨམ་སྲུ་བརྒྱ་ཆ་༧༣.༤ གིས་ བཙུགས་ནུག།
རྒྱལ་ཡོངས་ཚོགས་སྡེའི་ འདེམས་ངོ་ཚུ་གིས་ སླབ་དོ་བཟུམ་འབད་བ་ཅིན་ ཚོགས་རྒྱན་བཙུགས་ནི་གི་ གྱངས་ཁ་ཡར་སེང་འབད་དགོ་པ་ཅིན་ ཁོང་ལུ་ གོ་བརྡའི་ལས་རིམ་དང་ ཡང་ཅིན་ ཚོགས་རྒྱན་བཙུགས་ནིའི་དོན་ལུ་ སྟབས་བདེ་ཏོག་ཏོ་བཟོ་དགོཔ་དེ་ ཁག་ཆེ་བས་ཟེར་ཨིན་པས།
གོ་བརྡའི་ཤེས་ཡོན་བྱིན་དགོ་པས་ཟེར་མི་དེ་ཡང་ མི་སེར་མང་ཤོས་ཅིག་གིས་ རྒྱལ་ཡོངས་ཚོགས་སྡེའི་བཙག་འཐུ་དེ་ ཁག་མ་ཆེཝ་བཟུམ་སྦེ་ མནོ་སྡོད་མི་ལེ་ཤ་ཅིག་ཡོདཔ་ལས་ ཁོང་ལུ་ གོ་བརྡའི་ལས་རིམ་བྱིན་དགོཔ་ད་ ཚོགས་རྒྱན་བཙུགས་ནིའི་མཐུན་རྐྱེན་ཚུ་ སྟབས་བདེ་ཏོག་ཏོ་ཡོད་པ་ཅིན་ མང་ཤོས་ཅིག་གིས་ ཚོགས་རྒྱན་བཙུགས་ནི་ལུ་ གདམ་ཁ་རྐྱབ་སྟེ་ མ་འོངས་པ་ནང་ ཚོགས་རྒྱན་བཙུགས་ནི་གི་ གྱངས་ཁ་ཡར་སེང་འབད་ཚུགས་པའི་ ཁེ་ཕན་འདུག་ཟེར་ཨིན་པས།
ཨིན་རུང་ རྫོང་ཁག་བཙག་འཐུ་འགོ་དཔོན་ རིག་འཛིན་ལྷུན་གྲུབ་ཀྱིས་འབད་བ་ཅིན་ བཙག་འཐུ་ལྷན་ཚོགས་ཀྱི་ཁ་ཐུག་ལས་ མི་སེར་ཚུ་ལུ་ གོ་བརྡའི་ལས་རིམ་ཚུ་ འགོ་འདྲེན་འཐབ་ཡོདཔ་མ་ཚད་ འགྲེམ་ཐོག་ཚོགས་རྒྱན་དང་ ལྷན་ཐབས་ཚོགས་རྒྱན་བཙུགས་སའི་ ས་ཁོངས་བཟོ་མི་དེ་ཡང་ ཁོང་ལུ་ སྟབས་བདེ་ཏོག་ཏོ་འོང་ནི་དོན་ལུ་ཨིནམ་མ་ཚད་ དབང་པོ་སྐྱོན་ཅན་ཚུ་གི་དོན་ལུ་ཡང་ མཐུན་རྐྱེན་ཚུ་ མ་བཏུབ་བཏུབ་སྦེ་ བྱིན་ཡོདཔ་སྦེ་ཨིན་པས།
རྒྱལ་ཡོངས་ཚོགས་སྡེའི་བཙག་འཐུ་དེ་ སྤྱི་ཟླ་༤ པའི་ཚེས་༢༠ ལུ་ འགོ་འདྲེན་འཐབ་ཡོདཔ་ད་ ཉིན་གྲངས་༡༠ གྱི་ནང་འཁོད་ལུ་ བཙག་འཐུ་དང་འབྲེལ་བའི་ཉོགས་བཤད་ཡོད་པ་ཅིན་ བཙུགས་ནི་གི་ གོ་སྐབས་ཡོད་དེ་འབད་རུང་ ད་ལྟོ་ཚུན་ཚོད་ཀྱི་རིང་ ཉོགས་བཤད་ག་ཅི་ཡང་ མ་ལྷོདཔ་ཨིན་པའི་གནས་ཚུལ།
ཡེ་ཤེས་སྒྲོལ་མ།


c: text/html

text:
སྤྱི་ལོ་ ༢༠༢༡ སྤྱི་ཟླ་ ༡༡ པའི་ཚེས་ ༡༢ ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་དང་ ཇཱ་པཱན་རྒྱལ་སྤྱི་མཉམ་འབྲེལ་ལས་སྡེའི་གཙོ་འཛིན་སྐུ་ཚབ་གཉིས་ཀྱིས་བར་ན་ ཨང་གནས་ཅན་གྱི་ས་དབྱིབས་ཆགས་ལུགས་ཀྱི་ས་ཁྲའི་ལས་འགུལ་དོན་ལུ་ གྲོགས་རམ་གན་ཡིག་གུར་མཚན་རྟགས་བཀོད་གནང་ཡི།
ལས་འགུལ་འདི་གིས་དམིགས་ཡུལ་འདི་ རྐྱེན་ངན་ལས་བཟློག་ཐབས་དང་རང་བཞིན་འཐོན་སྐྱེད་འཛིན་སྐྱོང་སྒྲིང་སྒྲིང་བཟོ་སྟེ་ སྲིད་བྱུས་བརྩམ་མི་ལུ་ས་ཆའི་བརྡ་དོན་སྤྲོད་ཐབས་ཀྱི་དོན་ལུ་ཨིན། ལས་འགུལ་འདི་ཡང་ ཨང་གནས་ཅན་གྱི་ས་དབྱིབས་ཆགསས་ལུགས་ཀྱི་ས་ཁྲ་འདི་ བྱང་ཕྱོགས་དང་དབུས་ཕྱོགས་ལུང་ཕྱོགས་ཀྱི་ཚད་གཞི་འདི་ ༡:༢༥༠༠༠ དང་ དེ་ལས་ ཁྲོམ་སྡེ་གཙོ་བོ་ལུ་ཚད་གཞི་འདི་ ༡:༥༠༠༠ བཟོ་ཐོག་ལག་ རྒྱལ་ཡོངས་ས་ཆ་ལྷན་ཚོགས་ཡིག་ཚང་དང་གཅིག་ཁར་ལེན་འཐབ་ནི་ཨིནམ་དང་ འདི་གིས་ འབྲུག་རྒྱལ་ཁབ་ནང་ལུ་ གནམ་གཤིས་འགྱུར་བ་ལས་བརྟེན་པའི་ཉེན་ཁ་ཅན་གྱི་ རང་བཞིན་རྐྱེན་ངན་མར་ཕབ་འབད་ལྷན་ཐབས་ཚུགས་ནི་ཨིན། ཇཱ་པཱན་རྒྱལ་སྤྱི་མཉམ་འབྲེལ་ལས་སྡེ་གིས་ཡང་ རྒྱལ་ཁབ་ཀྱི་ལྷོ་ཕྱོགས་ལུང་ཕྱོགས་ལུ་ ས་ཆ་གྲུ་བཞི་ཀི་ལོ་མི་ཊར་ ༡༡༠༠༠ ཀྱི་དོན་ལུ་ ཚད་གཞི་ ༡:༢༥༠༠༠ བཟོ་ཡོདཔ་ལས་ འདི་གིས་ལྷོ་ཕྱོགས་རྫོང་ཁག་བརྒྱད་ཁྱབ་འདི་ཡོདཔ་ཨིན། སྤྱི་ལོ་ ༢༠༠༨ ལུ་མཇུག་བསྡུ་ཡོད་མི་ ཁྱད་རིག་མཉམ་འབྲེལ་ལས་འགུལ་འདི་གིས་ཡང་ ཨང་གནས་ཅན་གྱི་ས་དབྱིབས་ཆགས་ལུགས་ཀྱི་ས་ཁྲ་མ་བརྩི་བར་ ས་འཇལ་ཚད་འཛིན་གྱི་ས་ཁོངས་ ས་སྒོ་ངོས་འཛིན་ གནམ་འཚོར་འཛིན་ཆས་ཐབས་ལམ་ ཨང་གནས་ཅན་གྱི་བཀོད་རིས་བཟོ་ནི་ ས་ཆའི་བརྡ་དོན་རིམ་ལུགས་ཀྱི་གནས་སྡུད་དབྱེ་དཔྱད་ཚུ་གི་ཐད་ཁར་ རྒྱལ་ཡོངས་ས་ཆ་ལྷན་ཚོགས་ཡིག་ཚང་གིས་འགོ་དཔོན་ཚུ་ལུ་ཅོག་སྒྲུབ་གོང་འཕེལ་གྱི་དོན་ལུ་ཕན་ཐོགས་བྱུང་འདི་ཡོད།

robotstxt: allowed

filter: keep


text:
༉ མཱལ་ལྡེབསི་ལུ་སྦེ་ འགོ་འདྲེན་འཐབ་པའི་བསྒང་ཡོད་མི་ ལྷོ་ཨེ་ཤི་ཡཱན་ བཱསི་ཀེཊ་བཱོལ་ཚོགས་པའི་ ཨམ་སྲུའི་བཱསི་ཀེཊ་བཱོལ་ འགྲན་བསྡུར་ནང་ ཤྲི་ལངྐའི་ཨམ་སྲུ་སྡེ་ཚན་གྱིས་ འབྲུག་པའི་ཨམ་སྲུ་སྡེ་ཚན་ ཕམ་བཏང་ཡོདཔ་ཨིན་པས། དེ་ཡང་ སྤྱི་ཟླ་༩ པའི་ཚེས་༢༦ ལུ་ རྩེད་འགྲན་འབདཝ་ད་ བཱསི་ཀེཊ་བཱོལ་ཚོགས་པའི་ ལམ་ལུགས་དང་འཁྲིལ་ དུས་ཡུན་སྐར་མ་༡༢ རེ་འབད་མི་ སྐོར་ཐེངས་༤ …རྒྱས་པར་ལྷག། »
ཨུ་མཛོ་རོང་ ཕྱི་ཡ་གཡུས་མི་ཚུ་ རང་བཞིན་གྱི་མཚོ་ སྐམ་མི་ལུ་ཚ་གྱང་།
༉ ཨུ་མཛོ་རོང་རྒེད་འོག་ ཕྱི་ཡ་གཡུས་མཚན་གྱི་ལྟག་ལུ་ རང་བཞིན་གྱི་མཚོ་ཅིག་ཡོད་མི་དེ་ སྐམ་སོང་མི་ལུ་བརྟེན་ ས་གནས་ཀྱི་མི་སེར་ཚུ་ ཚ་གྱང་ལང་སྟེ་འདུག། ཕྱི་ཡ་མཚོ་དེ་ མཁན་སྟོང་མ་ཎི་ལས་ ལྷོ་ཕྱོགས་ཁ་ཐུག་ ཀི་ལོ་མི་ཊར་༧ དེ་ཅིག་གི་ས་ཁར་ རྒེད་འོག་ལྟེ་བའི་འཁོར་ལམ་གྱི་ འོག་ལུ་ཆགས་ཏེ་འདུག། མཚོ་དེ་ ཕྱི་ཡ་གཡུས་ཚན་གྱི་དོན་ལས་ རྩ་ཆེ་ཏོག་ཏོ་ཨིནམ་སྦེ་ རྩིས་དོ་ཡོདཔ་ད་ ལོ་དག་པ་ཅིག་གི་ཧེ་མར་ མཚོ་བསྐོར་ར་རྐྱབ་པའི་སྐབས་ …རྒྱས་པར་ལྷག། »
བཀྲིས་གཡང་རྩེ་མི་སེར་ཚུ་ མཁོ་ལོང་ཆུ་གློག་མེ་ལས་འགུལ་ལུ་ རེ་ཐག་རྫོགས་དོ་ཡོདཔ།
༉ ལོ་དག་པ་ཅིག་ཧེ་མར་ མཁོ་ལོང་ཆུ་གློག་མེ་ལས་འགུལ་ འགོ་བཙུགས་ནི་དེ་གིས་ བཀྲིས་གཡང་རྩེ་དང་ ཉེ་འདབས་ཀྱི་མི་སེར་ཚུ་གིས་ སྒྲིང་ཁྱིམ་བཟོ་སྐྲུན་དང་ ཚོང་འབྲེལ་གཞན་གྱི་དོན་ལུ་ ཟད་འགྲོ་མང་རབས་ཅིག་ བཏང་ཡོདཔ་ཨིན་པས། ཨིན་རུང་ འབྲུག་དང་ རྒྱ་གར་མཉམ་འབྲེལ་ལས་སྡེ་གིས་ ལས་འགུལ་དེ་ མཚམས་འཇོག་འབད་མི་དང་ ལོག་ནམ་འོང་ནི་ཨིན་ན་ གཏན་ཏན་མེད་མི་ལུ་བརྟེན་ རེ་ཐག་ཆད་ཡོདཔ་ཨིན་པས། ལོ་ངོ་བཅུ་ཕྲག་ལས་བཅད་དེ་ བཀྲིས་གཡང་རྩེའི་མི་སེར་ཚུ་ …རྒྱས་པར་ལྷག། »
གནས་ཚུལ་མདོར་བསྡུས།
ཐིམ་ཕུག་བཀྲིས་ཆོས་རྫོང་ནང་ རང་ཟླ་༧ པའི་ཚེས་༢༣ ལས་ འགོ་བཙུགས་མི་ ལོ་བསྟར་ལྷ་མོའི་སྒྲུབ་ཆེན་གྱི་ དངོས་གཞི་དེ་ ནངས་པ་འགྲོལ་གནང་ནི་ཨིནམ་ད་ སྒྲུབ་ཆེན་གྱི་སྐབས་ལུ་ ཞྭ་ནག་གི་ སྐུ་འཆམ་ཚུ་ གནངམ་ཨིན་པས། རང་ཟླ་༨ པའི་ཚེས་༥ ལུ་ བཀྲིས་ཆོས་རྫོང་གི་ རྡོ་གཅལ་ནང་ ལྷ་མོ་རེ་མ་ཏི་གིས་ སྣ་དྲངས་ཏེ་ ལྷ་མོ་མཆེད་བཞི་དང་ …རྒྱས་པར་ལྷག། »
ཀི་ལོ་མི་ཊར་༡༠༠ འབད་མི་ རྐང་འཁོར་རྒྱུག་འགྲན་འགོ་བཙུགས་ནི།
༉ ཀི་ལོ་མི་ཊར་༡༠༠ འབད་མི་ བེ་ལེག་མའུན་ཊེན་རྐང་འཁོར་རྒྱུག་འགྲན་ འགོ་བཙུགས་ནིའི་དོན་ལུ་ ཉིནམ་༦ ལས་བརྒལ་མེདཔ་ད་ ད་ལྟོ་ཚུན་ ཡོངས་འབྲེལ་ཐོག་ལས་ ཐོ་བཀོད་འབད་མི་ཚུ་ག་ར་ ཕོ་སྐྱེས་ཚུ་ཨིན་པས། སྤྱི་ཟླ་༩ པའི་ཚེས་༢༤ ཚུན་ ཕོ་སྐྱེས་༣༢ ཀྱིས་ ཐོ་བཀོད་འབད་ཡོདཔ་མ་གཏོགས་ ཨམ་སྲུ་ཕུད་རྡོག་༡ གིས་ཡང་ ཐོ་བཀོད་མ་འབད་བར་ …རྒྱས་པར་ལྷག། »
རྩི་རང་གི་ རྒེད་འོག་མཐུད་སྦྲེལ་ལམ་ བརྒྱ་ཆ་༧༠ དེ་ཅིག་ ཉམས་བཅོས་འབད་དགོཔ།
༉ རྩི་རང་ལུ་ རྒེད་འོག་༡༢ ཡོད་པའི་གྲས་ལས་ འདས་པའི་ལོ་ཚུ་ནང་ རྒེད་འོག་༥ འི་ མཐུད་སྦྲེལ་ལམ་ཚུ་ གནས་སྟངས་སྐྱོ་དྲགས་ཐལ་ཡོདཔ་ལས་ འཕྲལ་མགྱོགས་ར་ ཉམས་བཅོས་འབད་དགོཔ་ ཐོན་ཡོདཔ་ཨིན་པས། རྩི་རང་སྟོད་དང་ བར་གཤོང་ གསེར་གྱི་ཐང་ དཀྱིལ་འཁོར་ཐང་ དེ་ལས་ གདུང་ལ་སྒང་རྒེད་འོག་གི་ མཐུད་སྦྲེལ་ལམ་ཚུ་བདའ་སྟེ་ སྣུམ་འཁོར་ཆུང་ཀུ་ཚུ་ …རྒྱས་པར་ལྷག། »
ནེ་ར་ཨ་མ་གཙང་ཆུའི་ཟམ་ འཕྱགས་བདའ་བའི་ཤུལ་ལས་ མི་སེར་ཚུ་ལུ་ དཀའ་སྡུག་བྱུང་ཡོདཔ།
༉ ཁྲིམས་ཤིང་རྒེད་འོག་དང་མཐུད་སྦྲེལ་འབད་མི་ ནེ་ར་ཨ་མ་གཙང་ཆུའི་ཟམ་དེ་ ཆུ་རུད་ཀྱིས་ འཕྱགས་བདའ་མི་ལུ་བརྟེན་ སྤྱི་འོག་གཉིས་ཀྱི་ མི་སེར་སོ་ནམ་པ་ཚུ་ རྒྱུན་འགྲུལ་འཐབ་ནི་ལུ་ དཀའ་ངལ་བྱུང་སྟེ་འདུག། ལྕགས་ཟམ་དེ་ སྤྱི་ཟླ་༦ པ་ལས་ར་ ཆུ་རུད་ཀྱིས་ འཕྱགས་བདའ་ཡོདཔ་ཨིན་རུང་ རྒེད་འོག་བདག་སྐྱོང་ལུ་ མ་དངུལ་མེད་མི་ལུ་བརྟེན་ ལོག་བཟོ་སྐྲུན་འབད་མ་ཚུགས་པར་ ལུས་ཡོདཔ་ཨིན་པས། ཟམ་དེ་ བེར་གདུང་མ་དང་ …རྒྱས་པར་ལྷག། »
ཐའི་ལྟ་བཤལ་ལས་སྡེ་ཚུ་གིས་ འབྲུག་གི་ལྟ་བཤལ་སྲིད་བྱུས་ལུ་ ལེགས་ཆའི་ངོས་ལེན།
༉ འདས་པའི་བདུན་ཕྲག་ནང་ བེང་ཀོག་ལུ་ འབྲུག་གི་ལྟ་བཤལ་ཡར་དྲག་གཏང་ནིའི་ ལས་རིམ་ཅིག་ འགོ་འདྲེན་འཐབ་སར་ ལྟ་བཤལ་ལག་ལེན་པ་ ལེ་ཤ་ཅིག་གིས་ ལྟ་བཤལ་སྲིད་བྱུས་གསརཔ་དང་ དམིགས་བསལ་དུ་ ཡུན་བརྟན་གོང་འཕེལ་གྱི་ འཐུས་ཡར་སེང་འབད་མི་ལུ་ དྲི་བཀོད་འབད་ནུག། ཐའི་ལེནཌ་ལུ་ འབྲུག་གི་གཞུང་ཚབ་ ཀུན་བཟང་རྡོ་རྗེ་གིས་ འབྲུག་གི་ལྟ་བཤལ་སྲིད་བྱུས་དང་ ཐབས་བྱུས་གསརཔ་ལུ་བརྟེན་ ལྟ་བཤལཔ་ཚུ་ལུ་ ཉུང་མཐའི་ཉིན་བསྟར་འཐུས་ཀྱི་ཚབ་ལུ་ …རྒྱས་པར་ལྷག། »
རྒྱལ་ཡོངས་དགོངས་ཞུའི་ཟུར་ཕོགས་དང་འཚོ་རྟེན་མ་དངུལ་ནང་ འཐུས་མི་འཛུལ་ཞུགས་འབད་མི་ལས་ལྷག་སྟེ་ ཐོན་འགྱོ་དོ་ཡོདཔ།
༉ འདས་པའི་ལོ་ཚུ་ནང་ རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་ནང་ འཐུས་མི་གསརཔ་ འཛུལ་ཞུགས་འབད་མི་ལས་ལྷག་སྟེ་ འཐུས་མི་ཚུ་གིས་ དགོངས་ཞུ་འབད་དོ་ཡོདཔ་ལས་ དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་གྱི་ དགོངས་ཞུའི་ཐོབ་ལམ་ཡུན་བརྟན་གྱི་ དྲི་བཀོད་འབད་དོ་ཡོདཔ་ཨིན་པས། རྒྱལ་ཡོངས་དགོངས་ཞུའི་ཟུར་ཕོགས་དང་འཚོ་རྟེན་མ་དངུལ་དེ་ ཞི་གཡོགཔ་དང་ ལས་འཛིན་ཚུ་ནང་ ལཱ་འབད་མི་དང་ དྲག་པོའི་དམག་སྡེ་ཚུ་ནང་ ལཱ་འབད་མི་ཚུ་ དགོངས་ཞུ་འབད་བའི་ཤུལ་ལས་ འོང་འབབ་ཀྱི་ …རྒྱས་པར་ལྷག། »
དབང་འདུས་ཕོ་བྲང་གི་ ལོ་བསྟར་སྒྲོམ་མཆོད་ འགོ་བཙུགས་ཡོདཔ།
༉ ལོ་བསྟར་གནང་སྲོད་ཡོད་པའི་ དབང་འདུས་ཕོ་བྲང་རྫོང་ཁག་གི་ སྒྲོམ་མཆོད་དེ་ ཁ་ཙ་ལས་ རབ་སྡེའི་རྡོ་གཅལ་ནང་སྦེ་ འགོ་བཙུགས་ཡོདཔ་ཨིན་པས། སྒྲོམ་མཆོད་དེ་ ཉིན་གྲངས་༥ འི་རིང་ གནང་ནི་ཨིནམ་ལས་ དད་ཅན་སྐྱ་སེར་ཕོ་མོ་ཚུ་གིས་ མཇལ་ཁ་ཞུ་ཚུགས་ནི་ཨིན་མི་དེ་ཡང་ གཞུང་གིས་ ནད་ཡམས་ཀོ་བིཌ་༡༩ འི་ སྒྲིག་གཞི་ཚུ་ ལྷོད་ཡངས་བཟོ་མི་ལུ་བརྟེན་ཨིན་པས། སྒྲོམ་མཆོད་ཀྱི་ཤུལ་ལས་ འཕྲོ་མཐུད་དེ་ …རྒྱས་པར་ལྷག། »


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ རྒྱལ་ཡོངས་ཚོགས་སྡེའི་ བཙག་འཐུའི་དོན་ལུ་ འགྲེམ་ཐོག་རྒྱན་ཤོག་ལྷན་ཐབས་ས་ཁོངས་ཚུ་གི་ཐོག་ལས་ ཚོགས་རྒྱན་བཙུགས་ནི་གི་ མཐུན་རྐྱེན་དང་པ་ འགོ་བཙུགས་མི་དེ་ནང་ འགྲེམ་ཐོག་ཚོགས་རྒྱན་བཙུགས་མི་བསྡོམས་ བརྒྱ་ཆ་༧༠ འོང་ཡོདཔ་ཨིན་པས།
དེ་ཡང་ འགྲེམ་ཐོག་རྒྱན་ཤོག་ལྷན་ཐབས་དང་ འགྲུལ་སྐྱོད་ས་ཁོངས་ཚུ་གི་ཐོག་ལས་ འགྲེམ་ཐོན་ཚོགས་རྒྱན་སྐྱུར་མི་༦༠,༥༩༠ འབདཝ་ད་ ཨམ་སྲུ་༣༠,༠༠༡ དང་ ཕོ་སྐྱེས་༣༠,༥༨༩ གིས་ ཐོ་བཀོད་འབད་ཡོད་མི་ལས་༤༢,༤༤༡ (ཨམ་སྲུ་༢༠,༦༣༧ དང་ ཕོ་སྐྱེས་༢༡,༨༠༤) གིས་ འགྲེམ་ཐོག་ཚོགས་རྒྱན་བཙུགས་ནུག་ཟེར་ བཙག་འཐུ་ལྷན་ཚོགས་ལས་ གནས་ཚུལ་གསར་བཏོན་འབད་མིའི་ནང་བཀོད་ནུག།
འདི་བཟུམ་མའི་ ཚོགས་རྒྱན་ཚུ་ཡང་ སྤྱི་ཟླ་༤ པའི་ཚེས་༡༢ ལས་༡༤ ཚུན་ ཉིན་གྲངས་༣ གྱི་རིང་ བཙུགས་པའི་སྐབས་ རྒྱལ་ཁབ་ནང་འཁོད་ལུ་ འགྲེམ་ཐོག་རྒྱན་ཤོག་ལྷན་ཐབས་ས་ཁོངས་༦༩ གཞི་བཙུགས་འབད་མི་ཚུ་ནང་ མི་གྲངས་༤༡,༧༤༢ ཀྱིས་ཚོགས་རྒྱན་བཙུགས་ཡོདཔ་ད་ དབང་པོ་ལུ་ ཐོ་ཕོག་མི་ཚུ་གི་དོན་ལས་ འགྲུལ་སྐྱོད་ལྷན་ཐབས་ས་ཁོངས་༩ ནང་ ཨམ་སྲུ་༦༥ དང་ ཕོ་སྐྱེས་༦༣༤ འབདཝ་ད་ མི་གྲངས་བསྡོམས་༦༩༩ གིས་ གསང་བའི་ཚོགས་རྒྱན་བཙུགས་མི་དེ་ བརྒྱ་ཆ་༨༣ ཨིན་པས།
འགྲེམ་ཐོག་རྒྱན་ཤོག་ལྷན་ཐབས་ས་ཁོངས་ནང་ ལྷུན་རྩེ་ལུ་ ཚོགས་རྒྱན་བཙུགས་མི་ བརྒྱ་ཆ་༨༣ ཐོན་མི་དེ་ གྱངས་ཁ་མཐོ་ཤོས་ཨིནམ་ད་ དེ་ཡང་ མཐུན་རྐྱེན་དེ་གི་དོན་ལུ་ ཐོ་བཀོད་འབད་མི་ ཨམ་སྲུ་༣༨༠ དང་ ཕོ་སྐྱེས་༤༣༢ བརྩིས་ཏེ་ མི་གྲངས་༨༡༢ ཡོད་མི་ལས་༦༥༤ (ཨམ་སྲུ་༢༩༤ དང་ ཕོ་སྐྱེས་༣༦༠) གིས་ ཚོགས་རྒྱན་བཙུགས་ཡོདཔ་ཨིན་པས།
དེ་གི་འོག་ལས་ར་ བུམ་ཐང་ལུ་ ཚོགས་རྒྱན་བཙུགས་མི་ བརྒྱ་ཆ་༨༠ འོང་ཡོད་མི་དེ་ཡང་ འགྲེམ་ཐོག་རྒྱན་ཤོག་ལྷན་ཐབས་ཀྱི་དོན་ལུ་ ཐོ་བཀོད་འབད་མི་ ཨམ་སྲུ་༧༧༠ དང་ ཕོ་སྐྱེས་༨༣༡ འབདཝ་ད་ མི་གྲངས་༡,༦༠༡ ཡོད་མི་ལས་༡,༢༧༤ (ཨམ་སྲུ་༦༡༨ དང་ ཕོ་སྐྱེས་༦༥༦) གིས་ འགྲེམ་ཐོག་ཚོགས་རྒྱན་བཙུགས་ནུག།
དེ་ལས་ པདྨ་དགའ་ཚལ་རྫོང་ཁག་ནང་ འགྲེམ་ཐོག་རྒྱན་ཤོག་ལྷན་ཐབས་ས་ཁོངས་ཐོག་ལས་ ཚོགས་རྒྱན་སྐྱུར་མི་ ཐོ་བཀོད་ཅན་གྱི་ ཨམ་སྲུ་༦༡༧ དང་ ཕོ་སྐྱེས་༦༩༡ བརྩིས་ཏེ་ མི་གྲངས་༡,༢༣༦ ཡོད་རུང་ མི་གྲངས་༧༦༩ རྐྱངམ་གཅིག་གིས་ གྲལ་གཏོགས་འབད་ཡོདཔ་ལས་ ཚོགས་རྒྱན་སྐྱུར་མིའི་བརྒྱ་ཆ་༦༢ ཨིན་མི་དེ་ རྫོང་ཁག་ཚུ་གི་གྲས་ལས་ དམའ་ཤོས་ཅིག་ཨིན་པས།
ལྷན་ཐབས་ཚོགས་རྒྱན་བཙུགས་པའི་སྐབས་ ལྷན་ཚོགས་ཀྱིས་ རྫོང་ཁག་༢༠ གི་ འགྲེམ་ཐོག་རྒྱན་ཤོག་ས་ཁོངས་༦༩ ནང་ ས་ཁོངས་འགོ་དཔོན་༤༦༩ དང་ འགྲུལ་སྐྱོད་ལྷན་ཐབས་ས་ཁོངས་༩ གཞི་བཙུགས་འབད་མི་ཚུ་ནང་ རང་དབང་ལྟ་རྟོག་པ་༧༧ བསྐོ་བཞག་འབད་ཡོདཔ་ཨིན་པས།
དེ་བཟུམ་མའི་ ལམ་ལུགས་ཐོག་ལས་ ཚོགས་རྒྱན་བཙུགས་མི་ཚུ་ བྱ་སྒོའི་རིམ་པ་དང་འཁྲིལ་ ཚོགས་རྒྱན་གྱི་ ཉིན་མཇུག་ལུ་ འབྲུག་འགྲེམ་ལུ་ རྩིས་སྤྲོད་མི་དེ་ཡང་ སྤྱི་ཟླ་༤ པའི་ཚེས་༢༠ ལུ་ བཙག་འཐུའི་ཉིན་མར་ ཚོགས་རྒྱན་གྱངས་ཁ་རྐྱབ་ནིའི་དོན་ལུ་ འབྲེལ་ཡོད་ངོས་ལེན་འགོ་དཔོན་ཚུ་གི་ལག་པར་ ལྷོད་ཐབས་ལུ་ཨིན་པས།
བཙག་འཐུ་ལས་ཁུངས་ཀྱི་འགོ་འཛིན་ བསོད་ནམས་སྟོབས་རྒྱས་ཀྱིས་ སླབ་མིའི་ནང་ སྤྱི་ཟླ་༤ པའི་ཚེས་༢༠ གི་ ཚོགས་རྒྱན་ཉིན་མར་ འགྲེམ་ཐོག་ཚོགས་རྒྱན་ཚུ་ ངོས་ལེན་འགོ་དཔོན་ཡིག་ཚང་ཚུ་ནང་ དྲོ་པའི་ཆུ་ཚོད་༡༠ དེ་ཅིག་ལས་ གྱངས་ཁ་རྐྱབ་ནི་ འགོ་བཙུགས་འོང་ཟེར་ཨིན་པའི་གནས་ཚུལ།
རིག་འཛིན་དབང་ཕྱུག།


text:
LibreOffice 7.4 Help
This section describes the Runtime Functions of LibreOffice Basic.
Constants used in Basic programs
འོག་གི་གསལ་བཤད་ཚུ་དང་ལས་འགན་ཚུ་ཆ་མཉམ་འགྱུར་ཅན་གཅིག་ལཱ་འབད་ནི་དོན་ལུ་ཨིན། ཁྱོད་ཀྱིས་ལས་འགན་དེ་ཚུ་གསལ་བསྒྲགས་འབད་ནི་ ཡང་ན་འགྱུར་ཅན་ཚུ་ངེས་འཛིན་འབད་ནི་་འགྱུར་ཅན་ཚུ་དབྱེ་བ་གཅིག་ལས་གཞན་ལུ་གཞི་བསྒྱུར་འབད་ནི་ ཡང་ན་ འགྱུར་ཅན་དབྱེ་བ་གཏན་འབེབས་བཟོ་ནི་ལུ་ལག་ལེན་འཐབ།
འོག་གི་གཏན་ཚིག་ཅན་བཀོལ་སྤྱོད་པ་ཚུ་ཆ་མཉམLibreOffice གཞི་རིམ་གྱིས་རྒྱབ་སྐྱོར་འབད་ཡོདཔ་ཨིན།་
Comparison operators compare two expressions. The result is returned as a boolean expression that determines if the comparison is True (-1) or False (0).
འོག་གི་ལས་འགན་ཚུ་དང་གསལ་བཤད་ཚུ་དུས་མཐུན་དང་ཡིག་རྒྱུན་ཚུ་སླར་ལོགཔ་ཨིན།
ན་ལུ་འགྲེལ་བཤད་འབད་ཡོད་མི་གསལ་བཤད་ཚུ་ཡང་ན་ལས་འགན་ཚུ་ཚེས་དང་དུས་ཚོད་རྩིས་སྟོན་ནི་ལཱ་འགན་འགྲུབ་ནི་ལུ་ལག་ལེན་འཐབ་བཏུབ།
འོག་གི་ཨང་རྩིས་བཀོལ་སྤྱོད་པ་ཚུ་ཆ་མཉམ་LibreOffice གཞི་རིམ་ནང་རྒྱབ་སྐྱོར་འབད་ཡོདཔ་ཨིན།
འོག་གི་ཨང་གྲངས་ཀྱི་ལས་འགན་གྱིས་རྩིས་སྟོན་ནི་ལཱ་འགན་འགྲུབ་ཨིན། ཨང་རྩིས་དང་ བུ་ལིན་བཀོལ་སྤྱོད་པ་ཚུ་ཆ་མཉམ་སོ་སོ་ཁ་ཕྱེལ་ཕྱེལཝ་དབྱེ་ཚན་ནང་འགྲེལ་བཤད་འབད་ཡོདཔ་ཨིན། ལས་འགན་ཚུ་ལས་འགན་རྩིས་སྤྲོད་སྒྲུབ་རྟགས་ཚུ་དང་ཨང་གྲངས་ཀྱི་གསལ་བརྗོད་གཉིས་མཉམ་མཐུད་ཀྱིས་འབད་འགྲུབ་འབྲས་ཅིག་སླར་ལོག་མི་བཀོལ་སྤྱོད་ཚུ་གི་ཚབ་ལུ་འགྲུབ་འབྲས་ཅིག་སླར་ལོག་མི་བཀོལ་སྤྱོད་པ་ལས་སོ་སོ་འགྱུར་ནི་ཨིན།
འ་ནི་དབྱེ་ཚན་གྱིས་ལག་ལེན་པ་ཐོ་བཀོད་ཚུ་གི་ཨའུཊི་པུཊི་དང་ཨིན་པུཊི་འདིའི་དོན་ལུ་ཌའི་ལོགསི་་བོད་བརྡ་ལུ་རཱན་ཊའིམ་ལས་འགན་ཚུ་ལག་ལེན་འཐབ་ཡོདཔ་ཨིན།
ཡིག་སྣོད་ ༡/༠ ལས་འགན་ཚུ་ལག་ལེན་པ་འཛིན་སྐྱོང་ངེས་ཚིག་ཡབད་ཡོདཔ (data) ཡིག་སྣོད་ཚུ་དང་གསར་བསྐྲུན་ལུ་ལག་ལེན་འཐབ།
འོག་གི་གསལ་བཤད་ཚུ་གིས་ལས་རིམ་གྱི་ལག་ལེན་འཐབ་ནི་ཚད་འཛིན་འབདཝ་ཨིན།
Use the following statements and functions to define the way LibreOffice Basic reacts to run-time errors.
འ་ནི་ཐོ་ཡིག་དེ་ལས་འགན་ཚུ་དང་གསལ་བཤད་ཚུ་གཞན་དབྱི་རིམ་ཚུའི་ནང་གྲངས་སུ་མ་བཙུགས་ཚུ་ཨིན།


text:
༉ མ་གཞི་ ཨ་ལོ་ཚུ་ལུ་ ཕྱི་གཟུགས་དང་ སེམས་ཚོར་དང་འབྲེལ་བའི་ གནོད་འཚེ་མངམ་ མྱོང་དོ་ཡོད་རུང་ འབྲུག་ལུ་ཡོད་མི་ འཛམ་གླིང་སྤྱི་ཚོགས་ཨ་ལོའི་མ་དངུལ་ ཡུ་ནི་སེཕ་དང་ རྒྱལ་ཡོངས་ཨམ་སྲུ་དང་ ཨ་ལོའི་ལྷན་ཚོགས་ཀྱི་ ཞིབ་འཇུག་ནང་ ད་རེས་ནངས་པར་ འཕྲུལ་རིག་ཐོག་ལས་ འདོད་པའི་པར་བརྙན་ཐོན་མི་དེ་ རྒྱལ་ཁབ་ནང་ ཚ་གྱང་ཅན་གྱི་ གནད་དོན་ཅིག་ལུ་ གྱུར་དོ་ཡོད་པའི་ གསལ་སྟོན་འབད་ནུག།
ཐིམ་ཕུག་ལུ་ ད་རེས་ མཇུག་བསྡུ་ནི་ཨིན་མི་ ཨ་ལོ་གཅེས་སྐྱོང་དང་ གོང་འཕེལ་ལས་རིམ་ནང་ གསལ་བཤད་འབད་མི་ ཞིབ་འཇུག་སྙན་ཞུའི་ནང་ སྐྱེས་ལོ་༡༣ དང་༡༧ གྱི་བར་ན་འབད་མི་ ཨ་ལོ་བརྒྱ་ཆ་༢༠ འདོད་སྤྱོད་གློག་བརྙན་བལྟ་སྟེ་ གོམས་འདྲིས་ཚུད་ཡོད་པའི་ མངོན་གསལ་བྱུང་ཡི་ཟེར་བཀོད་ནུག།
དེ་ཡང་ བུཚ་བརྒྱ་ཆ་༤༡.༧ དང་ བུམོ་བརྒྱ་ཆ་༢༨.༧ མི་གཞན་ཚུ་གི་ འདོད་པའི་པར་བརྙན་བལྟ་ནི་གི་ གོ་སྐབས་ཐོབ་ཡོད་མིའི་གྲས་ལས་ ཨ་ལོ་བརྒྱ་ཆ་༡༠.༣ དེ་ཅིག་གིས་ ཁོང་རའི་ཁྱིམ་ནང་དང་ བརྒྱ་ཆ་༡༡ གཞན་གྱི་ཁྱིམ་ཚུ་ནང་ བལྟ་དོ་ཡོདཔ་བཞིན་དུ་ བུཚ་བརྒྱ་ཆ་༡༡.༣ དང་ བུམོ་བརྒྱ་ཆ་༤.༡ ལུ་ སློབ་གྲྭ་ཚུ་ནང་ འདོད་པའི་པར་བརྙན་ལུ་ ཐོབ་སྤྱོད་ཡོདཔ་སྦེ་ སྙན་ཞུའི་ནང་བཀོད་ནུག།
ད་རུང་ ལྷ་ཁང་དགོན་སྡེ་དང་ ཨ་ནེམོ་གྲྭ་ཚང་ ལཱ་གི་ས་ཁོངས་ མི་མང་གི་ས་ཁོངས་ དེ་ལས་ ལམ་བདའ་སྟེ་དང་ སློབ་གྲྭ་ནང་ལས་ ལོག་འོངམ་ད་ འདོད་པའི་པར་བརྙན་ཚུ་ བལྟ་དོ་ཡོད་པའི་ གནད་དོན་དུམ་གྲ་རེ་ ཡོད་པའི་སྐོར་ལས་ཡང་ སྙན་ཞུ་ནང་བཀོད་ནུག།
རྒྱལ་ཡོངས་ཨམ་སྲུ་དང་ ཨ་ལོའི་ལྷན་ཚོགས་ཀྱི་ ལས་རིམ་འགོ་དཔོན་ ཨྱོན་དབང་ཕྱུག་གིས་ གསལ་བཤད་འབད་མིའི་ནང་ འདོད་པའི་པར་བརྙན་གྱིས་ མ་ཚད་པར་ དབང་བཙོང་གི་ཐོག་ལས་ འདོད་སྤྱོད་དང་ བཙོག་གཏམ་སླབ་སྟེ་ གནོད་འཚེ་འབད་ནི་ གཟུགས་དཀྲོག་ཐོག་ལས་ འདོད་ཆགས་ལོང་བཅུག་ནི་ཚུ་ འདོད་སྤྱོད་དང་འབྲེལ་བའི་ གནོད་འཚེ་དང་ རྩུབ་སྤྱོད་ཀྱི་གྲངས་སུ་ ཚུདཔ་བཞིན་དུ་ ལོ་ན་འདྲ་མཉམ་འབད་མི་དང་ སློབ་གྲྭ་ཚུ་ནང་ འདོད་སྤྱོད་དང་འབྲེལ་བའི་ རྩུབ་སྤྱོད་ཀྱི་གནས་རིམ་ མཐོ་དྲགས་འདུག་ཟེར་ཨིན་པས།
ཁོ་གིས་འབད་བ་ཅིན་ སྐྱེས་ལོ་༡༣ ལས་༡༧ གྱི་བར་ན་འབད་མི་ ཨ་ལོ་བརྒྱ་ཆ་༦༤ དེ་ཅིག་ལུ་ ཕྱི་གཟུགས་ཀྱི་ རྩུབ་སྤྱོད་དང་ ཨ་ལོ་བརྒྱ་ཆ་༤༤.༨ ཀྱིས་ ན་གཞོན་གྱི་ ལོ་ཚད་ནང་ མ་ལྷོད་པའི་ཧེ་མར་ ཕྱི་གཟུགས་ཀྱི་ རྩུབ་སྤྱོད་ཐོབ་ནུག་ཟེར་ཨིན་པས།
ཨྱོན་དབང་ཕྱུག་གིས་ སླབ་མིའི་ནང་ ཨ་ལོའི་ཞིབ་འཇུག་ཕྱེད་ཀ་དེ་ཅིག་ནང་ ཨ་ལོ་ཚུ་གི་ མི་ཚེའི་ནང་ སེམས་ཚོར་དྲག་པོའི་ རྩུབ་སྤྱོད་ཡང་ ཐོབ་ནུག་ཟེར་ཨིནམ་ད་ ཕམ་ཡ་བྲལ་དང་ བཟའ་ཚང་སྤྱང་ཀ་ དེ་ལས་ ཆང་ཚུ་བརྩིས་ཏེ་ རྩུབ་སྤྱོད་དང་ གནོད་འཚེ་ཁག་༡༢ དེ་ཅིག་ཡོད་ཟེར་ཨིན་པས།
བཅའ་མར་གཏོགས་མི་ཅིག་གིས་ སྙན་ཞུའི་ནང་ དམིགས་བསལ་དུ་ དབང་པོ་སྐྱོན་ཅན་ཚུ་གི་ གནས་སྡུད་ཚུ་ ཉུང་སུ་ཅིག་ལས་ གསལ་བཀོད་འབད་འབདཝ་མེདཔ་ལས་ དེ་ཚུ་ལུ་ གནད་འགག་ཅན་སྦེ་ བཀོད་དགོཔ་དེ་ ཁག་ཆེ་ཟེར་ བཤདཔ་ཨིན་པས།
གྲོས་འདེབས་ནང་ ཨ་ལོའི་ཕན་བདེའི་ ཐབས་བྱུས་འཆར་གཞི་ བཟོ་ནི་དང་ སློབ་གྲྭ་ཚུ་ནང་ ལུས་ཐོག་ཉེས་ཁྲིམས་ བཀག་ཐབས་འབད་ནི་ དེ་ལས་ འདོད་པའི་པར་བརྙན་ལ་སོགས་པ་ཚུ་གི་ གནོད་པ་དང་ ཉེན་ཁ་ཚུ་ ཧ་གོ་ནིའི་དོན་ལུ་ ཐབས་བྱུས་བཟོ་ནི་ཚུ་ ཚུད་ཡོད་པའི་གནས་ཚུལ།
སྐད་སྒྱུར་ སྐལ་བཟང་དབང་ཕྱུག།


text:
སྤྱི་ཚེས་༠༨-༠༣-༢༠༢༠ ལས་༡༠-༠༣-༢༠༢༠ ཚུན་ཉིན་གྲངས་གསུམ་གྱི་རིང་ལུ་ བུམ་ཐང་རྫོང་ཁག་ ཆོས་འཁོར་རྒེད་འོག་གི་ལ་ནོར་གྱི་མཉམ་ལས་ཚོགས་སྡེ་ཚོགས་གནང་ནིའི་སྐོར་ལས་གོ་བརྡའི་ལས་རིམ་ནང་ལུ་ སྒོ་ནོར་ལས་ཁུངས་ཀྱི་ཞིབ་འཚོལ་དང་རྒྱ་སྐྱེད་སྡེ་ཚན་ རྒྱལ་ཡོངས་ས་ཁ་མཐོ་སའི་ཞིབ་འཚོལ་གོང་འཕེལ་ལྟེ་བ་བུམ་ཐང་ ད་ལས་བུམ་ཐང་རྫོང་ཁག་གི་སྒོ་ནོར་སྡེ་ཚན་གསུམ་མཉམ་འབྲེལ་གྱི་ཐོག་ལས་ གཡག་གི་མཉམ་ལས་ཚོགས་སྡེ་ཚོགས་གནང་པའི་སྐབས་ ས་ཁ་མཐོ་སའི་འཚོ་བ་གཡག་ལུ་སྟེན་མི་ཁང་འབྲྭོག་དང་དུར་འབྲྭོག་ལས་ཁྱིམ་གུང་པ་༤༠གིས་བཅའ་མར་གཏོགས་ཡོད། དེ་ཡང་ད་ལྟོ་ཚུན་གྱི་རིང་ལུ་ ཁང་འབྲྭོག་དང་དུར་འབྲྭོག་་ཟེར་གཡག་གི་སྡེ་ཚན་གཉིས་ཡོད་མི་འདི་ ད་ལས་ཕར་གཅིག་ཁར་བསྡོམས་ཞིནམ་ལས་ གཡག་གི་མཉམ་ལས་ཚོགས་སྡེ་ཚོགས་གནང་དགོ་མི་དེ་ཡང་ རྒྱལ་ཡོངས་ཀྱི་གནས་ཚད་ཁར་གཡག་གི་སྤྱི་མཐུམ་མཉམ་ལས་ཚོགས་སྡེ་ཚོགས་གནང་ནིའི་དོན་ལུ་ཨིནམ་མ་ཚད་ མ་འོངས་པ་ལུ་མཉམ་ལས་ཚོགས་སྡེ་འདི་ལས་སྟེན་འདི་ འཐུས་མི་རེ་རེ་བཞིན་དུ་གིས་འཚོ་བ་གཡག་ལུ་སྟེན་པའི་སྐབས་དཀའ་ངལ་དང་གདོང་ལེན་ག་ཅིག་ར་ཡོད་རུང་དེ་ཚུ་གསལ་ཐབས་ཀྱི་དོན་ལུ་ཨིནམ་མ་ཚད་ ཡུན་བརྟན་གྱི་ཐོག་གཡག་གི་རིགས་ཚུ་ཉམས་མ་བཅུག་པར་གོང་འཕེལ་བཏང་ནི་དང་ མཐུན་ལམ་གོང་འཕེལ་བཏང་ནིའི་དོན་ལུ་ བུམ་ཐང་ཆོས་འཁོར་སྟོད་ལ་ནོར་མཉམ་ལས་ཚོགས་སྡེ་ཟེར་ཚོགས་གནང་ཡོདཔ་ཨིན།
མཉམ་ལས་ཚོགས་སྡེའི་གཞི་རྩ་དང་ཀུན་སྤྱོད་རྣམ་གཞག་ཚུ་ཡང་ག་ར་ལེགས་ཤོམ་འབད་འཐུས་མི་རེ་རེ་བཞིན་དུ་དང་གཅིག་ཁར་གྲོས་བསྟུན་འབད་ཡོད་པའི་ཁར་ མཉམ་ལས་ཚོགས་སྡེའི་ཁེ་ཕན་ཚུ་ཡང་ག་ར་གོ་བ་བརྡ་སྤྲོད་འབད་ཡོདཔ་ཨིན་ གཞན་ཡང་མཉམ་ལས་ཚོགས་སྡེའི་ཟུར་ཁྲིམས་དེ་ཡང་ འབྲུག་གི་མཉམ་ལས་ཚོགས་སྡེའི་བཅའ་ཁྲིམས་༢༠༠༩ དང་བསྒྲིགས་གཞི་༢༠༡༠ དང་འཁྲིལ་བརྩོམ་གནང་ཡོདཔ་མ་ཚད་འཁྲི་སྣོན་ཡང་མཛད་གནང་ཡི་ དེ་འབདཝ་ལས་འཕྲལ་མགྱོགས་རང་ སོ་ནམ་ཚོང་འབྲེལ་དང་མཉམ་ལས་ཚོགས་སྡེ་ལས་ཁུངས་ནང་ལུ་ཐོ་བཀོད་འབད་ནི་འབད་ཡིག་ཆ་ཚུ་ཡང་ག་ར་གྲ་སྒྲིག་འབད་ཚར་ཡོདཔ་ཨིན་ ལས་རིམ་འདི་སྒོ་ནོར་ལས་ཁུངས་ཀྱི་ཞིབ་འཚོལ་དང་རྒྱ་སྐྱེད་སྡེ་ཚན་དང་ རྒྱལ་ཡོངས་ས་ཁ་མཐོ་སའི་ཞིབ་འཚོལ་དང་གོང་འཕེལ་ལྟེ་བ་གཉིས་མཉམ་འབྲེལ་ཐོག་འགོ་འདྲེན་འཐབ་ཨིན།
སྒོ་ནོར་ལས་ཁུངས་ཀྱི་ཞིབ་འཚོལ་དང་རྒྱ་སྐྱེད་སྡེ་ཚན་གྱི་བུམ་ཐང་ལས་སྙན་ཞུ་འབདཝ་ཨིན།


text:
༉ ཆེ་མཐོ་ཁྲིམས་འདུན་གྱི་ ཁྲིམས་ཁྲི་གསུམ་པའི་ནང་ དམག་སྡེའི་ཁྲིམས་རྩོདཔ་གིས་ ལིང་དཔོན་ལིང་རྒྱས་རྒྱ་མཚོ་གིས་ བདེ་སྲུང་སྦྱོང་བརྡར་ཤོ་ཐེངས་༧ པའི་སྐབས་ལུ་ དངུལ་ཀྲམ་༡༨༠,༠༠༠ དང་ བདེ་སྲུང་ཤོ་ཐེངས་༢༣ པའི་ནང་ལས་ དངུལ་ཀྲམ་༦༠༡,༢༤༥ གཞུང་དངུལ་ལོག་སྤྱོད་འབད་ཡོད་པའི་ ཉེས་འཛུགས་བཀལ་ཡོད་རུང་ ཉེས་འཛུགས་ཅན་གྱིས་འབད་བ་ཅིན་ དངུལ་ཀྲམ་༦༠༡,༢༤༥ དེ་ སྤྱི་ལོ་༢༠༡༦ ཟླ་༡༢ པའི་ནང་ ཨིས་ཀའུཊ་འགོ་ཁྲིད་ལས་རིམ་གྱི་ སྦྱོང་བརྡར་དོན་ལུ་ བཏང་མི་དེ་ཨིནམ་སྦེ་ཞུ་ཡི།
ལིང་རྒྱས་རྒྱ་མཚོ་གིས་ ཞུ་མི་དང་འཁྲིལཝ་ད་ དངུལ་ཀྲམ་༦༠༡,༢༤༥ དེ་ ན་གཞོན་དང་རྩེད་རིགས་ལས་ཁུངས་ཀྱིས་ རྩིས་བཱིལ་དེ་ ཁོང་ར་གིས་ བཏབ་ཡོདཔ་ལས་ ཁོ་ལུ་ ཉེས་འཛུགས་ཕོག་དགོཔ་མེད་ཟེར་ཨིནམ་ད་ ངན་ལྷད་བཀག་སྡོམ་ལྷན་ཚོགས་ཀྱིས་ཚོང་པ་ཚུ་ལུ་ དྲི་དཔྱད་འབད་བའི་སྐབས་ ཁོང་གིས་ བདེ་སྲུང་ཤོ་ཐེངས་༢༣ པ་དང་ ཨིས་ཀའུཊ་འགོ་ཁྲིད་ལས་རིམ་གྱི་ སྦྱོང་བརྡར་དང་གཅིག་ཁར་ མགུ་འཐོམ་ཡོདཔ་འོང་ནི་མས་ཟེར་ཨིན་པས།
ཁྲིམས་རྩོད་པ་གིས་འབད་བ་ཅིན་ ཁོང་གིས་ སྒྲོལ་མ་ཚོང་ཁང་གི་ཇོ་བདག་ མཆོད་རྟེན་རྡོ་རྗེ་གི་ ཁྱིམ་ནང་ལས་ ཐོབ་ཡོད་མི་ རྩིས་བཱིལ་དང་ ཉེས་འཛུགས་ཅན་གྱིས་ དམག་སྡེའི་ཡིག་ཚང་ལྟེ་བའི་ནང་ བཙུགས་ཡོད་མི་ རྩིས་བཱིལ་ཨང་༧༤༧ གཉིས་ ཅོག་འཐད་པས་ཟེར་ཨིན་པས།
ཉེས་འཛུགས་ཅན་གྱིས་ དངུལ་ཀྲམ་༦༠༡,༢༤༥ དེ་ བདེ་སྲུང་སྦྱོང་བརྡར་གྱི་མེན་པར་ ཨིས་ཀའུཊ་འགོ་ཁྲིད་ལས་རིམ་གྱི་ སྦྱོང་བརྡར་གྱི་དོན་ལས་ཨིནམ་སྦེ་ ཞུ་ཡོདཔ་ལས་ ཉེས་འཛུགས་དེ་ ག་ཅི་སྦེ་ ཁོ་ལུ་ཕོག་དགོཔ་ཨིན་ན་ཟེར་ ཆེ་མཐོ་ཁྲིམས་འདུན་གྱི་དྲང་དཔོན་ཚུ་གིས་ དམག་སྡེ་ཁྲིམས་རྩོད་པ་ལུ་ དྲི་བཀོད་འབད་ཡི།
དམག་སྡེའི་ཁྲིམ་རྩོད་པ་གསུམ་གྱིས་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་འཛུགས་བཀལ་མི་དེ་ ལྟ་བའི་ཤུལ་ལུ་ ཁོང་གིས་འབད་བ་ཅིན་ ས་གནས་ནང་གི་ ཚོང་པ་ཚུ་གིས་ ཕུལ་ཡོད་མི་ ངག་བརྗོད་དང་ ཉེས་འཛུགས་ཅན་གྱི་ ས་ཡིག་དང་འཁྲིལ་ཏེ་ ཉེས་འཛུགས་བཀལ་ཡོདཔ་སྦེ་ཞུ་ཡི།
ཨིན་རུང་ མི་སེར་ཚུ་ལུ་ དྲང་ཁྲིམས་ཐོབ་ཐབས་ལུ་ ཉེས་འདོགས་པའི་ཁ་ཐུག་ལས་ བཤེར་ལན་ཕུལཝ་ད་ ཁ་གསལ་འབད་དགོཔ་དེ་ ཁག་ཆེ་ཟེར་ཨིན་པས།
ད་རུང་ དམག་སྡེའི་ཁྲིམས་རྩོད་པ་གིས་འབད་བ་ཅིན་ ཐོག་མའི་ཁྲིམས་འདུན་གྱིས་ དངུལ་ཀྲམ་༤༡,༥༠༠ གི་ རྩིས་བཱིལ་ འཛིན་སྐྱོང་ཤེས་ཡོན་སྤེལ་ཁང་ལུ་ སྤྲོད་ཡོད་མི་དངུལ་ཀྲམ་༤༠,༩༠༠ དང་ མཚོ་གླིང་པར་སྐྲུན་ལུ་སྤྲོད་ཡོད་མི་ དངུལ་ཀྲམ་༢༠,༠༠༠ ཚུ་ ངོས་ལེན་མ་འབད་མི་དེ་ཡང་ ཏི་རུ་སྤྲོད་པའི་སྐབས་ འཛིན་ཤོག་ཅེཀ་གི་ཐོག་ལས་མ་གཏོགས་ དམག་སྡེའི་ཡིག་ཚང་ལྟེ་བ་བརྒྱུད་དེ་ མ་སྤྲོད་མི་དེ་ཨིནམ་སྦེ་ཨིན་པས།
དེ་མ་ཚད་ ཉེས་འཛུགས་ཅན་གྱིས་ བདེ་སྲུང་ཤོ་ཐེངས་༢༣ པ་ འགོ་འདྲེན་འཐབ་པའི་སྐབས་ གསོལ་རས་བྱིན་ཡོད་མི་ ཡིག་ཆ་ཁ་གསལ་ཚུ་ཡང་ ཡིག་ཚང་ལྟེ་བའི་ནང་ མ་བཙུགས་པས་ཟེར་ཨིནམ་ད་ ཁོ་གིས་ ག་ཅི་ལུ་བརྟེན་ མ་བཙུགསཔ་ཨིན་ན་ ཁྲིམས་ཁང་གིས་ ཧ་གོ་དགོཔ་འདུག་ཟེར་ ཁྲིམས་རྩོད་པ་ ཀུན་དགའ་བསྟན་འཛིན་གྱིས་ ཞུ་ཡི།
ཁོ་གིས་འབད་བ་ཅིན་ ཁོ་གིས་ སྙོམས་སྒྲིག་འབད་མི་དེ་ ཁོ་གིས་ལོག་སྤྱོད་འབད་འབདཝ་མེན་པར་ བདེ་སྲུང་སྦྱོང་བརྡར་ལས་རིམ་གྱི་དོན་ལུ་བཏང་པའི་སྐབས་ སྙོམས་སྒྲིག་འབད་འབདཝ་ཨིན་ཟེར་ཞུ་ཡི།
ཁོ་གིས་འབད་བ་ཅིན་ ཁོང་དམག་སྡེ་ནང་ ཧ་གོ་དགོཔ་ཅིག་ འགོ་དཔོན་གྱིས་ སླབ་མི་དེ་ཡང་ བདེན་པ་ཡོདཔ་སྦེ་ བརྩི་ནི་མ་གཏོགས་ མི་བདེན་པས་ཟེར་ ལོག་དྲི་བ་བཀོད་ཐབས་ མེད་ཟེར་ཨིན་པས།
ད་ལྟོ་ཚུན་ ཁོ་གིས་ བདེ་སྲུང་སྦྱོང་བརྡར་གྱི་ བདག་སྐྱོང་འགོ་དཔོན་སྦེ་ ཕྱག་ཞུ་བའི་སྐབས་ གོང་མའི་བཀའ་དང་འཁྲིལ་ཏེ་ ཕྱག་ཞུ་ཡོདཔ་ལས་ མཐའན་མཇུག་ལུ་ལྷོདཔ་ད་ ཁོང་ལུ་ དྲང་ཁྲིམས་འཐོབ་དགོཔ་ཨིན་ཟེར་ ལིང་དཔོན་ལིང་རྒྱས་རྒྱ་མཚོ་གིས་ ཞུ་བ་ཕུལ་ཡོད་པའི་གནས་ཚུལ།
ཡེ་ཤེས་སྒྲོལ་མ།


text:
༉ དངུལ་འབྲེལ་ལས་ཁང་ཚུ་གིས་ ན་ཧིང་ སྤྱི་ཟླ་༡༢ པ་ཚུན་ཚོད་ སྣུམ་འཁོར་གྱི་ སྐྱིན་འགྲུལ་དངུལ་ཀྲམ་ཐེར་འབུམ་༥.༥ བྱིན་མི་དེ་ ན་ཧིང་སྤྱི་ཟླ་༡ པ་དང་ཕྱདཔ་ད་ དངུལ་ཀྲམ་ཐེར་འབུམ་༡ ལྷགཔ་ཅིག་ ཡར་སེང་སོང་ནུག།
ལམ་འགྲུལ་ཉེན་སྲུང་དང་ སྐྱེལ་འདྲེན་དབང་འཛིན་གྱིས་ ཐོ་བཀོད་བཞག་མི་དང་འཁྲིལ་བ་ཅིན་ སྤྱི་ལོ་༢༠༡༦ ཟླ་༦ པ་ཚུན་ཚོད་ རྒྱལ་ཁབ་ནང་ སྣུམ་འཁོར་བསྡོམས་༨༨,༢༢༧ ཡོད་མི་དང་ཕྱདཔ་ད་ དུས་ཅི་སྤྱི་ཟླ་༤ པ་ཚུན་ སྣུམ་འཁོར་གྱི་གྱངས་ཁ་༩༤,༩༥༦ ལུ་ ཡར་འཕར་སོང་ནུག།
གནས་ཐོ་ལུ་བལྟ་བ་ཅིན་ འདས་པའི་ཟླ་ངོ་༡༠ གྱི་ ནང་འཁོད་ལུ་ ཉིན་བསྟར་བཞིན་དུ་ སྣུམ་འཁོར་གསརཔ་༢༢ དེ་རེ་ ནང་འདྲེན་འབད་ཡོདཔ་ད་ ནང་འདྲེན་འབད་མི་ སྣུམ་འཁོར་ཚུ་གི་གྲས་ལས་ ཕྱེད་ཀ་ལྷགཔ་ཅིག་ ཐིམ་ཕུག་ཁྲོམ་ལམ་བདའ་སྟེ་ འགྲུལ་སྐྱོད་འབདཝ་ཨིན་པས།
སྣུམ་འཁོར་གྱི་ གྱངས་ཁ་དང་འཁྲིལཝ་ད་ རྒྱལ་ཁབ་ནང་ མི་སེར་༧ དེ་ཅིག་གིས་ སྣུམ་འཁོར་རེ་དང་ ཐིམ་ཕུག་ལུ་འབད་བ་ཅིན་ མི་༢ ལུ་ སྣུམ་འཁོར་རེ་ བདག་དབང་འབད་ནུག།
ད་རུང་ འཕྲལ་ཁམས་ཅིག་ཁར་ ཐིམ་ཕུག་ལུ་ སྣུམ་འཁོར་གྱི་ ཚོང་འབྲེལ་འགྲེམས་སྟོན་ཅིག་ འགོ་འདྲེན་འཐབ་པའི་སྐབས་ དངུལ་ཁང་ཚུ་གིས་ སྐྱིན་འགྲུལ་གྱི་ མཐུན་རྐྱེན་ཚུ་ བྱིན་ཡོདཔ་ལས་ སྣུམ་འཁོར་ནང་འདྲེན་འབད་བའི་གྱངས་ཁ་ ལྷག་པར་དུ་ ཡར་སེང་སོང་ཡོདཔ་ འོང་ནི་ཨིན་པས།
མ་གཞི་ འགྲེམས་སྟོན་སྐབས་ སྣུམ་འཁོར་ག་དེམ་ཅིག་ བཙོང་ཡོདཔ་ཨིན་ན་ གནས་ཐོ་མ་ཐོབ་རུང་ བརྡ་དོན་གནས་ཚུལ་ ཐོབ་མི་དང་འཁྲིལ་བ་ཅིན་ སྣུམ་འཁོར་བཙོང་མི་ཚུ་གིས་ གོང་ཚད་མར་བཅགས་ཐོག་ བཙོང་མི་ལུ་བརྟེན་ སྣུམ་འཁོར་༥༠༠ ལྷགཔ་ཅིག་ ཉོ་མི་ཐོན་ནུག་ཟེར་ཨིནམ་ད་ འགྲེམས་སྟོན་དེ་ནང་ དངུལ་ཁང་ཚུ་གིས་ བཅའ་མར་གཏོགས་ཏེ་ སྐྱིན་འགྲུལ་ཚུ་ཡང་ ས་གནས་དེ་ནང་ར་ གནང་བ་གྲུབ་ཡོདཔ་ཨིན་པས།
ན་ཧིང་ སྤྱི་ཟླ་༨ པའི་ཚེས་༡ ལུ་ དངུལ་ཁང་ལྟེ་བ་ རྒྱལ་གཞུང་དངུལ་ལས་དབང་འཛིན་གྱིས་ དངུལ་འབྲེལ་ལས་ཁང་ཆ་མཉམ་ལུ་ སྣུམ་འཁོར་གྱི་སྐྱིན་འགྲུལ་ བརྒྱ་ཆ་༣༠ རྐྱངམ་གཅིག་ བྱིན་དགོ་པའི་ ཁྱབ་བསྒྲགས་འབད་ཡོདཔ་ད་ སྣུམ་འཁོར་ཉོ་མང་ཚུ་གིས་ སྣུམ་འཁོར་གྱི་རིན་ བརྒྱ་ཆ་༧༠ རང་གིས་ བཏོན་དགོཔ་ཨིན་པས།
སྣུམ་འཁོར་ཡར་སེང་དང་ དེ་གི་གནོད་པ།
སྤྱི་ལོ་༢༠༠༡ ལུ་ རྒྱལ་ཁབ་ནང་ སྣུམ་འཁོར་བསྡོམས་༢༢,༥༢༧ ལས་བརྒལ་མེད་མི་ལས་ གཞུང་དང་ ལས་འཛིན་གྱི་མིང་ཐོ་ཁར་ སྣུམ་འཁོར་༢,༦༦༦ ཡོདཔ་ཨིན་རུང་ ལོ་ངོ་བཅུ་ཕྲག་༡ གི་ནང་ སྣུམ་འཁོར་གྱི་ གྱངས་ཁ་ལོག་ལྟབ་ཡར་འཕར་སོང་སྟེ་༥༣,༣༨༢ ལུ་ ལྷོད་ཡོདཔ་ད་ གཞུང་དང་ ལས་འཛིན་གྱི་ སྣུམ་འཁོར་ཚུ་ཡང་ ཧ་ལམ་ལོག་ལྟབ་ཡར་སེང་ཐོག་ གྱངས་ཁ་༤,༦༢༢ ལུ་ལྷོད་ནུག།
ནང་འདྲེན་བཀག་དམ་ལུ་བརྟེན་ སྤྱི་ལོ་༢༠༡༢ དང་༢༠༡༣ གྱི་བར་ན་ སྣུམ་འཁོར་༤༧༧ རྐྱངམ་གཅིག་ ནང་འདྲེན་འབད་ནུག།
ད་ལྟོའི་གཞུང་གིས་ ཁྲལ་བཀལ་ཐངས་གསརཔ་ ཆ་འཇོག་གྲུབ་བའི་ཤུལ་ལས་ སྤྱི་ལོ་༢༠༡༤ ཟླ་༧ པའི་ཚེས་༡ ལས་ ནང་འདྲེན་བཀག་དམ་འབད་མི་དེ་ མེདཔ་བཟོཝ་ལས་ སྤྱི་ལོ་༢༠༡༣ ལུ་ སྣུམ་འཁོར་བསྡོམས་༦༧,༩༢༦ ཡོད་མི་ལས་ སྤྱི་ལོ་༢༠༡༤ ལུ་ སྣུམ་འཁོར་གྱི་གྱངས་ཁ་༦༩,༦༠༢ ལུ་ ཡར་སེང་སོང་ནུག།
ལོ་དེ་གི་ཤུལ་ལས་ སྣུམ་འཁོར་གྱི་གྱངས་ཁ་༥,༥༨༨ ཡར་སེང་སོང་ཡོདཔ་ཨིན་རུང་ སྤྱི་ལོ་༢༠༡༦ ལུ་ ལོ་༡ ནང་རང་ སྣུམ་འཁོར་གསརཔ་༩,༡༠༧ ནང་འདྲེན་འབད་ཡོདཔ་ལས་ ལོག་ལྟབ་དེ་ཅིག་ ཡར་འཛེགས་སོང་ནུག།
དུས་ཅི་ སྤྱི་ཟླ་༤ པ་ཚུན་ཚོད་ རྒྱལ་ཁབ་ཀྱི་ འཁོར་ལམ་བདའ་སྟེ་ འགྲུལ་སྐྱོད་འབད་མི་ སྣུམ་འཁོར་བསྡོམས་༩༤,༩༥༦ ཡོདཔ་ད་ ལས་འཛིན་ཅིག་ནང་ ལཱ་འབད་མི་ ཚེ་རིང་དབང་ཕྱུག་གིས་ སླབ་མིའི་ནང་ སྣུམ་འཁོར་འགྲོ་འགྲུལ་འབད་མི་ མང་དྲགས་ནི་དེ་གིས་ རྒྱུན་འགྲུལ་བཀག་ཐོགས་ཀྱི་ དཀའ་ངལ་བྱུངམ་ད་ དེད་གཡོགཔ་ཚུ་ ཙིག་མུ་ལང་སྟེ་ འཕྲལ་འཕྲལ་འབད་ར་ དེད་གཡོགཔ་ནང་དོག་དང་ ལྟ་རྟོག་འབད་མི་ ཁྲིམས་སྲུང་འགག་པ་དང་ ཁ་འཐབ་ཚིག་འཐབ་འབད་སར་ མཐོངམ་མས་ཟེར་ཨིན་པས།
ད་ལྟོ་བཟུམ་སྦེ་ སྣུམ་འཁོར་ནང་འདྲེན་དེ་ འཕྲོ་མཐུད་དེ་ར་ འབད་བ་ཅིན་ གནས་སྟངས་སྐྱོ་དྲགས་འགྱོ་ནི་བཟུམ་ མཐོངམ་མས་ཟེར་ ཁོ་གིས་ བཤདཔ་ཨིན་པས།
མ་གཞི་ མི་མང་སྐྱེལ་འདྲེན་ཞབས་ཏོག་དེ་ ཕན་ནུས་ཅན་ འོང་ནི་བཟུམ་ མཐོངམ་ཨིན་རུང་ སྒེར་ནང་ལཱ་འབད་མི་ བསོད་ནམས་རྡོ་རྗེ་གིས་ ཕར་ཚུར་འགྱོཝ་ད་ ཨ་རྟག་ར་ ཁྲོམ་སྡེའི་བཱསི་དང་ གླ་འཁོར་ཚུ་ ལག་ལེན་འཐབ་དོ་ཡོདཔ་ལས་ གནས་སྟངས་དེ་ ཁྱད་པར་ག་ནི་ཡང་ མེད་མི་དེ་ཡང་ ཁྲོམ་སྡེའི་མི་སྐྱེལ་བཱསི་ཚུ་ཡང་ རྒྱུན་འགྲུལ་བཀག་ཐོགས་ནང་ ཚུད་ནི་འདུག་ཟེར་ བཤདཔ་ཨིན་པས།
སྣུམ་འཁོར་ཡར་སེང་འགྱོཝ་ད་ ས་སྣུམ་གྱི་ ཐོན་སྐྱེད་ནང་འདྲེན་གྱི་ འབོར་ཚད་ཡང་ ཡར་འཕར་སོང་ཡོདཔ་ད་ སྤྱི་ལོ་༢༠༡༦ ལུ་ ཌི་ཟིལ་མར་ཁུ་ དངུལ་ཀྲམ་ཐེར་འབུམ་༥.༧༧ གྱི་རྩིས་ ནང་འདྲེན་འབད་མི་དེ་ མཐོ་ཤོས་ཨིནམ་ད་ པེ་ཊཱོལ་མར་ཁུ་དང་ ཌི་ཟིལ་གཉིས་བསྡོམས་ད་ ན་ཧིང་ལོ་ནང་རྐྱངམ་གཅིག་ར་ དངུལ་ཀྲམ་ཐེར་འབུམ་༧.༥༣ གི་རྩིས་ ཟད་འགྲོ་བཏང་ནུག།
འབྲུག་ཚོང་འབྲེལ་རྩིས་དཔྱད་དང་འཁྲིལཝ་ད་ སྤྱི་ལོ་༢༠༡༣ ལུ་ ནང་འདྲེན་བཀག་དམ་གྱི་ དུས་ཚོད་སྐབས་ དངུལ་ཀྲམ་ས་ཡ་༥༤༧ དེ་ཅིག་གནས་པའི་ སྣུམ་འཁོར་ཚུ་ ནང་འདྲེན་འབད་མི་དེ་ སྤྱི་ལོ་༢༠༡༤ ལུ་ དངུལ་ཀྲམ་ཐེར་འབུམ་༢ ལྷགཔ་ཅིག་ ཡར་འཕར་སོང་མི་ལས་ དངུལ་ཀྲམ་ཐེར་འབུམ་༡.༦ དེ་ཅིག་གནས་པའི་ སྣུམ་འཁོར་ཚུ་ རྒྱ་གར་ལས་ ནང་འདྲེན་འབད་ཡོདཔ་ཨིན་པས།
སྤྱི་ལོ་༢༠༡༧ ལུ་ དངུལ་ཀྲམ་ཐེར་འབུམ་༦ ལྷགཔ་ཅིག་གི་ སྣུམ་འཁོར་ནང་འདྲེན་འབད་ཡོདཔ་ད་ དེ་བཟུམ་སྦེ་ རྒྱལ་ཁབ་ཀྱིས་ ལོ་དེ་ནང་ ཌི་ཟིལ་མར་ཁུ་ དངུལ་ཀྲམ་ཐེར་འབུམ་༦.༦ དང་ པེ་ཊཱོལ་མར་ཁུ་ དངུལ་ཀྲམ་ཐེར་འབུམ་༢ དེ་ཅིག་གི་རྩིས་ ནང་འདྲེན་འབད་ནུག།
དེ་འབདཝ་ལས་ ལོ་བསྟར་བཞིན་དུ་ སྣུམ་འཁོར་གྱི་ གྱངས་ཁ་ཡར་སེང་འགྱོ་མི་དེ་གིས་ རྒྱུན་འགྲུལ་བཀག་ཐོགས་རྐྱངམ་གཅིག་མེན་པར་ རྒྱལ་ཁབ་ཀྱི་ ཚོང་འབྲེལ་ཁྱད་པར་ཞུགས་པའི་ ཚ་གྱང་ལང་དགོ་པའི་ གཞི་གནད་ཅིག་ལུ་ གྱུར་ཡོད་པའི་གནས་ཚུལ།
སྣུམ་འཁོར་ཡར་སེང་འགྱོ་མི་ལུ་ ཚ་གྱང་ལང་དགོ་པའི་ གཞི་གནད་ཅིག་ཨིནམ།
༉ དངུལ་འབྲེལ་ལས་ཁང་ཚུ་གིས་ ན་ཧིང་ སྤྱི་ཟླ་༡༢ པ་ཚུན་ཚོད་ སྣུམ་འཁོར་གྱི་ སྐྱིན་འགྲུལ་དངུལ་ཀྲམ་ཐེར་འབུམ་༥.༥ བྱིན་མི་དེ་ ན་ཧིང་སྤྱི་ཟླ་༡ པ་དང་ཕྱདཔ་ད་ དངུལ་ཀྲམ་ཐེར་འབུམ་༡ ལྷགཔ་ཅིག་ ཡར་སེང་སོང་ནུག།


text:
༉ ཁ་ཙ་ འབྲུག་གི་མི་རློབས་དང་ ཁྱིམ་གུང་གྲངས་རྩིས་༢༠༡༧ ཅན་མའི་ སྙན་ཞུ་གསལ་སྟོན་འབད་མི་དང་འཁྲིལཝ་ད་ འདས་པའི་ལོ་ངོ་༡༢ ཀྱི་ ནང་འཁོད་ལུ་ འབྲུག་པའི་མི་འབོར་ བརྒྱ་ཆ་༡༦ ཡར་སེང་སོང་ནུག།
དེ་ཡང་ འབྲུག་པའི་མི་རློབས་དེ་ སྤྱི་ལོ་༢༠༡༧ ཟླ་༥ པའི་ཚེས་༣༠ ལས་ ཟླ་༦ པའི་ཚེས་༡ གི་བར་ན་ གྲངས་རྩིས་རྐྱབ་ད་ མི་འབོར་༦༨༡,༧༢༠ གུ་ ལྷོད་ཡོད་མི་དེ་ ལོ་བསྟར་བཞིན་དུ་ མི་འབོར་༣,༨༩༥ གི་རྩིས་ ཡར་སེང་འགྱོ་བའི་ བརྡ་མཚོན་སྟོནམ་ཨིན་པས།
བློན་ཆེན་ཚེ་རིང་སྟོབས་རྒྱས་ཀྱིས་ སྙན་ཞུ་གསར་བཏོན་གནངམ་ད་ མི་རློབས་ཡར་སེང་འགྱོ་རུང་ འབྲུག་པའི་མི་རློབས་ཀྱི་ གནས་ཚད་ནང་ ཚ་གྱང་ལང་དགོ་པའི་ གཞི་གནད་ཅིག་ཨིནམ་སྦེ་ གསུངས་མི་དེ་ཡང་ གནས་སྡུད་དང་འཁྲིལ་རུང་ ཁྲོམ་སྡེ་ནང་སྡོད་མི་ ཨམ་སྲུ་མང་ཤོས་ཀྱིས་ ཨ་ལོ་སྐྱེ་ནི་ལུ་ ཕྱིས་ཏེ་སྡོད་པའི་ རྟགས་མཚན་ཐོན་ནུག་ཟེར་ཨིན་པས།
བློན་ཆེན་གྱིས་ ད་ལྟོའི་གནས་སྡུད་ནང་ ཡོད་དོ་བཟུམ་སྦེ་ མི་རློབས་ཡར་སེང་ལུ་ འགྱུར་བ་མེད་པ་ཅིན་ ལོ་༧ དེ་ཅིག་གི་ཤུལ་ལས་ འབྲུག་གི་་ མི་རློབས་དེ་ མར་ཕབ་འགྱོ་ནི་ཨིནམ་ལས་ མཁས་མཆོག་ཚུ་གིས་ བལྟ་ཞིབ་འབད་དགོཔ་འདུག་ཟེར་ གསུངས་ཡི།
ན་ཧིང་སྤྱི་ཟླ་༥ པའི་ཚེས་༣༠ ལུ་ འབྲུག་གི་མི་རློབས་ཡོངས་བསྡོམས་༧༣༥,༥༥༣ ཡོད་ས་ལས་༦༨༡,༧༢༠ རྐྱངམ་གཅིག་ འབྲུག་མི་ཨིན་པའི་ ངོས་འཛིན་བྱུང་ཡོདཔ་ད་ མི་འབོར་༥༣,༨༣༣ དེ་ ཕྱི་མི་ཚུ་ རྒྱལ་ཁབ་ནང་ཡོད་པའི་ ཐོ་བཀོད་འབད་ནུག།
མི་རློབས་ཡོངས་བསྡོམས་ལས་ བརྒྱ་ཆ་༦༢.༢ དེ་ གྲོང་གསེབ་ནང་ སྡོད་པའི་ཁར་ བརྒྱ་ཆ་༣༧.༨ ཁྲོམ་སྡེ་ནང་ སྡོད་མི་ཚུ་ཡོད་པའི་ ངོས་འཛིན་བྱུང་ཡོདཔ་ད་ ཁྲོམ་སྡེ་ཚུ་གི་གྲས་ལས་ ཐིམ་ཕུག་ཁྲོམ་སྡེ་ནང་ མི་རློབས་བསྡོམས་༡༣༨,༧༣༦ ཡོད་མི་དེ་ མཐོ་ཤོས་ཨིན་པའི་ཁར་ བརྒྱ་ཆ་ལས་བཅད་པ་ཅིན་༡༩.༡ གི་རྩིས་ཨིནམ་བཞིན་དུ་ མི་རློབས་དམའ་ཤོས་དེ་ མགར་ས་རྫོང་ཁག་ནང་༣,༩༥༢ ཡོད་མི་དེ་ ཡོངས་བསྡོམས་ལས་ བརྒྱ་ཆ་༡.༠ གི་འོག་རྒྱུ་ཨིན་པས།
ཕོ་མོའི་དབྱེ་བ་ལས་བཅད་པ་ཅིན་ ཨམ་སྲུ་༡༠༠ ལུ་ ཕོ་སྐྱེས་༡༡༠ གྱི་ རྩིས་ཨིན་པའི་ཁར་ ལོ་ཚད་སྤྱི་སྙོམས་དེ་ ལོ་༢༦.༩ ཡོདཔ་ལས་ དེ་གིས་ འབྲུག་གི་མི་རློབས་ཕྱེད་ཀ་དེ་ཅིག་ ལོ་༢༦.༩ འོག་རྒྱུ་ཡོད་པའི་ རྟགས་མཚན་ཨིན་པས།
ཤེས་རིག་ལྷན་ཁག་གི་དྲུང་ཆེན་ ཀརྨ་ཡེ་ཤེས་ཀྱིས་ སྤྱི་ལོ་༢༠༡༧ ལོའི་ གྲངས་རྩིས་ཀྱི་ དམིགས་གཏད་དེ་ སྲིད་བྱུས་དང་ མི་སྡེ་དཔལ་འབྱོར་དང་འབྲེལ་བའི་ འཆར་གཞི་ཚུ་ བཟོ་བའི་སྐབས་ གནས་སྡུད་ཚུ་ བྱིན་ཐབས་ལུ་ཨིན་ཟེར་བཤད་ཅི།
གྲངས་རྩིས་ཀྱི་ གནས་སྡུད་བསྡུ་སྒྲིག་འབད་ནིའི་དོན་ལུ་ མཐོ་རིམ་ཤེས་ཚད་མཇུག་བསྡུ་མི་༤༩༠ གིས་ ཟླཝ་༦ འགོར་ཡོདཔ་ད་ ཞི་གཡོགཔ་༩,༧༥༠ དེ་ཅིག་གིས་ བཅའ་མར་གཏོགས་ཡོདཔ་ཨིན་པས།
སྤྱི་ལོ་༢༠༠༥ ལུ་ གཞན་ལུ་བརྟེན་སྡོད་མི་ བརྒྱ་ཆ་༦༠.༦ ཡོད་མི་ད་ ད་རེས་ བརྒྱ་ཆ་༤༧ ལུ་ མར་བབས་སོང་སྟེ་ཡོདཔ་ད་ ཤེས་ཡོན་གྱི་ ཁྱབ་ཚད་དེ་ སྤྱི་ལོ་༢༠༠༥ ལུ་ བརྒྱ་ཆ་༥༩.༥ ཡོད་ས་ལས་ བརྒྱ་ཆ་༧༡.༤ ལུ་ ཡར་སེང་སོང་ཡོད་མི་དེ་ཡང་ ཐིམ་ཕུག་རྫོང་ཁག་ནང་ བརྒྱ་ཆ་༨༣.༩ ཡོད་མི་དེ་ མཐོ་ཤོས་དང་ དེ་གི་ཤུལ་ལས་ ཆུ་ཁ་རྫོང་ཁག་ནང་ བརྒྱ་ཆ་༧༥.༡ དེ་ལས་ མགར་ས་རྫོང་ཁག་ནང་ བརྒྱ་ཆ་༥༩.༨ ཡོད་མི་དེ་ དམའ་ཤོས་ཨིན་པས།
མི་རློབས་ཡོངས་བསྡོམས་ལས་ བརྒྱ་ཆ་༣༤.༧ གྱིས་ ཤེས་ཡོན་རྩ་ལས་མ་ལྷབ་པར་ ཡོད་པའི་ཁར་ བརྒྱ་ཆ་༢༩.༤ གིས་ ད་ལྟོ་ ཤེས་ཡོན་ལྷབ་པའི་བསྒང་ཡོདཔ་ད་ བརྒྱ་ཆ་༣༥.༩ གིས་ ཧེ་མ་སྦྱང་ཡོདཔ་བཞིན་དུ་ ཤེས་ཡོན་མ་སྦྱང་མི་དེ་ བརྒྱ་ཆ་༡༢.༧ མར་བབས་སོང་ཡོདཔ་ཨིན་པས།
འདས་པའི་ལོ་༡༢ ཀྱི་ནང་ ཨམ་སྲུ་ཨ་ལོ་སྐྱེས་མིའི་ བརྒྱ་ཆ་དེ་ཡང་ སྤྱི་ལོ་༢༠༠༥ ལུ་ བརྒྱ་ཆ་༥༠.༩ ཡོད་མི་ལས་ སྤྱི་ལོ་༢༠༡༧ ལུ་ བརྒྱ་ཆ་༩༧.༢ ལུ་ ཡར་སེང་སོང་ཡོདཔ་ད་ མིའི་ཚེ་ཚད་དེ་ སྤྱི་ལོ་༢༠༠༥ ལུ་ ལོ་༦༦.༣ ཨིན་མི་ལས་ ད་རེས་ ལོ་༧༠.༢ ལུ་ ཡར་སེང་སོང་ནུག།
ཧེ་མ་ མི་རློབས་༡,༠༠༠ ལུ་ ཨ་ལོ་སྐྱེས་ཚད་བརྒྱ་ཆ་༡༩.༧ ཨིན་མི་དེ་ ད་རེས་བརྒྱ་ཆ་༡༥.༥ ལུ་ མར་བབས་སོང་ཡོདཔ་ད་ ཨ་ལོ་སྐྱེས་བའི་ གནས་ཚད་དེ་ བརྒྱ་ཆ་༡.༧ ཨིན་མི་དེ་ ཨམ་སྲུ་ཚུ་གིས་ ཨ་ལོ་སྐྱེ་ནིའི་ལོ་ཚད་ནང་ ཨ་ལོ་༡.༧ དེ་ཅིག་ སྐྱེས་བའི་རྩིས་ཨིན་མི་དེ་ཡང་ སྤྱི་ལོ་༢༠༠༥ ལུ་ བརྒྱ་ཆ་༢.༥ ཡོད་མི་ལས་ མར་འབབ་སོང་བའི་རྟགས་ཨིན་པས།
སྙན་ཞུ་དང་འཁྲིལཝ་ད་ སྤྱི་ལོ་༢༠༡༧ ལུ་ ལཱ་གཡོག་མ་ཐོབ་པའི་ བརྒྱ་ཆ་དེ་༢.༤ ཨིན་མི་དེ་ཡང་ ཁྲོམ་ཁར་འབད་བ་ཅིན་ བརྒྱ་ཆ་༤.༦ ཡོད་པའི་ཁར་ གྲོང་གསེབ་ནང་ བརྒྱ་ཆ་༡.༣ ཡོདཔ་ཨིན་པས།
ན་གཞོན་ལཱ་གཡོག་མ་ཐོབ་པའི་ བརྒྱ་ཆ་དེ་༡༠.༦ ཨིན་མི་དེ་ ཁྲོམ་ཁར་སྡོད་མི་ཚུ་ལུ་ མཐོ་སུ་ཡོད་པའི་ཁར་ འབྲུག་གི་མི་རློབས་ལས་བརྒྱ་ཆ་༤༨.༧ གྱིས་ རང་སོའི་རྒེད་འོག་ལས་ གནས་སྤོ་སྟེ་ ཁྲོམ་སྡེ་ཚུ་ནང་ འགྱོ་ཡོད་པའི་ཁར་ བརྒྱ་ཆ་༣༩.༨ ཀྱིས་ རང་སོའི་རྫོང་ཁག་ལས་ཕྱི་ཁར་ གནས་སྤོ་སོང་ཡོད་པའི་གནས་ཚུལ།
བཀྲིས་བསྟན་འཛིན།


text:
འབྲུག་གི་བཙག་འཐུ་ལྷན་ཚོགས་ཀྱིས་ སྤྱི་ཟླ་ ༩ པའི་སྤྱི་ཚེས་ ༡༥ ལུ་ རྫོང་ཁག་ ༢༠ འི་ནང་ལུ་ ཁག་འགན་ ༢༠༡༨ སྤྱི་ཚོགས་ཀྱི་བཙག་འཐུ་ ༣ པའི་ནང་ ཆ་མཉམ་གྱིས་གྲལ་གཏོགས་ཟེར་བའི་བརྗོད་དོན་ཐོག་ལུ་ རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་ཐེངས་ ༤ པ་ བརྩི་སྲུང་འབདཝ་ཨིན། རྒྱལ་ཡོངས་ཀྱི་བརྩི་སྲུང་འདི་ གསར་སྤང་རྫོང་ཁག་གི་ས་གནས་ དགེ་ལེགས་ཕུག་ལུ་འབད་ འགོ་འདྲེན་འཐབ་དོ་ཡོདཔ་ཨིན་རུང་ རྫོང་ཁག་ཆ་མཉམ་དང་ རྒྱལ་ཁབ་ནང་ལུ་ཡོད་པའི་དམང་གཙོའི་སྡེ་ཕྲན་ ཆ་མཉམ་གྱིས་ ཉིནམ་འདི་བརྩི་སྲུང་འབདཝ་ཨིན།
ཉིནམ་བརྩི་སྲུང་གི་གཞི་རྟེན་དམིགས་ཡུལ་འདི་ འབྲུག་པའི་མི་སེར་ཚུ་གིས་ སེམས་ཤུགས་དང་བློ་སྤོབས་ཐེབས་ཐོབ་སྟེ་ དམང་གཙོའི་ལམ་ལུགས་ནང་ དོན་དང་ལྡནམ་སྦེ་ གྲལ་གཏོགས་འབད་ཐབས་ལུ་ཨིན། དུས་ཅི་གི་ལོ་འདི་ འབྲུག་གི་བཙག་འཐུ་ལྷན་ཚོགས་ཀྱིས་ སྤྱི་ལོ་ ༢༠༡༨ ཀྱི་སྤྱི་ཚོགས་ཀྱི་བཙག་འཐུ་ལུ་ དམིགས་གཏད་བསྐྱེདཔ་བཞིན་དུ་ ཉིནམ་བརྩི་སྲུང་གི་ལས་རིམ་འདི་གིས་ ང་བཅས་ལུ་ མ་འོངས་སྔོན་གཟིགས་ཅན་གྱི་ མི་དབང་རིམ་བྱོན་ཚུ་གི་ ཐུགས་ཀྱི་དགོངས་འཆར་དང་ རྩ་ཁྲིམས་ཆེན་མོའི་དགོངས་དོན་ལྟར་ རྒྱལ་ཁབ་ནང་ལུ་ ནུས་སྟོབས་ཅན་གྱི་དམང་གཙོའི་རིང་ལུགས་ གཞི་བཙུགས་འབད་ནིའི་དོན་ལུ་ ཡང་བསྐྱར་གྱི་ཁས་ལེན་ཕུལ་ནིའི་ གོ་སྐབས་བཟང་པོ་ཅིག་ཡང་ཨིན་མས་ཟེར་ཞུ་ནི་ཨིན།
ཉིནམ་བརྩི་སྲུང་གི་དོན་ལུ་ བརྩམས་ཏེ་ཡོད་པའི་ལས་རིམ་ཚུ་ཡང་།
༡- སྐྱེས་ལོ་ ༡༨ ལང་མི་ ཚོགས་རྒྱན་སྐྱུར་མི་གསརཔ་ཚུ་དང་ མི་རྩིས་གནས་སོར་འབད་མི་ཚུ་ལུ་ ངོས་འཛིན་འདྲ་
པར་ བསྐྱར་ལོག་སྤྲོད་ནི།
༢- ཚོགས་རྒྱན་སྐྱུར་མིའི་ལས་ལེན་འབད་ནི།
༣- ན་གཞོན་གྱི་གསལ་བཤད།
༤- ཐོ་བཀོད་གྲུབ་པའི་སྲིད་ཚོགས་ཚུ་གི་ ངོ་ཚབ་ཚུ་འདུ་འཛོམས་འབད་ནི།
༥- ཚོགས་རྒྱན་སྐྱུར་དགོཔ་གལ་ཆེ་བའི་བརྗོད་དོན་ཐོག་ལུ་ རིག་རྩལ་དང་ པར་རིགས་འགྲན་བསྡུར་ལས་རིམ། ཚུ་ཨིན།
རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་འདི་ དམང་གཙོའི་རིང་ལུགས་ནང་ ཚོགས་རྒྱན་སྐྱུར་ཏེ་ རང་སོའི་འགན་ཁུར་འབག་ནི་འདི་ གནམ་མེད་ས་མེད་གལ་ཅན་ཨིན་པའི་ དྲན་ཚོར་འབད་ནིའི་དོན་ལུ་ཨིནམ་མ་ཚད་ རྩ་ཁྲིམས་ཆེན་མོའི་དགོངས་དོན་དང་འཁྲིལཔ་ད་ མི་སེར་ཚུ་ལུ་ རང་སོའི་བསམ་འཆར་བཀོད་ནིའི་དལ་དབང་ ཡོད་པའི་དྲན་ཚོར་འབད་ཐབས་ལུ་ཡང་ཨིན། དེ་འབདཝ་ལས་ མནོ་ཤེས་དྲན་ཤེས་ཅན་གྱི་ འབྲུག་མི་ ཚོགས་རྒྱན་སྐྱུར་མི་ཚུ་གིས་ རྫོང་ཁག་ ༢༠ ག་ཏེ་རང་འབད་རུང་བྱོན་ཏེ་ རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་ བརྩི་སྲུང་ལས་རིམ་ནང་ ང་བཅས་དང་གཅིག་ཁར་ བཅའ་མར་གཏོགས་གནང་ཟེར་བའི་ མགྲོན་བརྡ་ཕུལཝ་ཨིན།
འབྲུག་གི་བཙག་འཐུའི་ལྷན་འཛིན་སྤྱི་ཁྱབ།


text:
༉ གཞུང་གིས་ ད་ལྟོ་ཚུན་ཚོད་ཀྱི་བར་ན་ སྒེར་སྡེ་གོང་འཕེལ་གཏང་ཐབས་ལུ་ ལཱ་ག་ཅི་ར་ འབད་ཡོདཔ་ཨིན་ན་ཟེར་ ཀྲོང་གསར་ནུབ་སྦིས་-སྟང་སི་སྦྱིས་ཀྱི་འཐུས་མི་ དངོས་གྲུབ་བཟང་པོ་གིས་ བསྟན་རྒྱས་བློན་པོ་ལུ་ ཞུ་ཡི།
གཞུང་གིས་ རྒེད་འོག་ཚུ་ནང་ སོ་ནམ་ཚོང་ཁང་ གཞི་བཙུགས་འབད་ཞིནམ་ལས་ དེ་ནང་ སོ་ནམ་འཕྲུལ་ཆས་རྐྱངམ་གཅིག་ བཀྲམ་སྤེལ་འབད་ནི་མེན་པར་ ཚྭ་དང་ཚོ་ཏོ་ལ་སོགས་པ་ བཙོང་མི་དེ་གིས་ སྒེར་སྡེ་གོང་འཕེལ་བཏངམ་མེན་ཟེར་ ཁོ་གིས་ ཞུ་ཡི།
དེ་བཟུམ་སྦེ་ གཞུང་གིས་ ཞིང་རྨོ་འཕྲུལ་པ་ཝར་ཊེ་ལར་ གླ་ཁར་བཏང་མི་དེ་གིས་ སྒེར་སྡེ་ལུ་ ཕན་ཐོགས་མེདཔ་ལས་ སྒེར་སྡེ་གོང་འཕེལ་བཏང་པའི་གྲངས་སུ་མི་ཚུད་ཟེར་ འཐུས་མི་དངོས་གྲུབ་བཟང་པོ་གིས་ ཞུ་ཡི།
གཞུང་གིས་ སྒེར་དང་གཅིག་ཁར་ ཚོང་འགྲན་བསྡུར་འབད་བ་ཅིན་ སྒེར་སྡེ་ལུ་ གནོད་པ་མ་གཏོགས་ ཕན་ཐོགས་མེདཔ་ལས་ རྒྱལ་ཁབ་ཀྱི་སྲིད་བྱུས་ མི་སེར་རང་གིས་ རང་གི་རྐང་མར་ ལོང་སྡོད་ཚུགསཔ་ བཟོ་ནི་ཟེར་མི་ལས་ འགལ་བ་ཨིནམ་མ་ཚད་ རྒྱལ་ཁབ་ཀྱི་ དཔལ་འབྱོར་ཡར་དྲག་གཏང་ནིའི་དོན་ལུ་ འཕྲུལ་ཨམ་ངོ་མ་ཅིག་ སྒེར་སྡེ་ཨིན་ཟེར་མི་དེ་ ཡིག་ཐོག་ལུ་རྐྱངམ་གཅིག་མ་གཏོགས་ ལག་ལེན་འཐབ་ནི་མིན་འདུག་ཟེར་ ཞུ་ཡི།
བསྟན་རྒྱས་བློན་པོ་ ལེགས་སྐྱིད་རྡོ་རྗེ་གིས་ གཞུང་གི་གནས་ཡུན་སྐབས་ སྒེར་སྡེ་གོང་འཕེལ་གཏང་ནི་ལུ་ བརྩོན་ཤུགས་སྦོམ་བསྐྱེད་ཡོདཔ་བཞིན་དུ་ རྒྱལ་ཁབ་ཀྱི་ ནང་འཁོད་ཐོན་སྐྱེད་ཡོངས་འབོར་ དངུལ་ཀྲམ་ཐེར་འབུམ་༡༠༠ ཡོད་ཟེར་ཞུ་ཡི།
སྤྱི་ལོ་༢༠༡༣ ལུ་ ནང་བཟོ་དང་ བཟོ་གྲྭ་ཆུང་བ་༡༣,༠༠༠ ལས་མེད་མི་དེ་ ལོ་ལྔའི་ནང་འཁོད་ལུ་༢༠,༠༠༠ ལུ་ ཡར་སེང་ཡོད་མི་དེ་གིས་ དཔལ་འབྱོར་གོང་འཕེལ་ལུ་ ལྷན་ཐབས་བྱུང་ཡོདཔ་མ་ཚད་ མི་སེར་༩༠,༠༠༠ ལུ་ ལཱ་གཡོག་གི་ ཁེ་ཕན་བྱུང་སྟེ་ཡོད་ཟེར་ བསྟན་རྒྱས་བློན་པོ་གིས་ ཞུ་ཡི།
དེ་ལས་ ལོ་དེ་ནང་ ཚོང་འབྲེལ་ཆོག་ཐམ་༡༩,༥༠༠ ཡོད་མི་ལས་ ལོ་ལྔའི་ནང་འཁོད་ནང་ ཆོག་ཐམ་༤༠,༠༠༠ དེ་ཅིག་ལུ་ ཡར་སེང་འབད་ཡོདཔ་མ་ཚད་ རྒྱལ་ཁབ་ནང་ འཚོ་བ་སོ་ནམ་ལུ་བརྟེན་སྡོད་མི་ བརྒྱ་ཆ་༦༢ ཡོདཔ་ལས་ གྲོང་གསེབ་ཀྱི་ སོ་ནམ་པ་ཚུ་གི་ ཕན་ཐབས་ལུ་དམིགས་ཏེ་ ཧེ་མ་ བཀག་ཆ་འབད་དེ་ཡོད་མི་ སྐྱིན་འགྲུལ་ཚུ་ལུ་ སྐྱེད་ཚད་མར་ཕབ་ཐོག་ གྲོང་གསེབ་ཚོང་ལས་གོང་འཕེལ་གྱི་ སྐྱིན་འགྲུལ་ཚུ་ བྱིན་ཡོདཔ་སྦེ་ཞུ་ཡི།
དེ་བཟུམ་སྦེ་ དཔལ་འབྱོར་གོང་འཕེལ་གྱི་ སྲིད་བྱུས་ཚུ་ སྒེར་སྡེ་ནང་ མེད་ཐབས་མེདཔ་ཅིག་ཨིནམ་ལས་ ས་གཏེར་གྱི་ སྲིད་བྱུས་ ས་གཏེར་འཛིན་སྐྱོང་གི་བཅའ་ཁྲིམས་ག་ར་ བསྒྱུར་བཅོས་འབད་དེ་ འཕྲི་སྣོན་འབད་དེ་ཡོད་ཟེར་ཨིན་པས།
པ་ཝར་ཊེ་ལར་ གླ་ཁར་གཏང་ནི་ཚུ་ སྒེར་གྱིས་འབད་ཚུགས་པའི་ ལཱ་མེནམ་མ་ཚད་ རྒྱལ་ཁབ་ནང་ སོ་ནམ་འཕྲུལ་ཆས་བཙོང་དགོ་མི་དེ་ཡང་ སོ་ནམ་གོང་འཕེལ་གཏང་ནིའི་དོན་ལུ་མ་གཏོགས་ སྒེར་སྡེ་ལུ་ གནོདཔ་རྐྱབ་ནི་དོན་ལུ་མེན་ཟེར་ བསྟན་རྒྱས་བློན་པོ་ ལེགས་སྐྱིད་རྡོ་རྗེ་གིས་ ཞུ་ཡོད་པའི་གནས་ཚུལ།
ཡེ་ཤེས་སྒྲོལ་མ།


text:
LibreOffice ཡིག་ཆ་ནང་འཁོད་ལུ་འདྲུད་ནི་དང་བཀོག་བཞག་ནི་
འདྲུད་-དང་-བཀོག་བཞག་ལག་ལེན་འཐབ་ཐོག་ དངོས་པོ་ཚུ་སྤོ་ནི་ ཡང་ན་ འདྲ་བཤུས་རྐྱབས་ནིའི་དོན་ལུ་ གདམ་ཁ་ལེ་ཤ་ཡོད། ཚིག་ཡིག་དབྱེ་ཚན་ པར་རིས་དངོས་པོ་ འབྲི་ཤོག་ཚད་འཛིན་ ཚད་བརྒལ་འབྲེལ་རྟགས་ ནང་ཐིག་ཁྱབ་ཚད་ དང་དེ་ལས་ལྷག་སྟེ་ མའུསི་དང་གཅིག་ཁར་ སྤོ་བཤུད་ཡང་ན་འདྲ་བཤུས་རྐྱབས་ཚུགས།
མའུསི་དཔག་བྱེད་འདི་གིས་ འདྲ་བཤུས་རྐྱབས་པའི་སྐབས་ བསྡོམས་རྟགས་ཅིག་དང་ འབྲེལ་ལམ་ཡང་ན་ཚད་བརྒལ་འབྲེལ་རྟགས་ཅིག་ གསར་བསྐྲུན་འབད་བའི་སྐབས་ མདའ་རྟགས་ཅིག་ བཀྲམ་སྟོན་འབདཝ་ཨིནམ་ དྲན་དགོ།
If you press CommandCtrl or Shift+CommandCtrl while releasing the mouse button, you can control whether the object is copied, moved, or a link is created.
ཁྱོད་ཀྱིས་དངོས་པོ་ཚུ་ འགྲུལ་བསྐྱོད་པ་འདི་གི་ཕྱི་ཁར་འདྲུདཔ་ཨིན་པ་ཅིན་ ཁྱོད་ཀྱིས་ འགྲུལ་བསྐྱོད་པའི་ འདྲུད་ནིའི་ཐབས་ལམ་ ངོས་དཔར་ འདི་གི་ཡན་ལག་དཀར་ཆག་ནང་ལུ་ ཡང་ཅིན་ དངོས་པོ་འདི་འདྲ་བཤུས་རྐྱབས་ནི་ཨིན་ན་ འབྲེལ་ལམ་སྦེ་བཙུགས་ནི་ཨིན་ན་ ཡང་ན་ ཚད་བརྒལ་འབྲེལ་རྟགས་ཅིག་སྦེ་བཙུགས་ནི་ཨིན་ན་ གསལ་བཀོད་འབད་ཚུགས།
ཁྱོད་ཀྱིས་ འདྲུད་-དང་-བཀོག་བཞག་བཀོལ་སྤྱོད་པ་འདི་ LibreOffice ནང་ལུ་ ནམ་འབད་རུང་ ཐར་ལྡེ་མིག་འདི་ མའུསི་ཨེབ་རྟ་འཛིན་གྲོལ་མ་འབད་བའི་ཧེ་མ་ ཨེབ་པའི་ཐོག་ ཆ་མེད་གཏང་བཏུབ།


text:
༉ རྫོང་ཁག་ལེ་ཤ་ཅིག་ནང་ འགྲེམ་ཐོག་ཚོགས་རྒྱན་གྱིས་ ཁྱད་པར་བཟོ་ཡོདཔ་ འོང་སྲིད་ནི་རུང་ མགར་ས་ལུ་ ཁྱད་པར་བཟོ་མ་ཚུགས་པས།
དེ་ཡང་ ལ་ཡའི་འདེམས་ངོ་ རྡོ་རྗེ་མཁའ་འགྲོ་གིས་ འགྲེམ་ཐོག་ཚོགས་རྒྱན་༡༥ ལས་བརྒལ་ མ་ཐོབ་རུང་ རྒྱལ་ཡོངས་ཚོགས་སྡེའི་ བཙག་འཐུ་ནང་ ཌོག་ཊར་ཕུརཔ་རྡོ་རྗེ་དང་ ཀུན་ལེགས་རྡོ་རྗེ་༢ ཕམ་བཏང་ཐོག་ལས་ མགར་སའི་འཐུས་མི་སྦེ་ རྒྱལ་ཁ་ཐོབ་ནུག།
རྡོ་རྗེ་མཁའ་འགྲོ་གིས་ མགར་ས་རྫོང་ཁག་ནང་ ཚོགས་རྒྱན་ས་ཁོངས་༡༡ ཡོད་མིའི་ནང་ ཚོགས་རྒྱན་༡,༣༣༣ བཙུགས་ཡོད་མི་ལས་༥༣༢ ཐོབ་ཡོདཔ་ད་ ཚོགས་རྒྱན་འཕྲུལ་ཆས་ཐོག་ལས་ ཚོགས་རྒྱན་༤༡༢ ཐོབ་མི་ ཌོག་ཊར་ཕུརཔ་རྡོ་རྗེ་གིས་ འགྲེམ་ཐོག་ཚོགས་རྒྱན་བསྡོམས་༡༧༨ སྐྱུར་མི་ལས་༡༡༦ ཐོབ་མི་དེ་ མཐོ་ཤོས་ཨིན་པས།
ཚོགས་སྡེའི་འཐུས་མི་སྦེ་ བཙག་འཐུ་གྲུབ་མི་གིས་ སླབ་མིའི་ནང་ ལ་ཡ་དང་ ལུང་ནག་ནང་ལུ་ ཚོགས་རྒྱན་བཙུགས་མིའི་ གྱངས་ཁ་མངམ་ཡོདཔ་ལས་ ཁོ་གིས་ རྒྱལ་ཁ་འཐོབ་ནི་གི་ རེ་བ་བསྐྱེད་ཅི་ཟེར་ཨིནམ་ད་ ང་ར་ མི་སེར་དང་གཅིག་ཁར་ སྡོད་ནི་དེ་གིས་ ཁོང་གི་གནད་དོན་དང་ དཀའ་ངལ་ཚུ་གི་སྐོར་ ང་གིས་ ལེགས་ཤོམ་སྦེ་ར་ཤེས་ཟེར་ རྡོ་རྗེ་མཁའ་འགྲོ་གིས་ བཤདཔ་ཨིན་པས།
ཁོ་གིས་འབད་བ་ཅིན་ སྤྱི་ལོ་༢༠༡༣ ལུ་ ཁ་སྟོད་-ལ་ཡའི་འདེམས་ངོ་སྦེ་ སྐུལ་བསྒྲགས་འབད་བའི་ ཉམས་མྱོང་ཐོབ་མི་གིས་ རྒྱལ་ཡོངས་ཚོགས་སྡེའི་ སྐུལ་བསྒྲགས་ནང་ ཕན་ཐོགས་བྱུང་ཡི་ཟེར་ཨིནམ་ད་ ད་རེས་འབད་བའི་བསྒང་ལས་ ང་གིས་ མི་སེར་གྱི་ བློ་གཏད་དང་ ཡིད་ཆེས་ཐོབ་ཚུགས་ཅི་ཟེར་ རྡོ་རྗེ་མཁའ་འགྲོ་གིས་ བཤདཔ་ཨིན་པས།
མགར་ས་ལུ་ དྲོ་པ་ཁམས་ཅིག་ཁར་ ཆརཔ་ཟམ་ཟིམ་སྦེ་ རྐྱབ་ཡོདཔ་ལས་ ཚོགས་སྐྱུར་མི་མང་ཤོས་ར་ ཉིན་མ་ཁམས་ཅིག་ཁར་རྐྱངམ་གཅིག་ ཚོགས་རྒྱན་ས་ཁོངས་ཚུ་ནང་ ཚོགས་རྒྱན་བཙུགས་པར་ འོང་ཡོདཔ་ད་ ཐོ་བཀོད་ཅན་གྱི་ ཚོགས་རྒྱན་སྐྱུར་མི་༢,༠༠༠ ཡོད་མི་ལས་༡,༥༡༡ གིས་ གྲལ་གཏོགས་འབད་ནུག།
རྫོང་ཁག་དེ་ནང་ འགྲེམ་ཐོག་ཚོགས་རྒྱན་༣ མ་གཏོགས་ ཆ་མེད་མ་འགྱོ་བས།
ཀུན་ལེགས་རྡོ་རྗེ་གིས་ ཚོགས་རྒྱན་༤༣༦ ཐོབ་མི་ལས་༣༨༩ འཕྲུལ་ཆས་དང་༤༧ འགྲེམ་ཐོག་ཚོགས་རྒྱན་ལས་ཨིན་པའི་གནས་ཚུལ།


text: སྔོ་ལྗངས་གནམ་གཤིས་འགྱུར་བའི་མ་དངུལ་གྱི་ ལས་འགུལ་འཛིན་སྐྱོང་སྡེ་ཚན་ཁ་ཐུག་ལས་ བལྟ་རྟོགས་དང་དབྱེ་ཞིབ་འགོ་དཔོན་གྱི་དོན་ལས་ཕྱི་སེལ་གྲུབ་མི་མི་ངོ་ཚུ་ གདམ་འཐུའི་དྲི་བ་འདྲི་ལན་འདི་ སྤྱི་ཚེས་ ༡༤/༠༩/༢༠༢༠ ལུ་ འགོ་འདྲེན་འཐབ་ནི་སྦེ་གསལ་བསྒྲགས་འབད་ཡོད་མི་འདི་ སྤྱི་ཚེས་ ༥/༡༠/༢༠༢༠ ལུ་ཕར་བྱང་འབད་ཡོདཔ་ཨིན། དེ་ཡང་རྫོང་ཁག་དག་པ་ཅིག་ད་ལྟོའི་བར་ན་ཡང་ འགྲོ་འགྲུལ་བཀག་དམ་འབད་དེ་ཡོད་མི་རྫོང་ཁག་ཚུ་ལས་ ཕྱི་སེལ་གྲུབ་མི་ མི་ངོ་ཚུ་གདམ་འཐུའི་དྲི་བ་འདྲི་ལན་ནང་ལུ་ བཅའ་མར་གཏོགས་མི་ཚུགས་ནི་ཨིནམ་ལས་བརྟེན་ཏེ་ཨིན། ཁ་གསལ་གྱི་དོན་ལས་ མི་སྟོབས་སྡེ་ཚན་ནང་ལུ་ འགྲུལ་འཕྲིན་ཨང་ ༡༧༣༧༨༠༨༧ ཡང་ཅིན་ ཡོངས་འབྲེལ་ཁ་བྱང་ karmawangdi@gnhc.gov.bt. ནང་ལུ་འབྲེལ་བ་མཛད་གནང།


text:
རྡོ་རྫས་ལག་ལེན་ལུ་བརྟེན་ སྤྱི་ཟླ་༥ པའི་ཚེས་༡༣ གྱི་ ཕྱི་རུའི་ཆུ་ཚོད་༧ དེ་ཅིག་ཁར་ ཀྲོང་གསར་ལས་ ཡོ་སྟོང་ལ་ཁ་ཐུག་ལུ་ ཀི་ལོ་མི་ཊར་༢༢ དེ་ཅིག་གི་ས་ཁར་ ལམ་བསུབས་མི་དེ་ ཁ་ཙ་དྲོ་པ་ཆུ་ཚོད་༤ ལས་ འགོ་བཙུགས་ཏེ་ ཕྱི་རུའི་ཆུ་ཚོད་༦ ཚུན་ ལམ་སེལ་བའི་ཤུལ་ལས་ སྣུམ་འཁོར་ཚུ་བཏང་ཡོདཔ་ཨིན་རུང་ ཀྲོང་གསར་དང་ སྦྱིས་ཟམ་གྱི་བར་ན་ ལམ་བསུབས་མི་དེ་ ད་ལྟོ་ཡང་ སེལ་མ་ཚར་བར་ཡོད་པའི་གནས་ཚུལ།
Check Also
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ …


text:
སབ་ཁྲ།
རྒྱལ་ཡོངས་ས་ཆ་ལྷན་ཚོགས་ཡིག་ཚང་འདི་ རྒྱལ་ཡོངས་ཀྱིི་སབ་ཁྲ་བཟོ་སྐྲུན་འབད་མི་ལས་སྡེ་ཅིག་ཨིནམ་ལས་ ས་དབྱབས་ཀྱི་གཞི་རྟེན་སབ་ཁྲ་དང་ བརྗོད་གཞི་ལྡན་པའི་སབ་ཁྲ་ ས་ཆའི་ཆ་ཚད་སབ་ཁྲ་ དེ་ལས་ ལས་འགུལ་གི་དོན་ལ་ ཐིག་ཚད་སྦོམ་གྱི་སབ་ཁྲ། ས་དབྱིབས་སབ་ཁྲ་དང་ སབ་ཁྲ་གཞན། ས་དབྱིབས་གཞི་བརྟེན་སབ་ཁྲ། Topographic Base Map view གོང་འཁོད་བརྡ་དོན་བྱིན་ཡོད་མི་གིས་ ཁ་གསལ་མཁྱེན་འདོད་ཡོད་པ་ཅིན་ ང་བཅས་རིའི་ སྤྱོད་ཁྲལ་དགོངས་ཡངས་བརྒྱུད་འཕྲིན་ཨང་ ༡༥༢༡ ཡངན་ ༠༠༩༧༥-༠༢-༣༢༡༢༡༧ ནང་འབྲེལ་བ་འཐབ་གནང་།
Read More...
ས་ཆ་སྤྲོད་ལེན།
ས་ཆ་སྤྲོད་ལེན། སའི་བཅའ་ཁྲིམས་ ༢༠༠༧ ཅན་མ་ལྟར་ "ས་ཆ་སྤྲོད་ལེན་" ཟེར་མི་འདི་ ས་ཆ་ཅིག་ཉོ་བཙོང་དང་སྐལཝ་བགོ་ཤ་ བརྫེ་སོར་ སྟོང་པར་བྱིན་ནི་ ཡོ་བྱད་སྦྱར་ནི་ ས་ཆ་གཞུང་ལུ་ཕུལ་ནི་ དབང་ཚད་ཅན་གྱི་ཁྱབ་ཁོངས་ཀྱི་བཀའ་རྒྱ་ འོས་འབབ་ཡོད་པའི་ཁྲིམས་ཚུ་དང་འཁྲིལ་ཏེ་ཐོ་བཀོད་གྲུབ་པའི་ས་ཆ་གཏའ་མར་བཙུགས་ནི་ལ་སོགས་པའི་ཐོག་ལས་ ས་ཆའི་བདག་དབང་གི་མིང་གནས་བསྒྱུར་བཅོས་འབད་མུ་ལུ་གོཝ་ཨིན། ས་ཁྲམ། ས་ཁྲམ་ ཟེར་མི་འདི་ ས་ཆའི་བདག་བཟུང་ཡིག་ཚང་དང་འབྲེལ་བའི་འབྲེལ་གཏུག་ཚུ་ནང་ཡོད་མི་གཅིག་ལུ་སླབ་ཨིན། ཕྱག་བཞག་ས་ཁྲམ་་ཟེར་མི་འདི་ དབང་ཁྱབ་ཅན་གྱི་མི་ངོ་ཅིག་གིས་རྒྱལ་ཁབ་ནང་ ས་ཆ་འཆང་ནིའི་དབང་ཚད་ཡོད་པའི་ལྷན་ཚོགས་ཀྱིས་ནང་སའི་ཐོ་བཀོད་ཡོད་མི་ལུ་སླབ་ཨིན། ས་ཁྲམ་འདི་ གཞུང་གི་སྲུང་སྐྱོང་ནང་འབད་བ་ཅིན་ ཕྱག་བཞག་ས་ཁྲམ་ཟེར་གོ་ནི་དང་ ས་ཇོ་བདག་ཚུ་གིས་ལག་པར་ཡོད་མི་ཚུ་...
Read More...
ས་ཆ་གླར་སྤྱོད།
སའི་བཅའ་ཁྲིམས་སྤྱི་ལོ་༢༠༠༧ ཅན་མ་དང་འཁྲིལ་ཏེ་ ས་ཆ་གླར་སྤྱོད་ཟེར་མི་འདི་ རང་དབང་གི་བདག་དབང་མེན་པའི་ གསལ་བཀོད་འབད་པའི་དུས་ཡུན་ནང་འཁོད་ སའི་བཀོལ་སྤྱོད་ཀྱི་དབང་ཆ་རྐྱངམ་ཅིག་བྱིན་མི་ལུ་གོ། གླར་སྤྱོད་ས་ཆ་དེ་ ཁྲམ་བཀོད་གྲུབ་པའི་སྒེར་ས་དང་ རྒྱལ་ཁམས་ཀྱི་ས་ཆ་སྟོངམ་ཡང་ཚུད། ཁྲམ་བཀོད་གྲུབ་པའི་སྒེར་ས་འདི་ ཇོ་བདག་ལུ་ གླར་སྤྱོད་གཏང་ནི་ ཡངན་ སྤྲོད་ལེན་འཐབ་ནིའི་དབང་ཆ་ཡོད་རུང་ རྒྱལ་ཁམས་ཀྱི་ས་ཆ་གླར་སྤྱོད་གཏང་ནིའི་ གནང་བྱིན་ནིའི་དབང་ཚད་འདི་ རྒྱལ་ཡོངས་ས་ཆ་ལྷན་ཚོགས་ལུ་ ཡོདཔ་ཨིན། དགོས་དོན་དང་དུས་ཡུན་ལུ་གཞི་བཞག་ཐོག་ རྒྱལ་ཁམས་ས་ཆ་གླར་སྤྱོད་ཀྱི་དབྱེ་ཁག་མ་འདྲཝ་ཚུ་ གཤམ་གསལ་ལྟར། ༡) གཞུང་བཞེས་འབད་བའི་རྩྭ་འབྲོག་གི་གླར་སྤྱོད། ༢) སོག་ཤིང་གླར་སྤྱོད།...
Read More...
ས་ཆའི་ཉོགས་སེལ།
རྒྱལ་ཡོངས་ས་ཆ་ལྷན་ཚོགས་ཡིག་ཚང་འོག་ལུ་ སྡེ་ཚན་སོ་སོའི་གཙོ་འཛིན་དང་འགོ་དཔོན་བསྡོམས་ཏེ་ ས་ཆའི་ཉོགས་སེལ་ཚོགས་ཆུང་གཞི་བཙུགས་འབད་ཡོདཔ་དང་ རྫོང་ཁག་གི་གནས་ཚད་ཁར་ རྫོང་ཁག་ས་ཆའི་ཉོགས་སེལ་ཚོགས་རེ་ གཞི་བཙུགས་འབད་དེ་ཡོདཔ་ཨིན།
Read More...
ཨི་ས་སྐོར་རིམ་ལུགས་སྐོར།
ཨི་ས་སྐོར་ཟེར་མི་འདི་ ག་ཅི་ཨིན་ན? ཨི་ས་སྐོར་ཟེར་མི་འདི་གི་ ཚིག་གི་གོ་བ་ག་ཅི་སྟོན་སྨོ་ཟེར་བ་ཅིན་ ཨི་ཟེར་བ་ཅིན་ ཨིང་སྐད་ནང་ གློག་འཕྲུལ་ཟེར་གོ་དགོཔ་དང་ ས་སྐོར་ཟེར་མི་འདི་ ས་གི་སྐོར་ལས་ལཱ་འབད་བཏུབ་ནི་དེ་གིས་ ཨི་ས་སྐོར་ཟེར་ རིམ་ལུགས་ཀྱི་མིང་བཏགས་ཡོདཔ་ཨིན། རིམ་ལུགས་དེ་ ས་ཆའི་བརྡ་དོན་ཞབས་ཏོག་བྱིན་ཚུགས་པའི་ཡོངས་འབྲེལ་འཆར་སྒོ་ཅིག་ཨིན། རིམ་ལུགས་འདི་གི་ཐོག་ལས་ ས་ཆ་ཁྲམ་བཀོད་ཡོད་པའི་ །ཇོ་བདག་ཚུ་གིས་ས་ཆ་སྤྲོད་ལེན་གྱི་ཞུ་བ་ ཡོངས་འབྲེལ་ཐོག་ལས་བཙུགས་བཏུབ་མ་ཚད་ རྒྱལ་ཡོངས་ས་ཆ་ལྷན་ཚོགས་ཡིག་ཚང་གི་ལས་བྱེདཔ་ཚུ་གིས་ སྤྲོད་ལེན་གྱི་གནང་བ་བྱིན་ནིའི་ བྱ་རིམ་ཡང་འཐབ་ཡོདཔ་ཨིན། ཧེ་མ་འབད་བ་ཅིན་ གྲོང་གསེབ་ཀྱི་ས་ཆ་སྤྲོད་ལེན་འབད་ནིའི་དོན་ལུ་ གྲོང་གསེབ་ཨི་ས་སྐོར་དང་ ཁྲོམ་གྱི་ས་ཆ་སྤྲོད་ལེན་གྱི་དོན་ལས་ ཁྲོམ་སྡེ་ཨི་ས་སྐོར་ཟེར་...
Read More...
འབྲུག་ས་ཆ་རིག་པའི་མ་སྒོ།
འ་ནི་ མ་སྒོ་འདི་ ལག་ལེན་འཐབ་མི་ཚུ་གིས་ ས་གཞི་རྒྱ་ཁྱོན་བརྡ་དོན་དང་ དེའི་ལག་ལེན་གྱི་སྐོར་ལས་ གནས་སྡུད་ཡོདཔ་ མི་མང་ལུ་ཤེས་བཅུག་ནི་དང་ སབ་ཁྲ་དང་ གནས་སྡུད་ གནས་སྡུད་ཀྱི་བརྡ་དོན་ཁ་གསལ་ཚུ་ ཐོབ་སྤྱོད་དང་བརྗེ་སོར་འབད་ནིའི་བརྒྱུད་ལམ་ཅིག་ཨིན། མ་སྒོ་འདི་ སར་ཝིར་ཧི་མ་ལ་ཡ་དང་ རྒྱལ་སྤྱི་གངས་རི་གང་འཕེལ་ལྟེ་བ་གི་རྒྱལ་སྐྱོར་ཐོག་ རྒྱལ་ཡོངས་ས་ཆ་ལྷན་ཚོགས་འོག་གི་ ས་ཆ་རིག་པའི་བརྡ་དོན་རིམ་ལུགས་འགོ་འདྲེན་ལྟེ་བ་(ཨི་སི་མོཊ)གིས་ བཟོ་བཟོཝ་ཨིན། སར་ཝིར་ཧི་མ་ལ་ཡ་འདི་ རྒྱལ་ཡོངས་མཁའ་འགྲལ་རིིག་པ་དང་གནས་སྟོང་བདག་སྐྱོང་(ན་ས)འགོ་གི་ ཡུ་ནའི་ཀྲེཊསི་གི་རྒྱལ་སྤྱི་གོང་འཕེལ་ལས་སྡེ་དང་ ཨི་སི་མོཊ་མཉམ་རུབ་ཀྱི་གསར་སྟོད་ཅི་ཨིན་མས། འབྲུག་ས་ཆ་རིིག་པའི་མ་སྒོ་གཟིགས་ནིའི་དོན་ལས་ ཡོངས་འབྲེལ་འཆར་སྒོ་: www.geo.gov.bt ནང...
Read More...


text:
LibreOffice 7.4 Help
འགྲུལ་བསྐྱོདཔ་ནང་ལུ་དང་ ཡང་ན་ ཡིག་ཆའི་སྒོ་སྒྲིག་གཤམ་གྱི་གཡས་ལུ་ ཁྱོད་ཀྱིས་ངོས་དཔར་འདི་ལུ་ཨེབ་གཏང་འབད་བ་ཅིན་ ཡིག་ཆ་ཅིག་གི་ནང་འཁོད་ལུ་བྱུང་མི་དམིགས་གཏད་ཚུ་གདམ་ཁ་བརྐྱབ་ཚུགསཔ་བཟོ་མི་ ལག་ཆས་ཕྲ་རིང་ཅིག་འབྱུངམ་ཨིན། དེ་ལས་ཁྱོད་ཀྱིས་ ཡིག་ཆའི་ནང་གི་ཚིག་ཡིག་འོད་རྟགས་དེ་ ཧེ་མམ་གྱི་ནང་ལུ་དང་ ཡང་ན་ ཤུལ་མམ་གྱི་དམིགས་གཏད་ ནང་ལུ་གནས་ས་བཟོ་ནིའི་དོན་ལུ་ ཡར་དང་མར་གྱི་དམིགས་གཏད་དེ་ལག་ལེན་འཐབ།
ཧེ་མམ་གྱི་ཤོག་ལེབ་དང་ ཡང་ན་ དངོས་པོ་ལུ་བཤུད་སྒྲིལ་འབད་ནིའི་དོན་ལུ་ ལྟག་གི་ཨེབ་རྟ་དེ་ལུ་ ཨེབ་གཏང་འབད།
ཤོག་ལེབ་ཤུལ་མམ་གྱི་དང་ ཡང་ན་ དངོས་པོ་ལུ་བཤུད་སྒྲིལ་འབད་ནིའི་དོན་ལུ་ འོག་གི་ཨེབ་རྟ་དེ་ལུ་ ཨེབ་གཏང་འབད།
སྔོན་སྒྲིག་གིས་སྦེ་ ཁྱོད་ཀྱིས་ཐོ་བཀོད་གཞན་མི་ཅིག་སེལ་འཐུ་མ་འབད་ཚུན་ཚོད་ མདའ་རྟགས་ཨེབ་རྟ་དེ་གིས་ ཡིག་ཆའི་ནང་ལུ་ཧེ་མམ་གྱི་དང་ ཡང་ན་ ཤུལ་མམ་གྱི་ཤོག་ལེབ་ལུ་མཆོངམ་ཨིན། ཁྱོད་ཀྱིས་ཤོག་ལེབ་བརྒྱུད་དེ་བརྡ་འཚོལ་འབད་བ་ཅིན་ མདའ་རྟགས་ཨེབ་རྟ་དེ་གནགཔོ་ཨིན་ དེ་ལས་ དངོས་པོ་གཞན་མི་ཚུ་ལུ་མཆོངམ་པ་ཅིན་ཧོནམ་ཨིན།
The entries largely correspond to those in the Navigator selection box. You can also select other jump destinations. An example are the reminders, which you can set with the Set Reminder icon in the Navigator. You can select an object from among the following options on the Navigation toolbar: table, frame, graphics, OLE object, page, headings, reminder, drawing object, control field, section, bookmark, selection, footnote, note, index entry, table formula, wrong table formula.
Reminders are navigated in the order in which they are set.
ཐིཁ་ཁྲམ་མན་ངག་ཚུ་གི་དོན་ལུ་ ཁྱོད་ཀྱིས་ ཁྱོད་རའི་ཡིག་ཆའི་ནང་འཁོད་ལུ་གནས་ཏེ་ཡོད་མི་ ཐིག་ཁྲམ་མན་ངག་ཆ་མཉམ་ལུ་དང་ ཡང་ན་ བདེན་མེད་ཚུ་ནང་རྐྱངམ་ཅིག་མཆོངས་ཚུགས། ཁྱོད་ཀྱིས་ བདེན་མེད་མན་ངག་ཚུ་གི་དོན་ལུ་ འཛོལ་བ་སྦེ་བྱུང་མི་མན་ངག་ཚུ་ལུ་རྐྱངམ་ཅིག་མཆོངས། ལས་རིམ་དེ་གིས་ འཛོལ་བ་བྱུང་པའི་ཐོག་ལས་མན་ངག་གོམ་འགྱོཝ་ཨིན། (བདེན་མེད་འཛོལ་བ་ཚུ་ལུ་གཞི་བསྟུན་འབད་མི་ཚུ།).
Open the Navigation toolbar by clicking on its top left icon located on the top of the Navigator display area. You can break the toolbar away from its place by dragging and arranging it on the screen.
ཁྱོད་ཀྱིས་བརྡ་འཛོལ་འབད་ནི་གི་དངོས་པོའི་དབྱེ་བའི་དོན་ལུ་ངོས་དཔར་དེ་ཨེབ་གཏང་འབད། དེ་ལས་ "Previous Object" or "Next Object" མདའ་རྟགས་གང་རུང་ཅིག་ལུ་ཨེབ་གཏང་འབད། མདའ་རྟགས་ཀྱི་མིང་འདི་ཚུ་གིས་ ཁྱོད་ཀྱིས་སེལ་འཐུ་འབད་ཡོད་པའི་དངོས་པོའི་བརྡ་སྟོནམ་ཨིན། ཚིག་ཡིག་འོད་རྟགས་དེ་ ཁྱདོ་ཀྱིས་དངོས་པོ་ག་སེལ་འཐུ་འབད་ཡོད་མི་གུར་བཞག་སྟེ་ཡོདཔ་ཨིན།
ཡིག་ཆ་གི་ནང་འཁོད་ འགྲུལ་བསྐྱོདཔ་འབད་ནི་ལུ་ ཁྱོད་རའི་དམིགས་བསལ་གྱི་དགའ་གདམ་དང་འཁྲིལ་ཏེ་ LibreOfficeའདི་རིམ་སྒྲིག་འབད་བཏུབ་ཨིན། འ་ནཱི་འབད་ནི་ལུལག་ཆས་ - རིམ་སྒྲིག་འབད་ནི་ཚུ་གདམ་ཁ་རྐྱབ་ དཀར་ཆག་གི་, ལྡེ་སྒྲོམ་ཨིན་པའུཊི་ཡང་ན་ ལག་ཆས་ཕྲ་རིང་ཚུ་གི་ནང་ "Navigate" མངའ་ཁོངས་ཀྱི་འོག་ལུ་ ཡིག་ཆ་གི་ནང་འཁོད་ འགྲུལ་བསྐྱོདཔ་ཀྱི་དོན་ལུ་ འདྲ་མིན་སྣ་ཚོགས་ཀྱི་ལས་འགན་ཚུ་ཡོདཔ་ཨིན། འ་ནཱི་ལམ་བདའ་དེ་ ཁྱོད་ཀྱི་ཡིག་ཆ་ནང་ "To Next/Previous Index Tag" ལས་འགན་ཚུ་དང་གཅིག་ཁར་ ཟུར་ཐོ་ལུ་མཆོང་འགྱོ་བཏུབ་ཨིན།
འགྲུལ་བསྐྱོདཔ་གུར་་གྱི་ངོས་དཔར་ལུ་ལག་ཆས་ཕྲ་རིང་ ཡང་བསྐྱར་འཚོལ་ཞིབ་ འབད་བའི་ཐོག་ལས་ ཁྱོད་ཀྱིས་འཚོས་ཞིབ་འབད་དེ་ཚབ་བཙུགས་ནི་ ཌའི་ལོག་ ཟེར་མི་འགོ་བཙུགས་ཏེ་ཡོད་མི་དང་གཅིག་ཁར་ ཁྱོད་ཀྱིས་འཚོལ་ཞིབ་ཡང་བསྐྱར་འབད་ཚུགས། འདི་འབད་ནི་གིས་དོན་ལུ་ ངོས་དཔར་དེ་ལུ་ཨེབ་གཏང་འབད། ཀེར་ཕྲང་སྦེ་ཡོད་མི་བཤུད་སྒྲིལ་ཕྲ་རིང་གུར་ཡོད་མི་མདའ་རྟགས་ཧོནམ་དེ་གིས་ ད་ལྟོ་ལས་འགན་འབད་ནི་འགོ་བཙུགས་འོང་། གདོང་ཁར་འཚོལ་ཞིབ་འཕྲོ་མཐུད་འབད་ནི་ དང་ རྒྱབ་ཁ་ཐུགས་ལུ་འཚོལ་ཞིབ་འབད་ནི་འཕྲོ་མཐུད་འབད།. ད་ཁྱོད་ཀྱིས་ མདའ་རྟགས་གང་རུང་ཅིག་གི་ཕྱི་ངོས་ལུ་ཨེབ་གཏང་འབད་བ་ཅིན་ འཚོལ་ཞིབ་འབད་ནི་དང་ ཚབ་བཙུགས་ཟེར་མི་ནང་ལུ་བཙུགས་ཏེ་ཡོད་མི་མིང་ཚིག་དེ་འཕྲོ་མཐུད་དེ་འཚོལ་ཞིབ་འབད་འོང་།


text:
༉ བསམ་གྲུབ་ལྗོངས་མཁར་ ཇོ་མོ་གཙང་ཁ་དྲུང་ཁག་ གླང་ཅན་ཕུག་རྒེད་འོག་ ཟླ་བ་ཐང་གཡུས་ཚན་གྱི་ མི་ཚུ་གིས་ ཉ་གསོ་སྐྱོང་རྒྱ་ཆེ་དྲགས་སྦེ་ འཐབ་དོ་ཡོདཔ་ཨིན་རུང་ གནམ་དགུན་གྱི་དུས་ཚོད་ལུ་ ཆུ་མེད་པའི་ དཀའ་ངལ་ཡོདཔ་ལས་ གསོ་སྐྱོང་འཐབ་ནི་ལུ་ ལཱ་ཁག་བཏང་དོ་ཡོདཔ་ཨིན་པས།
ཟླ་བ་ཐང་ལས་ སྐྱེས་ལོ་༤༠ ལང་མི་ ཧོསི་བྷ་དུར་ བ་ཊ་རའི་གིས་ སླབ་དོ་བཟུམ་འབད་བ་ཅིན་ ཁོ་གིས་ ཉ་གསོ་སྐྱོང་དེ་ སྤྱི་ལོ་༢༠༡༤ ལས་ འགོ་བཙུགས་ཅི་ཟེར་ཨིནམ་ད་ འགོ་དང་པ་ གཞི་བཙུགས་འབད་བའི་སྐབས་ བསྡོམས་ཀྱིས་ཉ་༡༠,༠༠༠ དེ་ཅིག་ ཉོ་ཞིནམ་ལས་ བཙུགས་ཅི་ཟེར་ཨིན་པས།
ཁོ་གིས་ སླབ་མིའི་ནང་ ཉ་རིགས་ཅའི་ནིས་ཀ་མཱན་དང་ ཌོ་ལེ་ཀ་མཱན་ དེ་ལས་ ག་རསི་དང་ སིལ་བར་བུ་ཀ་༤ དངུལ་ཀྲམ་༦,༠༠༠ དེ་ཅིག་ ཟད་འགྲོ་བཏང་ཐོག་ལས་ དགེ་ལེགས་ཕུག་ལས་ ནང་འདྲེན་འབད་ཡི་ཟེར་ཨིནམ་ད་ ཁོ་གིས་ ཨ་རྟག་ར་ གནམ་དགུན་ལུ་ ཉ་དེ་ཚུ་ བཙོང་ནི་ཡོད་ཟེར་ཨིན་པས།
ཁོ་གིས་འབད་བ་ཅིན་ ལོ་བསྟར་བཞིན་དུ་ ཉ་ཀེ་ཇི་༨,༠༠༠ དེ་ཅིག་ ཚོང་འབྲེལ་འཐབ་དོ་ཟེར་ཨིནམ་ད་ ཉ་ཀེ་ཇི་རེ་ལུ་ དངུལ་ཀྲམ་༢༠༠ རེ་སྦེ་ བཙོང་དོ་ཡོདཔ་བཞིན་དུ་ ཉ་ཚབ་ཉོ་བའི་སྐབས་ ཉ་ཊིན་རེ་ལུ་ དངུལ་ཀྲམ་༣༥༠ སྤྲོད་དོ་ཡོདཔ་ལས་ འཕྲལ་འཕྲལ་ ཊིན་ནང་ ཉ་ལེ་ཤ་འོང་རུང་ འཕྲལ་འཕྲལ་ ཉུང་སུ་ཅིག་ལས་ མི་འོངམ་མས་ཟེར་ཨིན་པས།
ཉ་གསོ་སྐྱོང་འཐབ་མི་དེ་གིས་ ཁོ་བཟུམ་མའི་ མི་སེར་ཉམ་ཆུང་ལུ་ འོང་འབབ་ཀྱི་ཐད་ཁར་ ཕན་ཐོགས་སྦོམ་ཡོད་རུང་ ཆུ་མེད་པའི་ དཀའ་ངལ་ལུ་བརྟེན་ ལཱ་ཁག་བཏངམ་མས་ཟེར་ཨིནམ་ད་ ཆུ་གཙང་སྦྲ་དང་ལྡནམ་སྦེ་ བཞག་དགོཔ་ལས་ འཕྲལ་འཕྲལ་ར་ ཆུ་སོར་དགོ་ཟེར་ཨིནམ་ལས་ ད་ལྟོ་ ཁོ་ལུ་ ཉ་༥,༠༠༠ ལྷགཔ་ཅིག་ ཡོདཔ་ཨིན་པས།
ཉ་གསོ་སྐྱོང་འཐབ་མི་ གཞན་ཚུ་གིས་ སླབ་མིའི་ནང་ གནམ་དགུན་ཟླཝ་༣ གྱི་རིང་ ཆུ་འོང་ནི་མེདཔ་ལས་ ཉ་དེ་ཚུ་ ཆུ་ཡོད་མི་ ཉ་ཁང་ཚུ་ནང་ བཞག་དོ་ཟེར་ཨིནམ་ད་ གནམ་བྱཱར་ལུ་ ཆུ་ལྷོད་པའི་སྐབས་ ལོག་འབག་འོང་དོ་ཡོད་རུང་ ཉ་མང་ཤོས་ར་ ཤི་དོ་ཡོད་པའི་ དཀའ་ངལ་ཡོད་ཟེར་ཨིན་པས།
ཁོང་གིས་ སླབ་མིའི་ནང་ ཉ་ཚུ་ལུ་བྱིན་མི་ ཀརྨ་ཕིཌ་དེ་ གོང་སྦོམ་གནས་དོ་ཡོདཔ་ལས་ རྩྭ་དང་ གེ་ཟའི་ཐོན་སྐྱེད་ཚུ་ བྱིན་དོ་ཟེར་ཨིནམ་ད་ ཆུའི་དཀའ་ངལ་གྱི་སྐོར་ལས་ རྒེད་འོག་ལུ་ སྙན་ཞུ་འབད་ཡོདཔ་བཞིན་དུ་ རྒཔོ་གིས་ ཆུ་བཏོན་བྱིན་ནི་སྦེ་ སླབ་ཡོད་རུང་ ད་ལྟོ་ཚུན་ ག་ནི་ཡང་ མིན་འདུག་ཟེར་ཨིན་པས།
ཁོང་གིས་འབད་བ་ཅིན་ གཡུས་ཚན་དེ་གི་ལྟག་ལུ་ གནམ་བྱཱར་དགུན་མེད་པར་ ཆུ་ཐོན་སྡོད་མི་ཡོདཔ་ལས་ དེ་ཁར་ལས་ བཏོན་པ་ཅིན་ ཆུ་དུང་སྒོར་༣ དེ་ཅིག་ཡང་ མི་གནས་ནི་ཨིན་པའི་ཁར་ མ་འོངས་པར་ ཆུའི་དཀའ་ངལ་དེ་ཡང་ མི་འཐོན་ཟེར་ཨིན་པས།
གླང་ཅན་ཕུག་རྒཔོ་གིས་ སླབ་མིའི་ནང་ མི་ཚུ་གིས་ སྙན་ཞུ་ལྷོད་ཡོདཔ་བཞིན་དུ་ དེ་ལུ་ ངོས་ལེན་ཡོད་ཟེར་ཨིནམ་ད་ ད་ལྟོ་ཡོད་པའི་ ཆུ་དེ་ཡང་ གནམ་བྱཱར་དགུན་མེད་པར་ ཐོན་དོ་ཡོད་རུང་ གཡུས་མི་ཚུ་ལུ་ དུམ་གྲ་ཅིག་ ལང་མ་ཚུགས་པའི་ དཀའ་ངལ་ཡོད་ཟེར་ཨིན་པས།
ཁོ་གིས་འབད་བ་ཅིན་ འཕྲལ་མགྱོགས་ར་ རྒེད་འོག་གིས་ ཆུ་བཏོན་ནི་ཨིནམ་ལས་ དཀའ་ངལ་ སེལ་བའི་བསྒང་ལས་ མ་འོངས་པ་ལུ་ གཡུས་མི་དང་ ལྷག་པར་དུ་ ཉ་གསོ་སྐྱོང་འཐབ་མི་ཚུ་གི་དོན་ལུ་ ཆུའི་དཀའ་ངལ་མི་འཐོན་ཟེར་ ཨིན་པའི་གནས་ཚུལ།
ཇོ་མོ་གཙང་ཁ་ལས་ སྐལ་བཟང་དབང་ཕྱུག།


text:
༉ སྤ་རོ་ལྟག་རྫོང་གི་ རྒྱལ་ཡོངས་འགྲེམས་སྟོན་ཁང་ནང་སྦེ་ མི་མང་ལུ་ བྱིན་རླབས་ཅན་གྱི་གཏེར་ཕུརཔ་༡༡ འབད་མི་དེ་ འགོ་དང་པ་ གསལ་སྟོན་འབད་ཐོག་ མཇལ་ཁ་གནང་དོ་ཡོདཔ་ཨིན་པས། ཕུརཔ་ཚུ་ཡང་ དུས་རབས་༨ པ་ལས་༡༧ པ་ཚུན་ལུ་ གཏེར་སྟོན་པ་ཚུ་གིས་ གཏེར་བཞེས་གནང་མི་ཚུ་ ཨིནམ་བཞིན་དུ་ ད་རེས་ མི་མང་ལུ་ མཇལ་ཁ་གནང་མིའི་གྲས་ཁར་ ཕུརཔ་ཁྲོ་ཞལ་༣ …རྒྱས་པར་ལྷག། »
རྒྱ་ཚ་སྦིས་ལུ་ ཆུ་རུད་ཐོན་མིའི་ནང་ མི་༢ ལུ་ ཤི་རྐྱེན་དང་༢ འཚོལ་བའི་བསྒང་ཡོདཔ།
༉ ཁ་ཙ་ དྲོ་པའི་ཆུ་ཚོད་༢ དང་ སྐར་མ་༣༠ དེ་ཅིག་ཁར་ ལྷུན་རྩེ་ཀུར་སྟོད་རྒེད་འོག་ རྒྱ་ཚ་སྦིས་གཡུས་ཚན་ནང་ ཆུ་རུད་ཐོན་མི་དེ་གིས་ མི་༧ འཕྱགས་བདའ་ཡོདཔ་བཞིན་དུ་ ཉེན་སྲུང་སྡེ་ཚན་གྱིས་ ཕོ་སྐྱེས་༡ དང་ ཨམ་སྲུ་༢ ཀྱི་ཕུངམ་ འཚོལ་ཐོབ་ཡོདཔ་ཨིན་པས། ཆུ་རུད་དེ་གིས་ རང་ལུགས་ཀྱི་ སྡོད་ཁྱིམ་༢ …རྒྱས་པར་ལྷག། »
འབྲུག་རྒྱུན་འགྲུལ་མི་ལམ་གྱིས་ དང་ཕུའི་རྐང་ལམ་ ཉམས་གསོ་འབད་ཡོདཔ།
༉ འདས་པའི་ལོ་ངོ་༦༠ ལྷགཔ་ཅིག་གི་རིང་ ལག་ལེན་མེད་པར་ལུས་མི་ དུས་རབས་༡༥ པ་ལས་འགོ་བཙུགས་ གཞུང་ལམ་སྦེ་ ལག་ལེན་འཐབ་མི་ ཤར་ནུབ་བར་ན་ མཐུད་སྦྲེལ་འབད་མི་གཞུང་ལམ་དེ་ ད་རེས་ ལོག་ལག་ལེན་འཐབ་བཏུབ་སྦེ་ བཟོ་ཡོདཔ་ཨིན་པས། འབྲུག་རྒྱུན་འགྲུལ་མི་ལམ་ཟེར་ མིང་གསརཔ་བཏགས་མི་ གཞུང་ལམ་དེ་ ཀི་ལོ་མི་ཊར་༤༠༣ དེ་ཅིག་ཡོད་མི་ཚུ་ ཧཱ་དང་ སྤ་རོ་ …རྒྱས་པར་ལྷག། »
གནས་ཚུལ་མདོར་བསྡུས།
མི་དབང་མངའ་བདག་རིན་པོ་ཆེའི་རྒྱལ་ཚབ་ མི་དབང་རྒྱལ་པོའི་སྲསམོ་ བསོད་ནམས་བདེ་ཆེན་དབང་ཕྱུག་མཆོག་གིས་ སྤྱི་ཟླ་༩ པའི་ཚེས་༢༨ ལུ་ ཊོ་ཀི་ཡོའི་ས་གནས་ ཨ་ཀ་ས་ཀ་ཕོ་བྲང་ནང་སྦེ་ ཇ་པཱན་གྱི་བློན་ཆེན་ ཀི་ཤི་ཌ་ ཕུ་མིའོ་དང་ མཇལ་ཕྲད་གནང་པའི་སྐབས་ལུ་ ཇ་པཱན་གྱི་བློན་ཆེན་བགྲེསཔ་ ཨེ་བི་ཤིན་ཟོ་ གློ་བུར་དུ་ གཤགས་མི་ལུ་ མི་དབང་མངའ་བདག་རིན་པོ་ཆེ་མཆོག་དང་ འབྲུག་གི་མི་སེར་ དེ་ལས་ གཞུང་གི་ཧོངས་ལས་ …རྒྱས་པར་ལྷག། »
ནེ་པཱལ་གྱི་ ཨམ་སྲུ་སྡེ་ཚན་གྱིས་ འབྲུག་པའི་ཨམ་སྲུ་སྡེ་ཚན་ ཕམ་བཏང་ཡོདཔ།
༉ ད་རེས་ནངས་པར་ མཱལ་ལྡིབསི་ལུ་སྦེ་ རྩེད་འགྲན་འབད་བའི་བསྒང་ཨིན་མི་ ལྷོ་ཨེ་ཤི་ཡཱན་བཱསི་ཀེཊ་བཱོལ་ཚོགས་པའི་ ཨམ་སྲུའི་བཱསི་ཀེཊ་བཱོལ་རྩེད་འགྲན་ནང་ ནེ་པཱལ་གྱི་ ཨམ་སྲུའི་སྡེ་ཚན་གྱིས་ འབྲུག་པའི་ཨམ་སྲུ་སྡེ་ཚན་ ཕམ་བཏང་མི་དང་བསྟུན་ སྦྱེལཝ་སྦྱེལ་སར་ ཚར་༢ ཕམ་བཏང་ཡོདཔ་ཨིན་པས། དེ་ཡང་ སྤྱི་ཟླ་༩ པའི་ཚེས་༢༨ ལུ་ དུས་ཡུན་སྐར་མ་༡༢ རེ་སྦེ་ ཀོ་ཊར་ཐེངས་༤ …རྒྱས་པར་ལྷག། »
རྐང་འགྲུལཔ་འཐོན་འཛུལ་ས་ཁོངས་བརྒྱུད་དེ་ ཉིན་བསྟར་བཞིན་དུ་ མི་སྟོང་ཕྲག་ལས་བཅད་དེ་ འཐོན་འཛུལ་འབད་དོ་ཡོདཔ།
༉ སྤྱི་ཟླ་༩ པའི་ཚེས་༢༣ ལས་ ཕུན་ཚོགས་གླིང་ས་མཚམས་ཀྱི་ རྒྱལ་སྤྱིའི་བགེགས་སྲུང་སྒོ་ར་ ལོག་སྒོ་ཕྱེ་བའི་ཤུལ་ལས་ སྤྱི་ཟླ་༩ པའི་ཚེས་༢༧ གྱི་ནང་འཁོད་ལུ་ རྐང་འགྲུལཔ་འཐོན་འཛུལ་ས་ཁོངས་བརྒྱུད་དེ་ ལྟ་བཤལཔ་༡༩༩ འོང་ཡོདཔ་ཨིན་པས། དེའི་གྲས་ལས་ ལྟ་བཤལཔ་༡༦༢ རྒྱ་གར་དང་ གཞན་མི་༣༧ རྒྱལ་ཁབ་གཞན་ཁ་ལས་ཨིནམ་ད་ ཕྱི་མི་ནང་སྐྱོད་ཐོ་བཀོད་དང་འཁྲིལ་བ་ཅིན་ ཕུན་ཚོགས་གླིང་ལས་ …རྒྱས་པར་ལྷག། »
ཡུ་ཨེསི་གིས་ ཀོ་བིཌ་-༡༩ འི་ ཕའེ་ཟར་སྨན་ཁབ་ གྲོགས་རམ་འབད་བྱིན་ཡོདཔ།
༉ ཁ་ཙ་ རྒྱ་གར་ནིའུ་ལྡི་ལི་ལུ་ཡོད་པའི་ ཡུ་ཨེསི་གཞུང་ཚབ་ཡིག་ཚང་གི་དོན་གཅོདཔ་ པི་ཊེ་སི་ཡ་ ལ་སི་ན་གིས་ ན་ལོན་ཚུ་གི་ ཀོ་བིཌ་-༡༩ འི་ ཕའེ་ཟར་སྨན་ཁབ་༥༡, གསོ་བའི་བློན་པོ་ བདེ་ཆེན་དབང་མོ་གིས་ གཞུང་དང་ མི་སེར་ཚུ་གི་ཁ་ཐུག་ལས་ ཡུ་ཨེསི་གིས་ རྒྱབ་སྐྱོར་གང་དྲག་འབད་མི་ལུ་ བཀྲིན་དགའ་ཚོར་ཡོད་ལུགས་ཚུ་ བཤད་ཡོདཔ་ཨིན་པས། འབྲུག་གིས་ ནད་ཡམས་ཀོ་བིཌ་-༡༩ …རྒྱས་པར་ལྷག། »
ནངས་པར་ལས་ ཐིམ་ཕུག་ལྷ་མོའི་སྒྲོམ་མཆོད་ཀྱི་ སྐུ་འཆམ་ཚུ་ མི་མང་ལུ་མཇལ་ཁ་གནང་ནི།
༉ ནངས་པར་ལས་ ཐིམ་ཕུག་བཀྲིས་ཆོས་རྫོང་གི་ རྡོ་གཅལ་ནང་སྦེ་ ལོ་བསྟར་གནང་སྲོལ་ཡོད་མི་ ཐིམ་ཕུག་ལྷ་མོའི་སྒྲུབ་མཆོད་ཀྱི་ ལྷམོ་གཙོ་མོའི་དངོས་འཆམ་ཚུ་ མི་མང་ལུ་ མཇལ་ཁ་གནང་ནིའི་དོན་ལུ་ རྫོང་ཁག་གི་ ཞི་གཡོག་དང་ ལས་འཛིན་ ལས་སྡེ་ སློབ་གྲྭ་ཚུ་ གཞུང་འབྲེལ་གྱི་ ངལ་གསོ་བཞག་གནངམ་ཨིན་པས། ལོ་༢ ཀྱི་རྒྱབ་ལས་ ལྷ་མོ་གཙོ་མོའི་སྐུ་འཆམ་ཚུ་ མཇལ་ཁ་གནང་དོ་ཡོདཔ་ལས་ …རྒྱས་པར་ལྷག། »
མི་དབང་རྒྱལ་སྲསམོ་བསོད་ནམས་བདེ་ཆེན་དབང་ཕྱུག་མཆོག་ ཇ་པཱན་གྱི་བློན་ཆེན་བགྲེསཔ་གཤགས་མིའི་ སྤུར་སྦྱང་ནང་གྲལ་གཏོགས་གནང་ཡོདཔ།
༉ སྤྱི་ཟླ་༩ པའི་ཚེས་༢༧ ལུ་ མི་དབང་རྒྱལ་པོའི་སྲསམོ་ བསོད་ནམས་བདེ་ཆེན་དབང་ཕྱུག་མཆོག་གིས་ ཇ་པཱན་གྱི་རྒྱལ་ས་ ཊོ་ཀི་ཡོ་ལུ་ བློན་ཆེན་བགྲེསཔ་ ཨེ་བི་ཤིན་ཟོ་གཤགས་མིའི་ གཞུང་འབྲེལ་སྤུར་སྦྱང་ནང་ མི་དབང་མངའ་བདག་རིན་པོ་ཆེ་མཆོག་གི་ རྒྱལ་ཚབ་སྦེ་ གྲལ་གཏོགས་གནང་ཡོདཔ་ཨིན་པས། བློན་ཆེན་བགྲེསཔ་གི་ སྤུར་སྦྱང་སྐབས་ མི་དབང་རྒྱལ་སྲསམོ་མཆོག་གིས་ རྗེས་དྲན་གུས་བཏུད་ཀྱི་ ལས་རིམ་ནང་ བཅའ་མར་གཏོགས་ཐོག་ལས་ …རྒྱས་པར་ལྷག། »
གནས་ཚུལ་མདོར་བསྡུས།
ཁ་ཙ་ མི་དབང་རྒྱལ་པོའི་སྲས་ འཇིགས་རྒྱལ་དབང་ཕྱུག་མཆོག་གིས་ སེམས་རྟོགས་ཁ་རྫོང་ནང་སྦེ་ གཞུང་འབྲེལ་ཐོག་ལས་ འབྲུག་རྒྱུན་འགྲུལ་མི་ལམ་ འགོ་འབྱེད་མཛད་ཡོདཔ་ཨིན་པས། མི་དབང་མཆོག་གི་ ཐུགས་ཀྱི་དགོངས་བཞེད་ལྟར་ ལོ་༣ གྱི་ཧེ་མ་ལས་ ཉམས་གསོ་འབད་ནི་འགོ་བཙུགས་མི་ འབྲུག་རྒྱུན་འགྲུལ་མི་ལམ་དེ་ ཤར་ལས་ནུབ་ཚུན་ དང་ཕུ་ ཆོས་ཀྱི་དབུ་ཁྲིདཔ་ཚུ་གིས་ ནང་པའི་བསྟན་པ་ཁྱབ་སྤེལ་གཏང་ནི་དང་ ཚོང་པ་ཚུ་གིས་ ཚོང་བརྗེ་སོར་འབད་ནི་ དེ་བཟུམ་སྦེ་ …རྒྱས་པར་ལྷག། »


text:
LibreOffice 7.4 Help
By default, LibreOffice automatically corrects many common typing errors and applies formatting while you type. You can immediately undo any automatic changes with Command Ctrl+Z.
འོག་གི་ཚུ་གིས་ LibreOffice ཀེལཀི་ནང་ རང་བཞིན་བསྒྱུར་བཅོས་ཚུ་ཤུགས་མེད་དང་ སླར་ཤུགས་ལྡན་ག་དེ་འབད་བཟོ་ནི་ཨིན་ན་ ཁྱོད་ལུ་སྟོནམ་ཨིན་:
ནང་ཐིག་ནང་ཐོ་བཀོད་བཟོ་བའི་བསྒང་ LibreOffice ཀེལཀི་གིས་ ཀེར་ཐིག་གཅིག་པའི་ནང་ཡོད་པའི་མཐུན་སྒྲིག་ཨིན་པུཊི་འདི་ རང་བཞིན་གྱིས་བསམ་འཆར་བཀོདཔ་ཨིན། ལས་འགན་འདི་ རང་བཞིན་ཨིན་པུཊི་ ཟེར་སླབ་ཨིན།
To turn the AutoInput on and off, set or remove the check mark in front of Tools - AutoInput.
LibreOffice ཀེལཀི་གིས་ ཐོ་བཀོད་ལ་ལོ་ཅིག་ ཚེས་གྲངས་ལུ་ རང་བཞིན་གྱིས་ གཞི་བསྒྱུར་འབདཝ་ཨིན། དཔེར་ན་ ཁྱོད་རའི་བཀོལ་སྤྱོད་རིམ་ལུགས་ཀྱི་ལོ་ཀེལ་སྒྲིག་སྟངས་ཐོག་ལས་ ཐོ་བཀོད་ ༡་༡ འདི་ ལོ་འདི་གི་སྤྱི་ཟླ་དང་པ་སྦེ་ ཁ་བསྒྱུར་འབད་འབདཝ་ཨིནམ་འོང་ དེ་ལས་ ནང་ཐིག་ལུ་འཇུག་སྤྱོད་འབད་ཡོད་པའི་ཚེས་གྲངས་རྩ་སྒྲིག་དང་འཁྲིལ་ཏེ་ བཀྲམ་སྟོན་འབད་ནུག
ཐོ་བཀོད་འདི་ཚིག་ཡིག་སྦེ་ཁ་བསྒྱུར་འབད་ནི་ལུ་ ཐོ་བཀོད་འགོ་བཙུགས་པའི་སྐབས་ལས་ར་ འབྲེལ་རྟགས་ཅིག་ཁ་སྐོང་རྐྱབས། དེ་འབདཝ་ད་ འབྲེལ་རྟགས་འདི་ ནང་ཐིག་ནང་བཀྲམ་སྟོན་མི་འབད།
ལག་ཆས་ - རང་བཞིན་བདེན་ནོར་བཅོས་གདམས། སྲོལ་སྒྲིག་འདྲེན་ཚིག་ ལུ་འགྱོ་ཞིནམ་ལས་ ཚབ་མ་ལུ་རྟགས་བཀལ།
Choose. Go to the tab. Unmark .
Choose. Go to the tab. Select the word pair and click .


text:
༉ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱིས་ ལོ་ལྔའི་འཆར་གཞི་༡༡ པའི་ མཐའ་བཅད་སྙན་ཞུ་ གསལ་སྟོན་འབད་མི་དང་འཁྲིལཝ་ད་ འཆར་ལོ་དེ་ནང་ ལས་ཁུངས་ག་རའི་ནང་ གྲུབ་འབྲས་ལེགས་ཤོམ་ཐོན་ནུག།
དེ་ཡང་ སྤྱི་ལོ་༢༠༡༣ ལས་༢༠༡༨ ཀྱི་ སྙན་ཞུ་དང་འཁྲིལཝ་ད་ འབྲུག་རྒྱལ་ཁབ་ནང་ དཔལ་འབྱོར་གྱི་ཡར་འཕར་དེ་ སྤྱི་སྙོམས་བརྒྱ་ཆ་༥.༥༩ ཨིན་རུང་ སྤྱི་ལོ་༢༠༡༨ ལུ་ བརྒྱ་ཆ་༦.༨༨ ལུ་ ཡར་སེང་འགྱོ་ནིའི་ དམིགས་གཏད་ཡོདཔ་ཨིན་པས།
སྤྱི་ལོ་༢༠༡༣ ལུ་ མི་རེའི་འོང་འབབ་དཔྱ་བགོ་དེ་ ཡུ་ཨེསི་ཌོ་ལར་༢,༤༦༤ གི་རྩིས་ཨིན་རུང་ སྤྱི་ལོ་༢༠༡༦ ལུ་ ཌོ་ལར་༢,༨༧༩ ལུ་ ཡར་འཕར་སོང་ཡོདཔ་ད་ འོང་འབབ་དེ་ འཆར་གཞི་༡༡ པ་མཇུག་བསྡུ་ཁམས་ལུ་ ཌོ་ལར་༣,༥༤༣ ལུ་ འཛེགས་ནི་གི་ དམིགས་གཏད་ཡོད་མི་དེ་ ལུང་ཕྱོགས་ནང་ མཐོ་ཤོས་ཨིན་པས།
སྤྱི་ལོ་༢༠༡༣ ལུ་ ནང་འཁོད་འོང་འབབ་ དངུལ་ཀྲམ་ཐེར་འབུམ་༡༠༥.༣༨ ཡོད་མི་ལས་ སྤྱི་ལོ་༢༠༡༦ ལུ་ ཐེར་འབུམ་༡༤༨.༦༩ ལུ་ ཡར་སེང་སོང་ཡོདཔ་ཨིན་པས།
དེ་ལས་ སྤྱི་ལོ་༢༠༡༣ ལུ་ ཕྱིའི་མ་དངུལ་གསོག་འཇོག་དེ་ཡང་ ཟླཝ་༢༩.༣ གི་རྩིས་སྦེ་ ཡུ་ཨེསི་ཌོ་ལར་ས་ཡ་༩༡༦.༨༦ ཡོད་མི་ལས་ སྤྱི་ལོ་༢༠༡༨ ཟླ་༤ པའི་ཚེས་༡༤ ཚུན་ཚོད་ ཌོ་ལར་ས་ཡ་༡,༡༤༠ ལུ་ ཡར་སེང་སོང་མི་དེ་ ཟླཝ་༣༠ གི་རྩིས་ཨིན་རུང་ སྤྱི་ཟླ་༦ པ་མཇུག་བསྡུ་ཁམས་ལས་ ཌོ་ལར་ས་ཡ་༡,༢༤༠ ལུ་ ལྷོད་ནིའི་ དམིགས་གཏད་ཨིན་པས།
སྙན་ཞུ་དང་འཁྲིལཝ་ད་ རྒྱལ་ཁབ་ནང་ སྐྱ་ནམ་གོང་ཚད་ཡར་འཕར་དེ་ཡང་ སྤྱི་ལོ་༢༠༡༣ ལུ་ བརྒྱ་ཆ་༨.༧༧ ཨིན་མི་དེ་ སྤྱི་ལོ་༢༠༡༧ ལུ་ བརྒྱ་ཆ་༤.༩༦ ལུ་ མར་བབས་སོང་ཡོདཔ་ད་ ཟ་ཆས་དང་ ཟ་ཆས་མེན་པའི་རིགས་ཀྱི་ གོང་ཚད་དེ་ཡང་ འཆར་གཞི་༡༠ པའི་ལོ་དང་ཕྱདཔ་ད་ བརྟན་ཏོག་ཏོ་སྦེ་གནས་ནུག།
འཆར་ལོ་དེ་ནང་ གོང་འཕེལ་དང་འབྲེལ་བའི་ ལས་སྣ་ཚུ་གི་དོན་ལུ་ དངུལ་ཀྲམ་ཐེར་འབུམ་༢༡༡ འཚོལ་སྒྲུབ་འབད་ཡོད་མི་ལས་ དངུལ་ཀྲམ་ཐེར་འབུམ་༦༨.༨ དེ་ ཕྱིའི་གྲོགས་རམ་ཐོག་ལས་ བྱིན་ཡོདཔ་ད་ གློག་མེ་ལས་འགུལ་ཚུ་ དུས་ཚོད་ཁར་ མཇུག་བསྡུ་མ་ཚུགས་མི་ལུ་བརྟེན་ ནང་འཁོད་འོང་འབབ་ཀྱི་དམིགས་གཏད་ དངུལ་ཀྲམ་ཐེར་འབུམ་༡༥༠.༦༨༩ འབད་མི་ལས་ ཐེར་འབུམ་༡༤༠.༨༣༣ ལས་བརྒལ་ བཟོ་མ་ཚུགས་པས།
སྤྱི་ལོ་༢༠༡༨ ལུ་ ཕྱིའི་བུ་ལོན་དེ་ དངུལ་ཀྲམ་ཐེར་འབུམ་༡༧༠.༣༢ ལུ་ གནས་ཏེ་ཡོད་མི་ལས་ དངུལ་ཀྲམ་ཐེར་འབུམ་༡༣༣.༣༧ དེ་ གློག་མེ་ལས་འགུལ་ཚུ་གི་དོན་ལུ་ སྐྱིན་འགྲུལ་ལེན་ཡོདཔ་ཨིན་པས།
གློག་མེ་ལས་ འོང་འབབ་བཟོ་མི་དེ་ སྤྱི་ལོ་༢༠༡༣ ལུ་ དངུལ་ཀྲམ་ཐེར་འབུམ་༡༥.༦༦ ལས་ སྤྱི་ལོ་༢༠༡༧ ལུ་ དངུལ་ཀྲམ་ཐེར་འབུམ་༡༨.༥༨ ལུ་ ཡར་སེང་སོང་ཡོད་པའི་ཁར་ ལས་སྡེ་དེ་གིས་ འབྲུག་མི་༡༢,༧༢༧ ལུ་ ལཱ་གཡོག་བྱིན་ཏེ་ཡོད་ཟེར་ སྙན་ཞུ་ནང་བཀོད་ནུག།
འབྲུག་པའི་ཚོང་འབྲེལ་འཐབ་མིའི་ གནས་ཚད་དེ་ སྤྱི་ལོ་༢༠༡༣ ལུ་ ཨང་༡༤༨ པའི་ནང་ཨིན་མི་ལས་ སྤྱི་ལོ་༢༠༡༧ ལུ་ ཨང་༧༥ ལུ་ ལྷོད་དེ་ཡོདཔ་ད་ འཆར་ལོ་དེ་ནང་ དཔལ་འབྱོར་གྱི་ ཡར་འཕར་དེ་ གཙོ་བོ་ར་ གློག་ཤུགས་ལུ་བརྟེན་འགྱོ་དོ་ཡོདཔ་ཨིན་རུང་ མ་འོངས་པའི་དོན་ལུ་ བརྟན་ཏོག་ཏོ་བཟོ་དགོཔ་འདུག་ཟེར་བཀོད་ནུག།
འཆར་གཞི་༡༡ པའི་ནང་ འབྲུག་རྒྱལ་ཁབ་ནང་ དབུལ་ཕོངས་དང་ འོང་འབབ་བཟོ་ནིའི་ གནས་སྟངས་ནང་ ལེགས་བསྒྱུར་སྦོམ་བཟོ་ཚུགས་ཡོདཔ་ད་ དབུལ་ཕོངས་ཀྱི་ གནས་ཚད་དེ་ སྤྱི་ལོ་༢༠༡༢ ལུ་ བརྒྱ་ཆ་༡༢ དང་༡༢.༧ ལས་ སྤྱི་ལོ་༢༠༡༧ ལུ་ བརྒྱ་ཆ་༨.༢ དང་༥.༨ ལུ་ མར་ཕབ་འབད་ཚུགས་ཡོདཔ་ཨིན་པས།
དབུལ་ཕོངས་ཀྱི་གནས་ཚད་ མར་ཕབ་འབད་ནིའི་དོན་ལུ་ རྒྱལ་ཡོངས་གནས་ཚད་ནང་ ཐབས་ཤེས་ལེ་ཤ་བཏོན་ཡོད་མིའི་གྲས་ལས་ མི་དབང་མཆོག་གི་ བཀའ་རྒྱ་དང་འཁྲིལ་ ས་གཞིས་མེད་མི་ ཁྱིམ་གུང་པ་༢༤༥ ལུ་ ས་ཆ་ཨེ་ཀར་༦༥༥ སྐྱིད་སྡུག་གནང་ཡོད་པའི་ཁར་ འཐུང་ཆུ་དང་ གློག་མེ་ལ་སོགས་པའི་ སྐྱིད་སྡུག་གཞན་ཡང་ གནང་ཡོདཔ་ཨིན་པས།
དེ་བཟུམ་སྦེ་ ལོ་ན་རྒས་མི་ཚུ་གི་དོན་ལུ་ ལས་འཆར་བཟོ་མི་དེ་གིས་ རྒན་རྒས་༨༥༠ ལུ་ ཟླ་རིམ་བཞིན་དུ་ འཐུས་དངུལ་ཀྲམ་༡,༢༠༠ རེ་ སྐྱིད་སྡུག་སྦེ་ གནང་སྟེ་ཡོདཔ་ད་ ན་གཞོན་༢,༦༧༥ གིས་ རྒྱལ་པོའི་ལྟོ་གཟན་ལས་རིམ་ཐོག་ལས་ ཤེས་ཡོན་ཚུ་ འཕྲོ་མཐུད་སྦྱང་དོ་ཡོདཔ་ཨིན་པས།
ཕོ་མོ་འདྲ་མཉམ་བཟོ་ཐབས་ལུ་ འཆར་ལོ་དེ་ནང་ ལས་རིམ་ཚུ་ཡང་ འགོ་འདྲེན་འཐབ་ཡོདཔ་མ་ཚད་ སྐྱེས་མའི་ངལ་གསོ་དེ་ཡང་ ཟླཝ་༣ ལས་༦ ལུ་ ཡར་སེང་འབད་ཡོདཔ་མ་ཚད་ ཕོ་སྐྱེས་ཚུ་གི་དོན་ལུ་ ཧེ་མ་ཞག་གསུམ་ཐོབ་མི་དེ་ ཞག་༡༠ ལུ་ ཡར་སེང་འབད་ཡོདཔ་ད་ རང་སོའི་ཡིག་ཚང་ནང་འཁོད་ལུ་ ཨ་ལོ་བཞག་ས་ཚུ་ཡང་བཟོ་ནི་ འགོ་བཙུགས་ཡོདཔ་ཨིན་པས།
མི་མང་གསོ་བའི་ཞབས་ཏོག་ཚུ་ ཡར་དྲག་གཏང་ཐབས་ལུ་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་དེ་ནང་ གསོ་བ་ལྷན་ཁག་ལས་ བཏོན་ཐོག་ལས་ རང་དབང་འདུས་ཚོགས་སྦེ་ བཟོ་ཡོདཔ་ད་ ཚབས་ཆེན་གྱི་ ནདཔ་སྐྱེལ་འདྲེན་འབད་ནིའི་དོན་ལུ་ གནམ་གྲུ་ཧེ་ལི་ཀོབ་ཊར་༢ མཁོ་སྒྲུབ་འབད་བའི་ཁར་ ཌོག་ཊར་གྱི་ གྱངས་ཁ་ཡང་ ཡར་སེང་འབད་ཡོདཔ་ཨིན་པས།
ཤེས་རིག་ཡར་དྲག་སོང་མི་དེ་གིས་ སློབ་གྲྭ་ནང་བཙུགས་མིའི་ བརྒྱ་ཆ་དུམ་གྲ་ཅིག་ ཡར་སེང་སོང་ཡོད་པའི་ཁར་ སློབ་ཕྲུག་བུམོ་ཚུ་གིས་ ཟླ་ཁྲག་འོངམ་ད་ ལག་ལེན་འཐབ་ནིའི་དོན་ལུ་ གོང་ཆུང་བའི་གཙང་རས་ཚུ་ བཀྲམ་སྤེལ་འབད་ནི་ འགོ་བཙུགས་ཡོད་རུང་ མཐའ་ཟུར་ས་གནས་ཚུ་ནང་ སློབ་གྲྭ་ནང་ལས་ སློབ་ཕྲུག་བཏོན་བཞག་མི་དང་ སློབ་དཔོན་ལེགས་ཤོམ་ཡོད་མི་ཚུ་ དགོངས་ཞུ་འབད་མ་བཅུག་པར་ བཞག་ནི་ཚུ་ གདོང་ལེན་སྦེ་ར་ཡོདཔ་ཨིན་པས།
ལམ་སྲོལ་ཐད་ཁར་ བློ་ཟེ་དང་ཁ་སྐད་ ཞབས་ཁྲ་ དེ་ལས་ དུས་སྟོན་ལ་ལོ་ ད་རེས་ནངས་པར་ ལག་ལེན་འཐབ་མི་དང་ འཕྲོ་མཐུད་འབད་མི་ རེ་གཉིས་ལས་མེདཔ་ལས་ ཉམས་ཉེན་གུ་ ལྷོད་དེ་ཡོདཔ་ཨིན་པས།
རྒྱལ་ཁབ་ནང་ གློ་བུར་གྱི་ རྐྱེན་ངན་དང་འབྲེལ་བའི་ ཉེན་སྲུང་དང་ དཀའ་ངལ་ཚུ་ཐོནམ་ད་ གྲོགས་རམ་འབད་ཐབས་ལུ་ འཆར་ལོ་དེ་ནང་ གཙུག་སྡེ་དང་ ལམ་ལུགས་ཚུ་ བཙུགས་ཡོད་པའི་ཁར་ མི་དབང་མངའ་བདག་རིན་པོ་ཆེ་མཆོག་གིས་ ལས་རིམ་དེ་ནང་ མ་རྩ་སྦེ་ དངུལ་ཀྲམ་ས་ཡ་༩༧༥ གནང་ཡོད་པའི་ཁར་ བདེ་སྲུང་གི་ ལས་རིམ་འགོ་བཙུགས་མི་དེ་ནང་ ད་རེས་ ཁས་བླངས་པ་༣,༤༩༥ ལྷགཔ་ཅིག་གིས་ སྦྱོང་བརྡར་ཚུ་ མཇུག་བསྡུ་སྟེ་ཡོདཔ་ཨིན་པས།
རྒྱལ་ཁབ་ནང་ འཚོ་བ་དེ་ གལ་ཆེ་ནི་དེ་གིས་ སོ་ནམ་ལས་ཁུངས་དེ་ གཙོ་རིམ་ཅིག་སྦེ་ར་ ངོས་འཛིན་འབད་དེ་ཡོད་པའི་ཁར་ རེད་དང་ལོ་ཐོག་གཞན་ཚུ་གི་ ཐོན་སྐྱེད་ཚུ་ ཡར་སེང་ཡོདཔ་ཨིན་པས།
ན་གཞོན་དང་འབྲེལ་བའི་ དཀའ་ངལ་ཚུ་ ཡར་སེང་འགྱོ་མི་ལུ་ གདོང་ལེན་འབད་འཐབ་ལུ་ སློབ་གཉེར་གྲོགས་རམ་ ཁག་མ་འདྲཝ་ཚུ་ འགོ་བཙུགས་ཡོདཔ་མ་ཚད་ ན་གཞོན་༦,༡༢༨ ལུ་ ལས་གཡོག་ལྷན་ཁག་གིས་ ཐད་ཁར་ལཱ་གཡོག་ཐོག་ལས་ ལཱ་གཡོག་བྱིན་ཏེ་ཡོདཔ་ད་ ཕྱི་རྒྱལ་ཁབ་ཚུ་ནང་ལས་ཕར་ཡང་ ལཱ་གཡོག་བྱིན་ཡོདཔ་ཨིན་པས།
སྙན་ཞུ་དང་འཁྲིལཝ་ད་ འཆར་ལོ་དེ་གི་ གྲུབ་འབྲས་ཚུ་ དབྱེ་ཞིབ་འབད་བའི་སྐབས་ གཞུང་དང་ ས་གནས་གཞུང་གི་ གནས་ཚད་ནང་ཡོད་མི་ ལས་སྡེ་དང་ ཡིག་ཚང་ཚུ་གིས་ གནས་སྡུད་ཚུ་ གཅིག་མཚུངས་མེད་པའི་ དཀའ་ངལ་ཐོན་ཡི་ཟེར་བཀོད་ནུག།
དེ་གིས་ གྲུབ་འབྲས་ངེས་ཏིག་གསལ་སྟོན་འབད་ནི་ལུ་ དོགས་པ་ཆགས་ཡོད་རུང་ གནས་སྡུད་ཚུ་ ཚུལ་ལྡན་བཟོ་ཐབས་ལུ་ འཛིན་སྐྱོང་ལམ་ལུགས་ཚུ་བཟོ་སྟེ་ འབད་ཡི་ཟེར་ སྙན་ཞུ་དང་ བཀོད་ཡོད་པའི་གནས་ཚུལ།
བཀྲིས་བསྟན་འཛིན།


text:
ཁས་བླངས་ཀྱི་ རྒྱལ་ཡོངས་སྙན་ཞུ་ཐེངས་ ༢ པ་ སྤྱི་ལོ་ ༢༠༢༡ ཅནམ།
Link in Facebook: Audio visual clip on Bhutan’s implementation of SDGs through a GNH approach. ད་རེས་འབྲུག་རྒྱལ་ཁབ་ཀྱིས་ གློག་རིག་ཡོངས་འབྲེལ་ཐོག་ལས་ ཁས་བླངས་ཀྱི་ རྒྱལ་ཡོངས་བསྐྱར་ཞིབ་སྙན་ཞུ་འདི་ འཛམ་གླིང་སྤྱི་ཚོགས་ཀྱི་དམངས་གཙོ་གི་ཆེ་མཐོའི་གྲོས་གནས་ནང་ལུ་ སྤྱན་འབུལ་ཕུལ་ཡི། ཁས་བླངས་ཀྱི་ རྒྱལ་ཡོངས་སྙན་ཞུ་འདི ཁས་བླངས་ཀྱི་ རྒྱལ་ཡོངས་སྙན་ཞུ་འདི་ཡང་ འཛམ་བུ་གླིང་ནང་ལུ་མི་སྡེ་བརྒྱུད་དེ་ འབྲེལ་བ་ཡོད་པའི་ལས་སྡེ་ཆ་མཉམ་གྱིས་གྲལ་གཏོགས་ཀྱི་ཐབས་ལམ་ཐོག་ལས་གྲ་སྒྲིག་འབདཡོདཔ་ཨིན། འབྲུག་གཞུངགི་ཁ་ཐུག་ལས་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་གྱིས་ རྒྱལ་ཡོངས་བསྐྱར་ཞིབ་སྙན་ཞུ་འདི་སྤྱན་འབུལ་ཕུལ་ཡོདཔ་ཨིན། དྲུང་ཆེན་གྱིས་ ཡུན་བརྟན་གོང་འཕེལ་གྱི་དམིགས་ཚུ་ལག་ལེན་ག་དེ་སྦེ་འཐབ་ཚུགས་ཅི་ག་ དེ་ལས་ནད་ཡམས་ཀོ་ཝིད་ ༡༩ འདི་གིས་གྲུབ་འབྲས་ལུ་གནོད་པ་ག་དེ་འབད་འབྱུང་ཡོདཔ་ཨིན་ན་དང་ འབྲུག་རྒྱལ་ཁབ་ཀྱིས་ དེ་གིས་གདོང་ལེན་ཚུ་སེལ་ནིའི་ཐབས་བཏོན་གཙོ་བོ་དག་པ་ཅིག་བཏོན་ཡོད་མི་ཚུའི་སྐོར་ལས་ མདོར་བསྡུས་སྦེ་ཞུ་བ་ཕུལ་ཡི། དྲི་བ་འདྲི་ལན་གྱི་སྐབས་ལུ་ ཨཱས་ཊི་ཡ་ ཁ་གསལ་ཆེད་ལྷབ་ནི།


text:
ཐིམ་ཕུག་ ལྕང་གླིང་མི་ཐང་ནང་ ཉིན་གྲངས་༢ ཀྱི་རིང་ འགོ་འདྲེན་འཐབ་མི་ ཤེས་རིག་འགྲེམས་སྟོན་དེ་ ཁ་ཙ་ མཇུག་བསྡུ་ཡོདཔ་བཞིན་དུ་ འགྲེམས་སྟོན་ནང་ རྒྱལ་ཁབ་མཐའ་དབུས་མེད་པའི་ སློབ་ཕྲུག་བརྒྱ་ལས་བཅད་མི་ཚུ་གིས་ བཅའ་མར་གཏོགས་ཡོད་པའི་གནས་ཚུལ།
Check Also
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ …


text:
༉ འདས་པའི་ཟླཝ་ལས་ རྒྱ་གར་རྒྱལ་ཁབ་ཀྱི་ མངའ་སྡེ་ཆ་མཉམ་ནང་ མར་ཁུའི་གོང་ཚད་ཡར་སེང་སོང་མི་ལུ་བརྟེན་ སྤྱི་ཟླ་༦ པའི་ཚེས་༡ ལས་ འབྲུག་ལུ་ཡང་ པེ་ཊཱོལ་མར་ཁུ་ལི་ཊར་རེ་ལུ་ དངུལ་ཀྲམ་༣.༢ དང་ ཌི་ཟིལ་མར་ཁུ་ལི་ཊར་རེ་ལུ་ དངུལ་ཀྲམ་༢.༥ རེ་ ཡར་སེང་སོང་ནུག།
ད་ལྟོ་ ཐིམ་ཕུག་ལུ་འབད་བ་ཅིན་ པེ་ཊཱོལ་ལི་ཊར་རེ་ལུ་ དངུལ་ཀྲམ་༦༥.༣༩ རེ་དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༦༣.༢༩ རེ་ གནས་དོ་ཡོདཔ་ད་ ཕུན་ཚོགས་གླིང་ལུ་ པེ་ཊཱོལ་ལི་ཊར་རེ་ལུ་ དངུལ་ཀྲམ་༦༣.༠༥ རེ་དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༦༡.༡༩ རེ་ གནསཔ་ཨིན་པས།
ད་རེས་ མར་ཁུའི་གོང་ཚད་ ཡར་འཛེགས་མི་དེ་ དུས་ཅི་ལོ་ནང་ གོང་ཚད་མཐོ་ཤོས་ཅིག་ཨིན་པས།
དུས་ཅི་ སྤྱི་ཟླ་དང་པའི་ནང་ མར་ཁུའི་གོང་ཚད་ མར་བབས་སོང་པའི་ཤུལ་ལུ་ ད་ལྟོ་ཚུན་ཚོད་ཀྱི་བར་ན་ གོང་ཚད་ཚར་༦ ཡར་སེང་སོང་ཡོདཔ་ད་ སྤྱི་ཟླ་༣ པའི་ཚེས་༡ ལུ་ པེ་ཊཱོལ་ལི་ཊར་རེ་ལུ་ དངུལ་ཀྲམ་༠.༩༦ དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༡.༠༥ མར་བབས་སོང་ནུག།
འདས་པའི་ཟླཝ་༦ གི་ ནང་ཁོད་ལུ་ པེ་ཊཱོལ་གྱི་གོང་ཚད་ ལན་ཐེངས་༡༠ ཡར་སེང་དང་ ལན་ཐེངས་༣ མར་བབས་སོང་ཡོདཔ་ད་ ད་ལྟོ་འབད་བའི་བསྒང་ལས་ པེ་ཊཱོལ་ལི་ཊར་རེ་ལུ་ དངུལ་ཀྲམ་༡༡.༢༨ ཡར་འཛེགས་སོ་ནུག།
དེ་བཟུམ་སྦེ་ ཌི་ཟིལ་གྱི་གོང་ཚད་ ལན་ཐེངས་༡༡ ཡར་སེང་དང་ ལན་ཐེངས་༣ མར་བབས་སོང་པའི་ཤུལ་ལུ་ ཌི་ཟིལ་གྱི་གོང་ཚད་ ལི་ཊར་རེ་ལུ་ དངུལ་ཀྲམ་༡༢.༦༧ ཡར་སེང་སོང་ནུག།
མེ་རླུང་རྒྱ་རྫིའི་ གོང་ཚད་དེ་ ཡར་མར་མ་འགྱོ་བར་ ཅོག་འཐདཔ་སྦེ་ གནས་ཡོད་རུང་ ས་མར་ཁུའི་གོང་ཚད་ ཕྱེད་ཀྲམ་༢༦ ཡར་སེང་སོང་ནུག། ད་ལྟོ་ ཐིམ་ཕུག་ལུ་ ས་མར་ཁུ་ལི་ཊར་རེ་ལུ་ དངུལ་ཀྲམ་༣༡.༧༧ རེ་ གནསཔ་ཨིན་པས།
སྤྱི་ཟླ་དང་པའི་ཚེས་༡༦ ཚུན་ཚོད་ ས་མར་ཁུ་ལི་ཊར་རེ་ལུ་ དངུལ་ཀྲམ་༢༩.༤༡ ཨིན་རུང་ དེ་གི་ཤུལ་ལས་ གོང་ཚད་ཚར་༡༠ ཡར་འཕར་སོང་ཡོདཔ་ཨིན་པས།
འབྲུག་ས་སྣུམ་བཀྲམ་སྤེལ་གྱི་ ལས་བྱེདཔ་ཅིག་གིས་ སླབ་མིའི་ནང་ ས་མར་ཁུའི་ གོང་ཚད་དེ་ དུས་རྒྱུན་དུ་ ཕྱེད་ཀྲམ་༢༦ དང་༢༧ དེ་རེ་ ཡར་འཛེགས་འགྱོཝ་མས་ཟེར་ཨིན་པས།
རྒྱ་གར་གྱི་ བརྡ་བརྒྱུད་ནང་ སྤྱི་ཟླ་༦ པའི་ཚེས་༡ ལས་ རྒྱ་གར་རྒྱལ་ཁབ་ནང་ ཕབ་ཆག་ཡོད་མི་ མེ་རླུང་གེསི་གི་ གོང་ཚད་དངུལ་ཀྲམ་༢.༣༤ དང་ ཕབ་ཆག་མེད་མི་ མེ་རླུང་གེསི་ཚུ་ དངུལ་ཀྲམ་༤༨ ཡར་སེང་སོང་ཡོདཔ་སྦེ་བཀོད་ནུག།
ལྡི་ལི་ལུ་ ཕབ་ཆག་ཡོད་མི་ མེ་རླུང་གེསི་རེ་ལུ་ དངུལ་ཀྲམ་༤༩༣.༥༥ དང་ ཕབ་ཆག་མེད་མི་ གེསི་རེ་ལུ་ དངུལ་ཀྲམ་༦༩༨.༥ སྦེ་ བཙོང་དོ་ཡོདཔ་ཨིན་པས།
ཀཱོལ་ཀ་ཏ་དང་ ཅེ་ནའི་ མོམ་བཱ་ཡེ་ཁྲོམ་སྡེ་ཚུ་ནང་ཡང་ མེ་རླུང་གེསི་གི་ གོང་ཚད་ཡར་སེང་སོང་ཡོདཔ་ད་ འཛམ་གླིང་མར་ཁུའི་གོང་ཚད་ ཡར་མར་འགྱོ་མི་དེ་གིས་ འབྲུག་ལུ་ཡང་ ས་སྣུམ་གྱི་གོང་ཚད་ ཉིན་བསྟར་བཞིན་དུ་ ཡར་མར་འགྱོ་དོ་ཡོདཔ་ཨིན་པས།
ན་ཧིང་ པེ་ཊཱོལ་ལི་ཊར་རེ་ལུ་ དངུལ་ཀྲམ་༦༥.༥༤ དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༥༨.༦༧ རེ་སྦེ་ བཙོང་མི་དེ་ གོང་ཙད་མཐོ་ཤོས་ཨིན་པའི་གནས་ཚུལ།
ཡེ་ཤེས་སྒྲོལ་མ།


text:
བཙག་འཐུ་ལྷ་ཚོགས་ཀྱི་ལོ་བསྟར་གྲོས་འཛོམས་ ཐེངས་ ༥ པ་འདི་ སྤྱི་ཟླ་ ༦ པའི་སྤྱི་ཚེས་ ༥ ལས་ ༧ ཚུན་ལུ་ ཀ་ཝང་བྱང་ས་ལུ་ཡོད་པའི་ དམང་གཙོའི་ཁང་བཟང་གི་ནང་ལུ་ བཞི་པ་ཆེན་པོའི་ཚོགས་ཁང་ནང་འབད་ ཁག་འགན་ ༢༠༡༨ མཐར་འཁྱོལ་ཅན་གྱི་སྤྱི་ཚོགས་ཀྱི་བཙག་འཐུ་ཐེངས་ ༣ པ་ ཟེར་བའི་བརྗོད་དོན་ཐོག་ལུ་ འགོ་འདྲེན་འཐབ་པའི་བསྒང་ཡོདཔ་ཨིན།
གྲོས་འཛོམས་འདི་ མི་རྗེ་འབྲུག་གི་བཙག་འཐུ་ལྷན་འཛིན་སྤྱི་ཁྱབ་མཆོག་གིས་དབུ་ཁྲིད་མཛད་དེ་ཡོདཔ་ད འདི་ནང་ལུ་ལྷན་འཛིན་གཉིས་ དྲུང་ཆེན་དང་ ཡིག་ཚང་ལྟེ་བའི་ལས་བྱེདཔ་ཡོངས་དང་ རྫོང་ཁག་ ༢༠ གི་ བཙག་འཐུའི་ལས་བྱེདཔ་ཡོངས་ཀྱིས་ གྲལ་གཏོགས་འབད་དེ་ཡོདཔ་ཨིན།
གྲོས་འཛོམས་འགོ་འབྱེད་ཀྱི་སྐབས་ལུ་ གཤམ་གསལ་ཡིག་ཆ་ཚུ་ གསར་སྟོན་དང་འགོ་འབྱེད་གནང་སྟེ་ཡོད།
༡. སྤྱི་ལོ་ ༢༠༡༦ གི་ ཉམས་མྱོང་ལས་བརྟེན་པའི་ལྷབ་སྦྱང་གི་ གནད་དོན་རྩ་ཅན་ཚུ་དང་ གྲོས་འབུལ་ ལག་ལེན་ འཆར་གཞི།
༢. སྤྱི་ལོ་ ༢༠༡༦ གི་ རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་གི་སྙན་ཞུ།
༣. སྤྱི་ལོ་ ༢༠༡༦ གི་ས་གནས་གཞུང་གི་བཙག་འཐུ་ཐེངས་ ༢ པ་དང་འབྲེལ་བའི་ བརྡ་འཕྲིན་དང་ གནས་ཚུལ་ གསར་སྟོན་དང་ ཡིག་ཆ་གཞན་མི་ཚུ་གི་བསྡུ་དེབ།
གྲོས་འཛོམས་ཀྱི་དམིགས་ཡུལ་ངོ་མ་འདི་རང་ ད་ལྟོ་ཚུན་ལུ་ལཱ་བྱ་འཐབ་ཡོད་པའི་ ལས་དོན་ཚུ་ལུ་ བསྐྱར་ཞིབ་འབད་ནི་དང་ སྤྱི་ལོ་ ༢༠༡༨ ཀྱི་སྤྱི་ཚོགས་ཀྱི་བཙག་འཐུའི་དོན་ལས་ སྒྲ་སྒྲིག་འབད་ནི་འདི་ཨིནམ་ལས་ གྲོས་འཛོམས་འདི་ནང་ལུ་ སྤྱི་ལོ་ ༢༠༡༦ གི་ཉམས་མྱོང་ལས་བརྟེན་པའི་ལྷབ་སྦྱང་ལས་རིམ་ནང་ལུ་ འགན་འཛིན་པ་ མང་རབས་ཅིག་དང་གཅིག་ཁར་ འབྲེལ་བ་འཐབ་སྟེ་ཐོབ་པའི་ གྲོས་འབུལ་དང་བསམ་འཆར་ཚུ་དང་ སྤྱི་ལོ་ ༢༠༡༨ ཀྱི་དོན་ལུ་ སྒྲ་སྒྲིག་གི་ལཱ་འབད་ངང་ཡོད་མི་ཚུ་ལུ་གཙོ་བོར་བཏོན་ནི་ཨིན།
རྫོང་ཁག་རང་སོའི་དཔེ་ཚད་ཚུ་ འགྲེམསྟོན་འབད་ནིའི་དོན་ལུ་ རྫོང་ཁག་རེ་གིས་ བརྗོད་དོན་དང་ ལས་སྣ་མ་འདྲཝ་གི་ཐོག་ལུ་ (Stall) རེ་བཙུགས་ཏེ་ཡོདཔ་ད་ སྤྱི་ལོ་ ༢༠༡༨ ཀྱི་ སྤྱི་ཚོགས་ཀྱི་བཙག་འཐུ་ མཐར་འཁྱོལ་ཅན་འབད་ འགོ་འདྲེན་འཐབ་ནིའི་དོན་ལུ་ དང་ལེན་འབད་དེ་ཡོད་པའི་ ཐབས་ལམ་ཚུ་ རྫོང་ཁག་རེ་རེ་བཞིན་དང་ ཡིག་ཚང་ལྟེ་བའི་བར་ན་ ཐབས་ལམ་བརྗེ་སོར་འབད་ནིའི་དོན་ལུ་ཨིན།
བརྡ་བརྒྱུད་སྡེ་ཕྲན།
འབྲུག་གི་བཙག་འཐུ་ལྷན་ཚོགས།


text:
དམིགས་ཡུལ།
སྤྱིར་བཏང་ ཤེས་ཡོན་འདི་གི་དམིགས་ཡུལ་འདི་ དམིགས་བསལ་དུ་གོང་འཁོད་རྒྱལ་ཁབ་དྲུག་གི་ནང་ལུ་ བཟའ་ཚང་ཚོང་ལས་ ཁག་ཆེ་ཚུལ་དང་འབད་ཐངས་གཉིས་ རང་བཞིན་གྱིས་ལྷབ་ནི་དང་ གོ་བ་ལེན་ཚུག་ནི་ཤེས་ཡོན་གྱི་གཞི་བཀོད་བཟོ་ནི་ཨིན།
ལས་འགུལ་འདི་གིས་ ཤེས་ཡོན་སྦྱོང་ཚན་གྱི་བཀོད་རིས་བཟོཝ་ད་ ཐབས་ཤེས་གཙོ་བོ་ ཤེས་ཚད་ལུ་མེན་པ་ རིག་རྩལ་དང་ཉམས་མྱོང་ལུ་གཞི་བཞག་སྟེ་ ཡུ་རོབ་ཀྱི་ཤེས་ཡོན་ལམ་ལུགས་བཟུམ་སྦེ་ ལག་ལེན་དངོས་བསྟར་གྱི་དམིགས་གཏད་ཐོག་ ཀེམ་བྷོ་དྲི་ཡ་དང་ མ་ལ་ཤི་ཡ་ ཕི་ལི་པིན་སི་དང་ བྷང་ལ་དེ་ཤ་ དེ་ལས་ འབྲུག་དང་ ནེ་པཱལ་གྱི་རྒྱལ་ཁབ་སོ་སོའི་ཤེས་ཡོན་ལས་ཁང་ཚུ་གིས་ ཡར་ཐོན་ཅན་དང་ དངོས་སུ་ཕན་ཐོགས་ཅན་ཅིག་ཡོད་པའི་ བཟང་ཚང་ཚོག་རིག་བདག་སྐྱོང་གི་རྩ་གཞུང་བཟོ་ནི་ཨིན།
དེའི་ནང་ལས་ཡང་ ལས་འགུལ་འདི་གིས་ འོག་ལུ་འཁོད་མི་ དམིགས་བསལ་གྱི་ དམིགས་ཡུལ་ཚུ་བསྒྲུབ་ནི་ཨིན།
- གསར་བཟོ་ མཆོག་གྱུར་ཅན་གྱི་ སྦྱོང་ཚན་རྩ་གཞུང་བཟོ་ཞིནམ་ལས་ མཉམ་འབྲེལ་རྒྱལ་ཁབ་སོ་སོའི་བར་ན་ཕན་ཚུན་རྒྱབ་སྐྱོར་འབད་དེ་ བཟའ་ཚང་ཚོང་ལས་ལྕོགས་གྲུབ་དང་ འཇོན་ཐང་རིག་རྩལ་ཚུ་བཟོ་ནི་དང་ གོང་འཕེལ་གཏང་ཏེ་ ཧེ་མ་མེད་པའི་ཤེས་ཡོན་འདི་གིས་ ཚོང་ལཱ་གི་དཀའ་ངལ་བསལ་ནི་དང་། མཐུན་ཚོགས་ཀྱིས་ ཞིབ་འཚོལ་ཐོག་ལས་ ཤེས་ཡོན་གོ་རིམ་སོ་སོ་ལུ་འོས་བབས་ཡོད་པའི་ ཡོངས་འབྲེལ་ཤེས་ཡོན་གྱི་ལས་རིམ་ མཐུན་སྒྲིག་འབད་དེ་ ཚུལ་མཐུན་དང་མཐུན་མིན་གཉིས་ཆ་ར་གིས་སྒོ་ལས་ ཁྱད་རིག་ཅན་གྱི་བཟང་ཚང་ཚོང་ལས་ཀྱི་ཤེས་ཡོན་བྱིན་ནི།
- ལུང་ཕྱོགས་འདི་ནང་གི་ བཟའ་ཚང་ཚོང་ལས་ཀྱི་སྡེ་ དོན་སྨིན་ཅན་དང་འོས་འབབས་ཅན་ལུ་བཟོ་སྟེ་ ཤེས་ཡོན་ལྷབ་མི་ཚུ་ལུ་ བཟའ་ཚང་ཚོང་ལས་གི་འཛིན་སྐྱོང་ལུ་དགོ་པའི་ ཁྱད་རིག་བྱིན་ནི་དང་ སྦྱོང་བརྡར་ཚུ་བྱིན་ཏེ་ རིག་རྩལ་ལྡན་པའི་ལས་བྱེདཔ་བཟོ་ནི།
- ཤེས་ཡོན་སློབ་སྟོན་པ་ཚུ་ ཡུ་རོབ་ཀྱི་ མཐོ་རིམ་ཤེས་ཡོན་སྤེལ་ཁང་ཚུ་ནང་ ཤེས་ཡོན་ལྟ་སྐོར་འགྱོ་ནིའི་ལས་རིམ་ཐོག་ ཁོང་གི་ལྕོགས་གྲུབ་གོང་འཕེལ་དང་ ཤེས་ཡོན་འདི་དང་འབྲེལ་བའི་ སློབ་སྟོན་ཐབས་ལམ་གྱི་སྦྱོང་བརྡར་བྱིན་ཏེ་ ལྕོགས་གྲུབ་ཤུགས་སྣོན་རྐྱབ་ནི་དང་། དེ་བཟུམ་སྦེ་ དུས་ཨ་རྟག་ར་ དངོས་མིན་ཡོངས་འབྲེལ་ཤེས་ཡོན་རིམ་ལུགས་ཀྱི་ཐོག་ལས་ རྒྱལ་ཁབ་ཕན་ཚུན་གྱི་བར་ན་རྒྱབ་སྐྱོར་འབད་ནི།
- མཆོག་གྱུར་ཅན་གྱི་བཟའ་ཚང་ཚོང་འབྲེལ་གྱི་ལྟེ་བ་གཞི་བཙུགས་འབད་དེ་ ཚོང་འབྲེལ་གཞི་རྟེན་མཁོ་ཆས་ཚུ་ཤུགས་སྣོན་འབད་བ་གིས་མ་ཚད་ ལྟེ་བ་འདི་གིས་ ཚོང་འབྲེལ་གྱི་ཞིབ་འཚོལ་དང་ གསར་གཏོད་འབད་དེ་ ལུང་ཕྱོགས་འདི་ནང་ དུས་ཨ་རྟག་ར་ བཟའ་ཚང་ཚོང་ལས་གི་ཤེས་ཡོན་འདི་ ལུང་ཕྱོགས་འདི་ནང་ དགོས་མཁོ་ཆེ་ཤོས་ཅིག་དང་ ཕན་ནུས་དྲག་ཤོས་ཅིག་འབད་བཞག་ནི། འདི་བཟུམ་སྦེ་ མཆོག་གྱུར་ལྟེ་བ་འདི་གིས་ བཟའ་ཚང་ཚོང་ལས་གི་ལས་སྡེ་ནང་ ཚོང་ལས་དང་འབྲེལ་བའི་རིགས་སྣ་ གསར་གཏོད་ཀྱི་ལས་སྣ་ལ་སོགས་པ་ཚུ་ཡར་སྤེལ་གཏང་སྟེ་ རྒྱལ་ཁབ་ནང་འཁོད་ལུ་ ཚོང་ལཱ་འབད་མི་ཚུ་ འབྲེལ་བ་འཐབ་སའི་ལྟེ་བ་ཅིག་ལུ་འགྱུར་ནི་ཨིནམ་མ་ཚད་ གཞུང་དང་ཚོང་སྡེ་གཉིས་ཀྱི་བར་ན་ གྲོས་སྡུར་འབད་སའི་ས་སྒོ་ལྟེ་བ་ལུ་འགྱུར་ཏེ་ ཚོང་སྡེ་གི་དཀའ་ངལ་ཚུ་ གཞུང་གི་སྲིད་བྱུས་ཚུ་ནང་བཀོད་ཚུགས་པའི་ ཁེ་ཕན་ཅན་གྱི་ལྟེ་བ་ཅིག་ལུ་བཟོ་ནི།


text:
LibreOffice 7.4 Help
འབྲི་ཤོག་ཟེར་མི་འདི་ འབྲི་ཤོག་ཚད་འཛིན་ཚུ་ སོ་སོ་སྦེ་ཡོད་མི་ ཚིག་ཡིག་གི་ཡིག་ཆ་དང་ ཡང་ན་ ཤོག་ཁྲམ་ཅིག་ཨིན། ཁྱོད་ཀྱི་ ཝེབ་ཤོག་ལེབ་ཀྱི་དོན་ལུ་ འབྲི་ཤོག་ཅིག་གསར་བསྐྲུན་འབད་བ་ཅིན་ ཨིན་ཊར་ནེཊི་ནང་ལུ་ བཏང་ནི་ལུ་ ལག་ལེན་པ་འདི་གིས་ འདི་ནང་ལུ་ གནད་སྡུད་ཅིག་ཐོ་བཀོད་འབད་བཏུབ། གནད་སྡུད་ཀྱི་འབྲི་ཤོག་དང་ འབྲི་ཤོག་གི་འབྲི་ཤོག་ཚད་འཛིན་འདི་ཚུ་ ཡུ་ཨར་ཨེལ་ཅིག་ གསལ་བཀོད་འབད་ཐོག་ལས་ སར་བར་ནང་ལུ་ སྤོ་བཤུད་འབད་བཏུབ་ཨིནམ་དང་ སར་བར་ནང་ལུ་ ལས་སྦྱོར་འབད་བཏུབ་ཨིན།
འབྲི་ཤོག་གི་དོན་ལུ་ མིང་འདི་གསལ་བཀོད་འབདཝ་ཨིན། འ་ནི་མིང་འདི་འབྲི་ཤོག་འགྲུལ་བསྐྱོདཔ་ནང་ལུ་ འབྲི་ཤོག་འདི་ ངོས་འཛིན་འབད་ནི་ལུ་ ལག་ལེན་འཐབ་ཨིན།
མཇུག་བསྡུ་ཡོད་པའི་ འབྲི་ཤོག་གི་ གནད་སྡུད་ག་འདི་ སྤོ་བཤུད་འབད་ནི་ཨིན་མི་ ཡུ་ཨར་ཨེལ་འདི་ གསལ་བཀོད་འབདཝ་ཨིན།
མངོན་གསལ་འབད་ཡོད་པའི་ ཡུ་ཨར་ཨེལ་འདི་ འབྱུང་ནི་ཨིན་པའི་ དམིགས་གཏད་གཞི་ཁྲམ་འདི་ ངེས་འཛིན་འབདཝ་ཨིན།
མཇུག་བསྡུ་ཡོད་པའི་ འབྲི་ཤོག་གི་བརྡ་དོན་འདི་ གནས་སོར་འབད་ནི་ལུ་ ཐབས་ལམ་འདི་གསལ་བཀོད་འབདཝ་ཨིན།
"ལེན་"་ ཐབས་ལམ་འདི་ལག་ལེན་འཐབ་ཐོག་ལས་ ཚད་འཛིན་རེ་རེ་བཞིན་གྱི་གནད་སྡུད་དེ་ མཐའ་འཁོར་འགྱུར་ཅན་སྦེ་ སྤོ་བཤུད་འབདཝ་ཨིན། འདི་ཚུ་ འབྲི་ཤོག་ནང་ ཡུ་ཨར་ཨེལ་ལུ་ མཇུག་སྣོན་འབདཝ་ཨིན།"?Control1=Content1&Control2=Content2&..."; ཡིག་འབྲུ་གི་ ཡིག་རྒྱུན་དེ་ ལེན་མི་གི་སར་བར་ནང་ ལས་རིམ་གྱི་ཐོག་ལས་ བརྟག་དཔྱད་འབདཝ་ཨིན།
"Post" ཐབས་ལམ་ལག་ལེན་འཐབ་པ་ཅིན་ གསལ་བཀོད་འབད་ཡོད་པའི་ཡུ་ཨར་ཨེལ་ལུ་སྟང་ཡོད་པའི་རྣམ་པ་ལས་ ཡིག་ཆ་འདི་གསར་བསྐྲུན་འབད་ཡོདཔ་ཨིན།
གནད་སྡུད་གནས་སོར་ཨིན་ཀོ་ཌིང་འབད་ནི་དོན་ལུ་ དབྱེ་བ་འདི་གསལ་བཀོད་འབདཝ་ཨིན།
འབྲི་ཤོག་ཅིག་གཏངམ་ད་ LibreOffice ནང་ལུ་ འཐོབ་ཚུགས་ཡོད་པའི་ ཚད་འཛིན་འདི་ཚུ་ ཆ་འཇོག་འབད་བཞགཔ་ཨིན། ཚད་འཛིན་གྱི་མིང་དང་ ཆ་མཉམ་པའི་གནས་གོང་འཐོབ་ཚུགསཔ་པ་ཅིན་ སྤོ་བཤུད་འབདཝ་ཨིན།
ཡི་གུ་ནང་རེ་རེ་བཞིན་ནང་ གནས་གོང་ག་ སྤོ་བཤུད་འབད་ཡོད་མི་འདི་ཚུ་ རང་སོའི་ཚད་འཛིན་ལུ་བརྟེནམ་ཨིན། ཚིག་ཡིག་ས་སྒོ་ཚུ་གི་དོན་ལུ་ མཐོང་ཚུགས་པའི་ཧྲིལ་བུ་འདི་ཚུ་ ཆ་མཉམ་སྤོ་བཤུད་འབད་ཡོད་ ཐོ་ཡིག་སྒྲོམ་གི་དོན་ལུ་ སེལ་འཐུ་གྲུབ་ཡོད་པའི་ ཧྲིལ་བུ་ཚུ་ཆ་མཉམ་ སྤོ་བཤུད་འབད་ཡོད་ དཔྱད་སྒྲོམ་དང་ གདམ་ཁ་ས་སྒོ་ཚུ་གི་དོན་ལུ་ འ་ནི་ས་སྒོ་འདི་ཚུ་ཤུགས་ལྡན་བཟོ་ཡོད་པ་ཅིན་ འབྲེལ་བ་ཡོད་པའི་ གཞི་བསྟུན་གནས་གོང་ཚུ་ སྤོ་བཤུད་འབདཝ་ཨིན།
འ་ནི་བརྡ་དོན་འདི་ ག་དེ་སྦེ་སྤོ་བཤུད་འབད་དགོཔ་ཨིན་ན་འདི་ སེལ་འཐུ་གྲུབ་ཡོད་པའི་གནས་སོར་ཐབས་ལམ་(ལེན་ ཡང་ན་ གནས་བསྐྱོད་)དང་ ཀོ་ཌིང་ (ཡུ་ཨར་ཨེལ་ ཡང་ན་ སྣ་མང་ཡན་ལག་)ལུ་རག་ལསཔ་ཨིན། ལེན་ནིའི་ཐབས་ལམ་དང་ ཡུ་ཨར་ཨེལ་ཨིན་ཀོ་ཌིང་་དེ་ སེལ་འཐུ་འབད་ཡོད་པ་ཅིན་ དཔེར་ན་ འབྲི་ཤོག་ནང་གི་
ཨེཆ་ཊི་ཨེམ་ཨེལ་ནང་ ངོས་འཛིན་འབད་ཡོད་པའི་ ཚད་འཛིན་ཚུ་ལུ་ ཁ་སྐོངས་འབད་ LibreOffice འདི་གིས་ གཞན་ཚད་འཛིན་ཚུ་བྱིནམ་ཨིན། དམིགས་བསལ་ཨང་གྲངས་ཀྱི་རྩ་སྒྲིག་དང་བཅས་པའི་ ས་སྒོ་ཚུ་གི་དོན་ལུ་ མཐོང་ཚུགས་པའི་གནས་གོང་ཚུ་ སྤོ་བཤུད་མི་འབད་ འདི་འབདཝ་ད་ གཏན་བཟོས་སྔོན་སྒྲིག་གི་རྩ་སྒྲིག་འདི་ཚུ་ སྤོ་བཤུད་འབདཝ་ཨིནམ་སེམས་གར་བཞག་དགོཔ་དེ་ གལ་ཆེཝ་ཨིན། འོག་གི་ཐིག་ཁྲམ་འདི་གིས་ LibreOffice་དམིགས་བསལ་ཚད་འཛིན་འདི་གི་གནད་སྡུད་འདི་ ག་དེ་སྦེ་ སྤོ་བཤུད་འབདཝ་ཨིན་ན་ སྟོནམ་ཨིན:


text:
ཁ་ཙ་ ཐིམ་ཕུག་ཀུན་གསལ་ཕོ་བྲང་གི་ སྟོན་པ་རྡོར་གདན་མའི་ སྐུ་རྟེན་བཞེངས་སའི་ ས་གོ་ནང་སྦེ་ མི་དབང་རྒྱལ་ཡུམ་ རྡོ་རྗེ་དབང་མོ་དབང་ཕྱུག་མཆོག་གིས་ ཨིང་སྐད་ལས་ སྐད་སྒྱུར་ཐོག་ རྒྱ་ནག་གི་ སྐད་ཡིག་ནང་ པར་སྐྲུན་འབད་མི་ ཀི་དེབ་༢ གསར་བཏོན་མཛད་གནང་ཡོད་མི་དེ་ཡང་ མི་དབང་འབྲུག་རྒྱལ་བཞི་པ་མཆོག་ལུ་ གུས་བཏུད་ཞུ་ནིའི་དོན་ལས་ པར་སྐྲུན་འབད་མི་༡༡-༡༡-༡༡ ཟེར་མི་དང་ རོར་ཨོཕ་ད་ ཌའི་གཱོན་ཟེར་མི་ ཀི་དེབ་གཉིས་ཨིན་པའི་གནས་ཚུལ།
Check Also
རྒྱ་ཚ་སྦིས་ལུ་ ཆུ་རུད་ཐོན་མིའི་ནང་ མི་༢ ལུ་ ཤི་རྐྱེན་དང་༣ འཚོལ་བའི་བསྒང་ཡོདཔ།
༉ ཁ་ཙ་ དྲོ་པའི་ཆུ་ཚོད་༢ དང་ སྐར་མ་༣༠ དེ་ཅིག་ཁར་ ལྷུན་རྩེ་ཀུར་སྟོད་རྒེད་འོག་ རྒྱ་ཚ་སྦིས་གཡུས་ཚན་ནང་ ཆུ་རུད་ཐོན་མི་དེ་གིས་ མི་༧ འཕྱགས་བདའ་ཡོདཔ་བཞིན་དུ་ ཉེན་སྲུང་སྡེ་ཚན་གྱིས་ ཕོ་སྐྱེས་༡ དང་ ཨམ་སྲུ་༢ …


text:
༉ རྒྱལ་ཁབ་ནང་འཁོད་ལུ་ ཚོགས་རྒྱན་ས་ཁོངས་༨༦༦ ནང་ བཙག་འཐུ་འགོ་འདྲེན་འཐབ་མི་ ཚོགས་རྒྱན་འགོ་དཔོན་༥,༦༡༩ བགོ་བཀྲམ་འབད་ཡོདཔ་བཞིན་དུ་ འབྲུག་གི་བཙག་འཐུ་ལྷན་ཚོགས་ཀྱིས་འབད་བ་ཅིན་ ད་རིས་ རྒྱལ་ཡོངས་ཚོགས་སྡེའི་ ཚོགས་རྒྱན་ཉིནམ་གི་དོན་ལུ་ གྲ་སྒྲིག་སོང་སྟེ་ཡོད་ཟེར་ཨིན་པས།
བཙག་འཐུ་ལྷན་འཛིན་སྤྱི་ཁྱབ་ ཆོས་རྒྱལ་ཟླ་སྒོ་རིག་འཛིན་གྱིས་ བཤད་མིའི་ནང་ བཙག་འཐུ་དང་འབྲེལ་བའི་ བྱ་རིམ་ཚུ་ག་ར་ གྲ་སྒྲིག་སོང་ཡོདཔ་མ་ཚད་ བཙག་འཐུའི་འགོ་དཔོན་ཚུ་ཡང་ ཚོགས་རྒྱན་སྐྱུར་མི་ཚུ་བཟུམ་སྦེ་ར་ ཚོགས་རྒྱན་གྱི་ཉིནམ་ འགོ་བཙུགས་ནི་ལུ་ སག་ལང་སྟེ་ཡོད་ཟེར་ཨིན་པས།
འདེམས་ངོ་ཚུ་དང་ འབྲེལ་བ་ཅན་གྱི་ ཚོགས་རྒྱན་བཙུགས་མི་ཚུ་ རྒྱལ་རབས་ཅན་གྱི་ རྒྱལ་ཡོངས་ཚོགས་སྡེའི་ བཙག་འཐུ་ནང་ བཅའ་མར་གཏོགས་ཏེ་ ང་བཅས་རའི་ འགན་ཁུར་ཚུ་ དཔའ་ཉམས་དང་བཅསཔ་སྦེ་ འགྲུབ་ནི་ལུ་ སྤྲོ་སྣང་དང་བཅསཔ་སྦེ་ སྒུག་ཡོད་ཟེར་ བཙག་འཐུ་ལྷན་འཛིན་སྤྱི་ཁྱབ་ཀྱིས་ བཤདཔ་ཨིན་པས།
ད་རིས་ ཚོགས་རྒྱན་གྱི་ཉིནམ་ལུ་ ཚོགས་རྒྱན་བསྐྱུར་ནི་གི་ ཁྱད་ཚད་ལྡན་མི་བསྡོམས་ མི་སེར་༤༣༢,༠༣༠ ཡོད་མི་ལས་ ཨམ་སྲུ་བརྒྱ་ཆ་༥༡.༡༣ དང་ ཕོ་སྐྱེས་བརྒྱ་ཆ་༤༨.༨༧ ཡོདཔ་ད་ རྫོང་ཁག་ཚུ་གི་གྲས་ལས་ བཀྲ་ཤིས་སྒང་ལུ་ ཁྱད་ཚད་ཅན་གྱི་ ཚོགས་རྒྱན་སྐྱུར་མི་༤༦,༩༨༣ ཡོད་མི་དེ་ གྱངས་ཁ་མཐོ་ཤོས་ཨིནམ་ད་ མགར་ས་རྫོང་ཁག་ནང་ ཚོགས་རྒྱན་སྐྱུར་མི་༢,༠༠༠ ཡོད་མི་དེ་ གྱངས་ཁ་ཉུང་ཤོས་ཨིན་པས།
མི་གྲངས་༨༨,༩༡༥ གིས་ འགྲེམ་ཐོག་ཚོགས་རྒྱན་སྐྱུར་མི་སྦེ་ ཐོ་བཀོད་འབད་ནུག།
ང་བཅས་ཆ་ཁྱབ་ དུས་ཡུན་ཆུ་ཚོད་དག་པ་ཅིག་གི་རྒྱབ་ལས་ ཚོགས་རྒྱན་གྱི་ཉིནམ་ འགོ་བཙུགས་ནི་ལུ་ སྒུག་སྟེ་ཡོདཔ་མ་ཚད་ ད་ཚུན་གྱི་བར་ན་ ག་ར་ལེགས་ཤོམ་སྦེ་ འགྱོ་དོ་ཡོདཔ་ལས་ བཙག་འཐུའི་བྱ་རིམ་དེ་ རང་མོས་དང་ རྣམ་དག་ཐོག་ འགྱོ་ནི་གི་ རེ་བ་བསྐྱེད་དོ་ཟེར་ བཙག་འཐུ་ལྷན་ཚོགས་ཀྱི་ལྷན་འཛིན་ བདེ་སྐྱིད་པདྨ་གིས་ བཤད་པའི་ཁར་ མི་སེར་ཚུ་ གདོང་ཁར་ཐོན་ཏེ་ འགན་ཁུར་ཚུལ་ལྡན་འབག་ཐོག་ལས་ ཚོགས་རྒྱན་བཙུགས་དགོ་ཟེར་ བཤདཔ་ཨིན་པས།
རྒྱལ་ཡོངས་ཚོགས་སྡེའི་ བཙག་འཐུ་༣ པའི་དོན་ལུ་ ད་ལྟོའི་ཚོགས་སྡེའི་ འཐུས་མི་༡༢ བརྩིས་ཏེ་ འདེམས་ངོ་༡༢༧ གྱིས་ བསྐྱར་ཞིབ་ཚོགས་ཁང་གི་ འདེམས་ཁྲི་ལུ་ དོ་འགྲན་འབད་མི་དེ་ གྱངས་ཁ་མཐོ་ཤོས་ཅིག་ཨིནམ་ད་ འདེམས་ངོ་ཡོངས་བསྡོམས་ལས་༧༣ སྐྱེས་ལོ་༣༠ སོ་གྲངས་ནང་ འབད་མི་ཚུ་ཨིན་པས།
སྤྱི་ལོ་༢༠༠༨ ལུ་ རྒྱལ་ཡོངས་ཚོགས་སྡེའི་ བཙག་འཐུ་སྐབས་ འདེམས་ངོ་༥༢ དང་ སྤྱི་ལོ་༢༠༡༣ ལུ་ འདེམས་ངོ་༦༧ གྱིས་ དོ་འགྲན་འབད་ཡོདཔ་ཨིན་པས།
ད་རིས་ ཚོགས་རྒྱན་བཙུགས་ནི་གི་ དུས་ཚོད་དེ་ དྲོ་པའི་ཆུ་ཚོད་༩ ལས་ ཕྱི་རུ་༥ ཚུན་ཨིནམ་ད་ ཚོགས་རྒྱན་སྐྱུར་མི་ཚུ་གིས་ ཚོགས་རྒྱན་ས་ཁོངས་ནང་འོངམ་ད་ རང་སོའི་ཚོགས་རྒྱན་ངོས་འཛིན་འདྲ་པར་ འབག་འོང་དགོཔ་ཨིན་པའི་གནས་ཚུལ།
རིག་འཛིན་དབང་ཕྱུག།


text:
LibreOfficeནང་ ཡོངས་ཁྱབ་མགྱོགས་ཐབས་ལྡེ་མིག་
མགྱོགས་ཐབས་ལྡེ་མིག་ཚུ་ལ་ལོ་ཅིག་ཁྱོད་རའི་ཌེཀསི་ཊོཔ་རིམ་ལུགས་ལུ་འགན་སྤྲོད་ཡོདཔ་འོང་། ཌེཀསི་ཊོཔ་རིམ་ལུགས་འདི་ལུ་འགན་སྤྲོད་ཡོད་མི་ལྡེ་མིག་ལ་ལོ་LibreOffice ལུ་འཐོབ་མི་ཚུགས་པས། གཞན་ལྡེ་མིག་འགན་སྤྲོད་ནི་ལུ་ LibreOffice དོན་ལུ་ལག་ཆས་ཚུ་ - སྲོལ་སྒྲིག་ - ལྡེ་སྒྲོམ་ནངཡང་་ན་ཁྱོད་རའི་ཌེཀསི་ཊོཔ་རིམ་ལུགས་ནང་འགན་སྤྲོད་བཏུབ།
མགྱོགས་ཐབས་ལྡེ་མིག་ལག་ལེན་འཐབ་ནི།
ཁྱོད་ཀྱི་གློག་རིམ་ལས་འགན་གྱི་བཀྲམ་སྤེལ་སྦོམ་ཤོས་ཅིག་ མགྱོགས་ཐབས་ལྡེ་མིག་ལག་ལེན་འཐབ་པའི་ཐོག་ལས་ བོད་བརྡ་འབད་བཏུབ། དཔེར་ན་ བརད་བཀོད་+ཨོ་ ཚད་འཛིན་+ཨོ་ མགྱོགས་ཐབས་ལྡེ་མིག་ཚུ་ ཡིག་སྣོད་ དཀར་ཆག་ནང་ ཁ་ཕྱེ་ཐོ་འགོད་ལས་གཞན་ཅིག་ཁར་སྟོནམ་ཨིན།ཁྱོད་ཀྱིས་ མགྱོགས་ཐབས་ལྡེ་མིག་ལག་ལེན་འཐབ་པའི་ཐོག་ལས་ ལས་འགན་འདི་འཇུག་སྤྱོད་འབད་ནི་ཨིན་པ་ཅིན་ ཨེབ་ཞིནམ་ལས་ལྡེ་མིག་འདི་མར་སྦེ་བཟུང་ བརྡ་བཀོད་ ཚད་འཛིན་དེ་ལས་ ཨོ་ལྡེ་མིག་ལུ་ཨེབ། ཌའི་ལོག་འབྱུང་པའི་ཤུལ་ལུ་ ལྡེ་མིག་གཉིས་ཀུ་འཛིན་གྲོལ་འབད།
ཁྱོད་རའི་གློག་རིམ་འདི་བཀོལ་སྤྱོད་འབད་བའི་བསྒང་ འཐོབ་ཚུགས་པའི་བཀོལ་སྤྱོད་ཆ་མཉམ་གྱི་དོན་ལས་ མའུསི་ ཡང་ན་ ལྡེ་སྒྲོམ་གཉིས་ལས་གང་རུང་ཅིག་ལག་ལེན་འཐབ་པའི་ཐོག་ལས་ གདམ་ཁ་རྐྱབས།
མགྱོགས་ཐབས་ལྡེ་མིག་དང་གཅིག་ཁར་དཀར་ཆག་ཚུ་འབོ་པའི་བསྒང་
དཀར་ཆག་ཕྲ་རིང་གུ་སྟོན་ཡོད་པའི་ཡིག་འབྲུ་ལ་ལོ་ཅིག་འོག་ཐིག་བཀལ་ནུག ཁྱོད་ཀྱིས་ དཀར་ཆ་ཚུ་གདམ་ལྡེ་དང་མཉམ་འོག་ཐིག་བཀལ་ཡོད་པའི་ཡིག་འབྲུ་ཚུ་ཨེབ་པའི་ཐོག་ལས་ཐད་ཀར་དུ་འཛུལ་སྤྱོད་འབད་ཚུགསདཀར་ཆག་འདི་ཚར་ཅིག་ཁ་ཕྱེ་ཞིནམ་ལས་ དོ་རུང་ཁྱོད་ཀྱིས་འོག་ཐིག་བཀལ་ཡོད་པའི་ཡིག་འབྲུ་ཚུ་མཐོང་འོང་། དེ་མ་ཚད་ འོག་ཐིག་བཀལ་ཡོད་པའི་ཡིག་འབྲུ་ལྡེ་མིག་ལུ་ཨེབ་པའི་ཐོག་ལས་ དཀར་ཆག་རྣམ་གྲངས་ཚུ་ཐད་ཀར་དུ་འཛུལ་སྤྱོད་འབད་ཚུགས།
ཌའི་ལོགསི་ཚད་འཛིན་ནིའི་དོན་ལུ་མགྱོགས་ཐབས་ལྡེ་མིག་ལག་ལེན་འཐབ་དོ།
There is always one element highlighted in any given dialog - usually shown by a broken frame. This element, which can be either a button, an option field, an entry in a list box or a check box, is said to have the focus on it. If the focal point is a button, pressing Enter runs it as if you had clicked it. A check box is toggled by pressing the spacebar. If an option field has the focus, use the arrow keys to change the activated option field in that area. Use the Tab key to go from one element or area to the next one, use Shift+Tab to go in the reverse direction.
ཨི་ཨེསི་སི་ལུ་ཨེབ་མི་འདི་གིས་ བསྒྱུར་བཅོས་ཚུ་མ་སྲུངས་པར་ཌའི་ལོག་ཁ་བསྡམ་ཨིན། ཁྱོད་ཀྱིས་ཨེབ་རྟ་གུ་ཆེད་དམིགས་བཞག་པ་ཅིན་ ཁྱོད་ཀྱིས་ ཨེབ་རྟའི་ཚག་བཀལ་ཡོད་པའི་གྲལ་ཐིག་གཞི་ཁྲམ་མིང་རྐྱངམ་ཅིག་མེན་པར་ སེལ་འཐུ་འབད་ཡོད་པའི་ཨེབ་རྟའི་འོག་ལུ་གྱིབ་མ་སྟུག་པ་པ་ཡང་མཐོངམ་ཨིན། དེ་གིས་ ག་དེམ་ཅིག་སྦེ་ཁྱོད་ཀྱིས་བཙུགས་ལྡེ་ལུ་ཨེབ་པའི་ཐོག་ལས་ཌའི་ལོག་ཕྱི་ཁར་བཏོན་པ་ཅིན་ ཨེབ་རྟ་འདི་གུ་ཨེབ་དང་ཅོག་འཐད་པའི་སྐོར་ལས་བརྡ་སྟོན་འབདཝ་ཨིན།
མའུསི་བྱ་བའི་དོན་ལུ་མགྱོགས་ཐབས་ལྡེ་མིག་ཚུ།
ཁྱོད་ཀྱིས་ མའུསི་ ཡང་ན་ དངོས་པོ་དང་མིང་གུ་ཨེབ་གཏང་འབད་བའི་ཐོག་ལས་སེལ་འཐུ་འབད་དེ་ འདྲུད་ནི་དང་བཀོག་བཞག་ནི་གཉིས་ལག་ལེན་འཐབ་པ་ཅིན་ ཁ་སྐོང་ཅན་གྱི་ལས་འགན་འཛུལ་སྤྱོད་འབད་ནིའི་དོན་ལུ་ སོར་ལྡེ་ བརྡ་བཀོད་ ཚད་འཛིན་ དང་འཕྲལ་འཕྲལ་ གདམ་ཁ་ གདམ་ལྡེ་ལག་ལེན་འཐབ་བཏུབ། འདྲུད་ནི་དང་བཀོག་བཞག་པའི་སྐབས་ལུ་ལྡེ་མིག་མར་བཟུངམ་ད་ ལེགས་བཅོས་འབད་ཡོད་པའི་ལས་འགན་ཚུ་ཡོད་མི་ཚུ་ མའུསི་དཔག་བྱེད་བསྒྱུར་བཅོས་རྣམ་པ་གིས་བརྡ་སྟོན་འབདཝ་ཨིན། ཡིག་སྣོད་ ཡངན་ དངོས་པོ་གཞན་ཚུ་སེལ་འཐུ་འབད་བའི་སྐབས་ ལེགས་བཅོསཔ་ལྡེ་མིག་གིས་ སེལ་འཐུ་རྒྱ་བསྐྱེད་འབད་ཚུགས་-ལས་འགན་ཚུ་འཇུག་སྤྱོད་འབད་བཏུབ་སར་བཤདཔ་ཨིན། ལས་འགན་འདི་འཐོབ་ཚུགས་ཀྱི་དོན་ལུ་ ཁྱོད་རའི་ཨེགསི་སྒོ་སྒྲིག་འཛིན་སྐྱོང་པ་ལུ་རག་ལས་
ལུས་སྦྱོང་ཚིག་ཡིག་ཨིན་པུཊི་གི་ས་སྒོ་ཚུ།
-
འཕྲལ་འཕྲལ་ར་ལག་ལེན་འཐབ་ཡོད་པའི་བརྡ་བཀོད་ཚུ་ཡོད་པའི་སྐབས་དོན་དཀར་ཆག་ཅིག་ཁ་ཕྱེ་ཚུགས།
-
Use the shortcut keys CommandCtrl+Shift+S to open the Special Characters dialog to insert one or more special characters.
-
ཚིག་ཡིག་ཧྲིལ་བུ་སེལ་འཐུ་འབད་ནི་གི་དོན་ལུ་ བརྡ་བཀོད་ ཚད་འཛིན་+ཨེ་ ལག་ལེན་འཐབ། སེལ་འཐུ་རྩ་བསྐྲད་གཏང་ནི་གི་དོན་ལས་ གཡས་ ཡང་ན་ གཡོན་གྱི་མདའ་རྟགས་ལྡེ་མིག་ལག་ལེན་འཐབ།
-
སེལ་འཐུ་འབད་ནི་ལུ་ མིང་ཚིག་ཅིག་གུ་ཚར་གཉིས་ཨེབ་གཏང་འབད།
-
ཚིག་ཡིག་ཨིན་པུཊི་ས་སྒོ་ནང་ཨེབ་གཏང་ཚར་གསུམ་འབད་མི་གིས་ ས་སྒོ་ཧྲིལ་བུ་སེལ་འཐུ་འབདཝ་ཨིན། ཚིག་ཡིག་ཡིག་ཆ་ནང་ཨེབ་གཏང་ཚར་གསུམ་འབད་མི་གིས་ ད་ལྟོའི་བརྗོད་ཚིག་སེལ་འཐུ་འབདཝ་ཨིན།
-
མིང་ཚིག་གི་མཇུག་ལུ་ འོད་རྟགས་ས་ཚིགས་ནང་ལས་ཡོད་ཚད་ཅིགཔ་བཏོན་གཏང་ནིའི་དོན་ལུ་ བརྡ་བཀོད་ ཚད་འཛིན་+ཌི་ཨི་ཨེལ་ ལག་ལེན་འཐབ།
-
བརྡ་བཀོད་ ཚད་འཛིན་དང་གཡས་ ཡངན་ གཡོན་གྱི་མདའ་རྟགས་ལྡེ་མིག་ལག་ལེན་གྱི་ཐོག་ལས་ འོད་རྟགས་འདི་མིང་ཚིག་ལས་མིང་ཚིག་ལུ་མཆོང་འོང་ དེ་མ་ཚད་ ཁྱོད་ཀྱིས་ སོར་ལྡེ་མར་སྦེ་བཟུང་པ་ཅིན་ མིང་ཚིག་གཅིག་ལས་གཞན་ཅིག་ལུ་སེལ་འཐུ་འབདཝ་ཨིན།
-
ཨའི་ཨེན་ཨེསི་ཨར་ཊི་འདི་ བཙུགས་ནིའི་ཐབས་ལམ་དང་ཚབ་སྲུང་ཐབས་ལམ་གཉིས་ཀྱི་སྦུག་དང་དོ་རུང་ལོག་སོར་བསྒྱུར་འབད་ནིའི་དོན་ལས་ལག་ལེན་འཐབ་ཨིན།
-
འདྲུད་ནི་དང་བཀོག་ནི་གཉིས་ ཚིག་ཡིག་སྒྲོམ་གྱི་ནང་ན་དང་ཕྱི་ཁར་ ལག་ལེན་འཐབ་བཏུབ།
-
The བརྡ་བཀོད་ཚད་འཛིན་+ཛེཌི་མགྱོགས་ཐབས་ལྡེ་མིག་ཚུ་ རིམ་པ་གཅིག་ལུ་ཚར་ཅིག་ནང་ལེགས་བཅོས་འབད་བཤོལ་ནིའི་དོན་ལུ་ལག་ལེན་འཐབ་ཨིན་ དེ་ལས་ཚིག་ཡིག་ལུ་ཧེ་མ་བསྒྱུར་བཅོས་དང་པའི་ནང་ཡོད་དོ་བཟུམ་ ད་ལྟོ་ཡང་གནས་ཚད་ཡོདཔ་ཨིན།
-
LibreOffice has an AutoComplete function which activates itself in some text and list boxes. For example, enter c:\a~/a into the URL field and the AutoComplete function displays the first file or first directory found on the C: drivein your home folder that starts with the letter "a".
-
ཡིག་སྣོད་གཞན་ཚུ་དང་སྣོད་ཐོ་ཚུ་ལས་བརྒྱུད་དེ་བཤུད་སྒྲིལ་འབད་ནི་གི་དོན་ལུ་ མར་གྱི་མདའ་རྟགས་ལྡེ་མིག་འདི་ལག་ལེན་འཐབ། དེ་མ་ཚད་ ཡུ་ཨར་ཨེལ་ས་སྒོ་ནང་ཡོད་བཞིན་པའི་ཡན་ལག་སྣོད་ཐོ་ བཀྲམ་སྟོན་འབད་ནི་གི་དོན་ལུ་ གཡས་ཀྱི་མདའ་རྟགས་ལྡེ་མིག་འདི་ལག་ལེན་འཐབ། ཁྱོད་ཀྱིས་ ཡུ་ཨར་ཨེལ་གྱི་ཡན་ལག་བཙུགས་པའི་ཤུལ་མར་མཇུག་གི་ལྡེ་མིག་ལུ་ཨེབ་པ་ཅིན་ འཕྲལ་མགྱོགས་རང་བཞིན་མཇུག་བསྡུ་འདི་ལངམ་སྦེ་འཐོབ་ཚུགསཔ་ཨིན། ཚར་ཅིག་ལས་རིམ་འདི་ཐོབ་ཞིནམ་ལས་ ཡིག་ཆ་ ཡངན་ སྣོད་ཐོ་དགོ་པ་ཅིན་ བཙུགས་ལུ་ཨེབས།
མེ་ཀོརོསི་བར་དཀྲོགས་འབད་བའི་བསྒང་།
If you want to terminate a macro that is currently running, press CommandCtrl+Shift+Q.
LibreOfficeནང་ ཡོངས་ཁྱབ་མགྱོགས་ཐབས་ལྡེ་མིག་ཚུའི་ཐོ་ཡིག
The shortcut keys are shown on the right hand side of the menu lists next to the corresponding menu command. (Not all of the mentioned keys for controlling dialogs are available on the Macintosh.)
Shortcut keys for controlling dialogs
Shortcut keys for controlling documents and windows
Shortcut keys for editing or formatting documents
སྟོན་ཁང་ནང་མགྱོགས་ཐབས་ལྡེ་མིག
སྟོན་ཁང་གི་བརྗོད་དོན་མངའ་ཁོངས་གསརཔ་ནང་མགྱོགས་ཐབས་ལྡེ་མིག་ཚུ།
སྟོན་ཁང་སྔོན་ལྟའི་མངའ་ཁོངས་ནང་ལུ་མགྱོགས་ཐབས་ལྡེ་མིག་ཚུ་:
Selecting Rows and Columns in a Database Table (opened by CommandCtrl + Shift + F4 keys)
པར་རིས་དངོས་པོའི་དོན་ལུ་ མགྱོགས་ཐབས་ལྡེ་མིག་ཚུ།


text:
༉ སྤྱི་ཟླ་༩ པའི་ཚེས་༡༩ ལས་ རྒྱལ་ཡོངས་ནང་ སྐྱེས་ལོ་༥ ལས་༡༡ བར་ན་འབད་མི་ ཨ་ལོ་ཚུ་ལུ་ ཀོ་བིཌ་-༡༩ འི་ ནད་བཀག་སྨན་ཁབ་ཐུན་ཚད་༣ པ་ འགོ་བཙུགས་ཡོདཔ་ཨིན་པས།
སྨན་ཁབ་བཙུགས་ནིའི་ ལས་རིམ་དེ་ཡང་ སྤྱི་ཟླ་༡༠ པའི་ཚེས་༢༠ ཚུན་ འགོ་འདྲེན་འཐབ་ནི་ཨིན་པས།
ད་རེས་ རྒྱལ་ཁབ་ནང་ སྐྱེས་ལོ་༥ ལས་༡༡ གི་བར་ན་འབད་མི་ ཨ་ལོ་ཡོངས་བསྡོམས་༨༣,༠༠༠ ལྷགཔ་ཅིག་ཡོདཔ་ད་ ལོ་ཚད་དེ་ནང་ཡོད་མི་ ཨ་ལོ་ཚུ་ལུ་ ནད་བཀག་སྨན་ཁབ་ཐུན་ཚད་༢ པ་དེ་ དུས་ཅི་ སྤྱི་ཟླ་༤ པའི་ནང་ བཙུགས་ཡོདཔ་བཞིན་དུ་ ཁྱད་ཚད་ལྡན་པའི་ ཨ་ལོ་བརྒྱ་ཆ་༩༥ དེ་ཅིག་གིས་ སྨན་ཁབ་ཐོབ་ནུག།
གསོ་བ་ལྷན་ཁག་གིས་ ཨ་ལོ་ཚུ་ལུ་ ནད་བཀག་སྨན་ཁབ་ཐུན་ཚད་༣ པ་དེ་ རྒྱལ་ཡོངས་སྨན་ཁབ་ཐབས་རིག་བསླབ་སྟོན་སྡེ་ཚན་དང་ སྨན་རིགས་རྒྱུན་བཀོད་དབང་འཛིན་གྱིས་ གྲོས་འདེབས་དང་འཁྲིལ་ཏེ་ འགོ་འདྲེན་འཐབ་ཨིན་པས།
ལྷན་ཁག་དང་འཁྲིལ་བ་ཅིན་ ཀོ་བིཌ་-༡༩ འི་ནད་འབུབ་དེ་ དུས་རྒྱུན་དུ་ བསྒྱུར་བཅོས་འགྱོ་བའི་ཁར་ ཧེ་མར་ སྨན་ཁབ་བཙུགས་པའི་ ནུས་ཤུགས་ཉམས་འགྱོ་མི་ལུ་བརྟེན་ ཨིན་ཟེར་ཨིན་པས།
སློབ་གྲྭའི་ཨ་ལོ་ཚུ་དང་ དགེ་སློང་ དེ་ལས་ ཨ་ནེམོ་ཚུ་ རང་སོའི་སློབ་གྲྭ་དང་ གྲྭ་ཚང་དང་ བཤད་གྲྭ་ཚུ་ནང་ སྨན་ཁབ་བཙུགས་དོ་ཡོད་རུང་ སྨན་ཁབ་འཕྲོ་བརླག་འགྱོ་ནི་ལས་ བཀག་ནིའི་དོན་ལུ་ སྨན་ཁབ་བཙུགས་སའི་ ས་ཁོངས་ག་རའི་ནང་ སྨན་ཁབ་བཙུགས་པར་འོང་མི་ ཉུང་མཐའ་མི་༨ དེ་ཅིག་ འོང་དགོ་ཟེར་ གསོ་བ་ལྷན་ཁག་གིས་ བཀོད་ཡོདཔ་ཨིན་པས།
སྨན་ཁབ་བཙུགས་པའི་ལས་རིམ་སྐབས་ སྐྱེས་ལོ་༥ ལང་མི་ ཨ་ལོ་ཚུ་ལུ་ སྨན་ཁབ་ཐུན་ཚད་དང་པ་ བྱིན་ནི་ཨིནམ་ད་ བདུན་ཕྲག་༨ ཀྱི་ཤུལ་ལས་ སྨན་ཁབ་ཐུན་ཚད་༢ པ་ བཙུགས་ནི་ལུ་ ལྷན་ཐབས་འབད་ནི་ཨིན་པས།
སྨན་ཁབ་ཀྱིས་ ནད་འབུབ་འཐོབ་ནི་ལས་ བཀག་མི་ཚུགས་དོ་ཡོད་རུང་ ནད་འབུབ་ཐོབ་པའི་སྐབས་ ན་ཟུག་ཤུགས་སྦེ་རྐྱབ་ནི་ལས་ མར་ཕབ་འབད་བའི་ཁར་ སྨན་ཁང་ནང་འགྱོ་མ་དགོ་པའི་ ཁེ་ཕན་ཡོད་ཨིན་པས།གསོ་བ་ལྷན་ཁག་གིས་ ནད་ཡམས་ཀོ་བིཌ་-༡༩ འི་ དུས་མཐུན་སྙན་ཞུ་དང་འཁྲིལཝ་ད་ རྒྱལ་ཁབ་ནང་ འདས་པའི་བདུན་ཕྲག་༡ གི་ནང་འཁོད་ལུ་ མི་གྲངས་༣༣༡ ལུ་ ནད་ཡམས་ཀོ་བིཌ་-༡༩ ཐོབ་ཡོདཔ་ཨིན་པས།
ནད་ཡམས་ཐོབ་མི་ མཐོ་ཤོས་ར་ ཐིམ་ཕུག་ལུ་༡༣༠ དང་ སྤ་རོ་ལུ་༩ ཆུ་ཁ་ལུ་༤༡ བསམ་རྩེ་ལུ་༢༣ སྤུ་ན་ཁ་ལུ་༢༢ གསར་སྤང་ལུ་༡༦ བསམ་གྲུབ་ལྗོངས་མཁར་ལུ་༩ རྩི་རང་ལུ་༥ གཞལམ་སྒང་ལུ་༥ དེ་ལས་ དབང་འདུས་ཕོ་བྲང་ལུ་༡ ཨིན་པས།
ད་ལྟོ་ཚུན་ཚོད་ ཕོ་སྐྱེས་༣༣,༧༥༥ དང་ ཨམ་སྲུ་༢༧,༩༧༥ བརྩིས་ཏེ་ ཡོངས་བསྡོམས་མི་གྲངས་༦༡,༧༣༠ ལུ་ ནད་འབུབ་ཐོབ་མིའི་གྲས་ལས་༦༡,༥༦༤ ནད་གཞི་ལས་ དྲག་ཡོདཔ་བཞིན་དུ་ མི་༢༡ ལུ་ ཤི་རྐྱེན་བྱུང་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
LibreOffice 7.3 Help
འབྲི་ཤོག་ཚད་འཛིན་ཚུ་ལག་ལེན་འཐབ་མི་ནང་ཡིག་ཆ་ཚུ་དང་ཤོག་ཁྲམ་ཚུ་ནང་ ཁྱོད་ཀྱིས་གནས་གོང་ཚུ་དང་ཚིག་ཡིག་གང་རུང་འཚོལ་ནི་ལུ་ཌའི་ལོག་ཁ་ཕྱེ་ནི་ལུ་འབྲི་ཤོག་ཕྲ་རིང་གུ་ འཚོལ་སྙན་ཞུ་ངོས་དཔར་ཨེབ་ཚུགས།
ཁྱོད་ཀྱིས་གནད་སྡུད་གཞི་རྟེན་གཅིག་ཡང་ན་ཆ་མཉམ་ནང་འཚོལ་ཞིབ་འབད་བཏུབ། ཁྱོད་ཀྱིས ཡང་ཅིན་ཚིག་ཡིག་འདི་ འགོ་བཙུགས་སར་ མཇུག་ལུ་ ཡང་ན་ གནད་སྡུད་ས་སྒོ་འདི་གི་གནས་ཁོངས་ག་སྟེ་ འབད་རུང་ དགོ་ནི་ཨིན་ན་ སེལ་འཐུ་འབད་བཏུབ། ཁྱོད་ཀྱིས་ ? དང་ * ཝའིལ་ཀཌིསི་ཚུ་ འཚོལ་ཞིམ་ལས་ཚབ་བཙུགས་ ཌའི་ལོག་ནང་བཟུམ་སྦེ་ ལག་ལེན་འཐབ་བཏུབ། ཁྱོད་ཀྱིས་ གནད་སྡུད་གཞི་རྟེན་ འཛོལ་ཞིབ་ལས་འགན་གྱི་སྒོར་ལས་ བརྡ་དོན་ཁ་སྐོང་འདི་ LibreOffice གྲོགས་རམ་ནང་ལུ་འཐོབ།


text:
༉ ད་རེས་ནངས་པ་ འབྲུག་རྒྱལ་ཁབ་ནང་ ནད་ཡམས་ཀོ་རོ་ན་བའེ་རཱསི་དེ་ རྩ་མེད་སོང་ཡོདཔ་བཟུམ་སྦེ་ གནས་སྟངས་ལུ་ གྱུར་ནུག་ཟེར་ཞུ་ནི།
འཕྲལ་ཁམས་ཅིག་ཁར་ གཞུང་གིས་ མི་སྤུངས་འཛོམས་འབད་ནི་དང་ ཆོས་ཕྱོགས་ཀྱི་ ལས་རིམ་ཚུ་ འགོ་འདྲེན་འཐབ་ཆོགཔ་སྦེ་ བཟོ་མི་དང་བསྟུན་ ད་རེས་ མི་ཚུ་གིས་ ཀོ་བིཌ་-༡༩ འི་སྒྲིག་གཞི་ཚུ་ཡང་ སྣང་མེད་བསྐྱུར་བཞག་དོ་བཟུམ་མཐོངམ་མས་ཟེར་ཞུ་ནི།
གཞུང་གིས་འབད་བ་ཅིན་ ལས་རིམ་དེ་ཚུ་ ལག་ལེན་འཐབ་པའི་སྐབས་ ཀོ་བིཌ་-༡༩ འི་སྒྲིག་གཞི་ཚུ་ ལག་ལེན་འཐབ་དགོཔ་སྦེ་ གསལ་བསྒྲགས་འབད་ཡོད་རུང་ ལག་ལེན་མི་འཐབ་པས་ཟེར་ཞུ་ནི།
དེ་མ་ཚད་ མི་ཚུ་གིས་ ཁྲོམ་དང་ མི་མང་འགྲུལ་འཁོར་བཱསི་ དེ་ལས་ གླ་འཁོར་ཚུ་ནང་ འགྱོ་བའི་སྐབས་ ཧེ་མ་བཟུམ་སྦེ་ ཀོ་བིཌ་-༡༩ ལུ་ འཚེར་སྣར་བསྐྱེད་དེ་ ཁ་རས་ཚུ་ཡང་ ལེགས་ཤོམ་སྦེ་ ལག་ལེན་མ་འཐབ་པའི་ཁར་ དུས་རྒྱུན་ལགཔ་ཆུ་འཁྱུ་ནི་ཚུ་ཡང་ མི་འབད་བས་ཟེར་ཞུ་ནི།
དེ་མ་ཚད་ ཚོང་ཁང་ཚུ་གི་གདོང་ཁར་ ལགཔ་ཆུ་འཁྱུ་ནི་གི་ ཧོད་ཚུ་ལུ་བལྟ་རུང་ ཆུ་མེད་པའི་ཁར་ རྩི་བདག་མེད་སྦེ་ བཞག་དོ་བཟུམ་མཐོངམ་མས་ཟེར་ཞུ་ནི།
དེ་འབདཝ་ལས་ ད་རེས་ ཀོ་བིཌ་-༡༩ འི་གནས་སྟངས་དེ་ ལེགས་ཤོམ་འགྱོ་བའི་བསྒང་ཡོདཔ་ལས་ ཉེན་སྲུང་གི་ སྒྲིག་གཞི་དེ་ ལེགས་ཤོམ་སྦེ་ ལག་ལེན་མ་འཐབ་པ་ཅིན་ ད་རུང་ ནད་ཡམས་དེ་ མེ་འབར་དོ་བཟུམ་ འཕྱལ་འགྱོ་ནིའི་ ཉེན་ཁ་སྦོམ་སྦེ་ར་འདུག་ཟེར་ཞུ་ནི།
དེ་བཟུམ་སྦེ་ ཀོ་བིཌ་-༡༩ ཐོབ་སྟེ་ དྲག་མི་ཚུ་གིས་ ད་རུང་ ཀོ་བིཌ་-༡༩ མི་འཐོབ་ནི་བཟུམ་སྦེ་ སྣང་དག་ག་ནི་ཡང་མེད་པར་ ཉེན་སྲུང་གི་ སྒྲིག་གཞི་ཚུ་ ལག་ལེན་མ་འཐབ་པར་ སྡོད་མི་ཚུ་ཡང་འདུག་ཟེར་ཞུ་ནི།
ཚན་རིག་གི་ བརྟག་དཔྱད་ཚུ་ནང་འབད་བ་ཅིན་ ནད་ཡམས་དེ་ ལོག་ཐོབ་པ་ཅིན་ ནད་གཞི་གཞན་འཐོབ་ནི་གི་ ཉེན་ཁ་ཡོདཔའི་སྐོར་ལས་ཡང་ བཤད་དེ་ཡོདཔ་ལས་ ཉེན་སྲུང་དང་ལྡནམ་སྦེ་ སྡོད་དགོཔ་དེ་ གལ་ཅན་ཅིག་ཨིན་མས་ཟེར་ཞུ་ནི།
མི་ཚུ་གི་ མཐོང་སྣང་ལས་འབད་བ་ཅིན་ གསོ་བའི་ལྷན་ཁག་གིས་ ཉིན་བསྟར་གྱི་ དུས་མཐུན་སྙན་ཞུ་ནང་འབད་རུང་ ཀོ་བིཌ་-༡༩ ཐོབ་མི་ རྒྱ་ཆེ་དྲགས་སྦེ་ར་ མར་བབས་སོང་ཡོདཔ་ལས་ ཉེན་སྲུང་གི་ སྒྲིག་གཞི་དེ་ ལག་ལེན་མ་འཐབ་རུང་བཏུབ་སྦེ་ མཐོངམ་མས་ཟེར་ཞུ་ནི།
ད་རེས་ ལྷན་ཁག་གིས་ དུས་མཐུན་འབད་མི་དེ་ བརྟག་དཔྱད་འབད་བར་འོང་མི་ རྐྱངམ་གཅིག་ཨིནམ་ལས་ མི་སྡེ་ནང་ མི་ག་དེམ་ཅིག་གིས་ ཐོབ་སྟེ་ཡོདཔ་ཨིན་ན་ སླབ་མི་ཤེས་ནི་མས་ཟེར་ཞུ་ནི། ས་མཚམས་ཁ་ལས་ འོང་མི་ཚུ་ཡང་ ཟུར་བཞག་ཁང་ནང་ སྡོད་མ་དགོཔ་སྦེ་ བཟོ་ཡོདཔ་ལས་ མགྱོགས་དྲགས་བསྒྱུར་བཅོས་འགྱོ་བའི་ ནད་གཞི་གཞན་ཚུ་ འཐོབ་ནི་གི་ ཉེན་ཁ་སྦོམ་འདུག་ཟེར་ཞུ་ནི།
འཛམ་གླིང་ནང་ ནད་ཡམས་དེ་ ཚད་འཛིན་འབད་མ་ཚུགས་པར་ཡོདཔ་ལས་ ནད་གཞི་ལེགས་ཤོམ་སྦེ་ མ་ཞི་ཚུན་ ག་ར་གིས་ ཉེན་སྲུང་གི་ ཐབས་ལམ་ཚུ་ ཚུལ་དང་མཐུན་སྦེ་ ལག་ལེན་འཐབ་དགོཔ་འདུག་ཟེར་ཞུ་ནི།
བསོད་ནམས།
བུམ་ཐང་།


text:
LibreOffice 7.3 Help
In forms or database tables, you can search through data fields, list boxes, and check boxes for specific values.
ཐིག་ཁྲམ་འཚོལ་བཞི་སྐབས་ལུ་ ད་ལྟོའི་ཐིག་ཁྲམ་གྱི་གནད་སྡུད་ས་སྒོ་ཚུ་འཚོལ་ཞིབ་འབདཝ་ཨིན། འདི་བཟུམ་སྦེ་འབྲི་ཤོག་ཅིག་ནང་འཚོལ་ཞིབ་འབདཝ་ད་ འབྲི་ཤོག་དང་འབྲེལ་མཐུད་འབད་ཡོད་པའི་ཐིག་ཁྲམ་གྱི་གནད་སྡུད་ས་སྒོ་ཚུ་འཚོལ་ཞིབ་འབདཝ་ཨིན།
The search described here is carried out by LibreOffice. If you want to use the SQL server to search in a database, then you should use the Form-based Filters icon on the Form bar.
འཚོལ་ཞིབ་ལས་འགན་འདི་ཡང་ ཐིག་ཁྲམ་ཚད་འཛིན་གྱི་དོན་ལུ་ལངམ་སྦེ་ཐོབ་ཚུགས། འཚོལ་ཞིབ་ལས་འགན་འདི་ ཐིག་ཁྲམ་ཚད་འཛིན་ཅིག་ནང་ལས་བོད་བརྡ་འབད་བའི་སྐབས་ ཁྱོད་ཀྱིས་ འབྲེལ་མཐུད་འབད་ཡོད་པའི་གནད་སྡུད་གཞི་རྟེན་གྱི་ཐིག་ཁྲམ་གྱི་གནད་སྡུད་གཞི་རྟེན་ཀེར་ཐིག་ལུ་ཆ་མཉམ་པའི་ཐིག་ཁྲམ་ཚད་འཛིན་གྱི་ཀེར་ཐིག་རེ་རེ་འཚོལ་ཞིབ་འབད་ཚུགས།
འཚོལ་ཞིབ་ཀྱི་དབྱེ་བ་ཚུ་གསལ་བཀོད་འབདཝ་ཨིན།
སྒྲོམ་ནང་ལུ་འཚོལ་ཞིབ་ཐ་སྙད་བཙུགས་ ཡངན་ ཐོ་ཡིག་ནང་ལས་སེལ་འཐུ་འབད། འོད་རྟགས་འོག་གི་ཚིག་ཡིག་འདི་ཧེ་མ་ལས་ར་ ཚིག་ཡིག་ཀོམ་བོ་སྒྲོམ་ནང་ལུ་འདྲ་བཤུས་བརྐྱབས་ཅི། འཚོལ་ཞིབ་འདི་འབྲི་ཤོག་ནང་གཡོག་བཀོལ་བའི་བསྒང་ལུ་ མཆོང་ལྡེ་དང་གྲལ་ཐིག་མཚམས་ཚུ་ལས་སྦྱོར་འབད་མི་ཚུགསཔ་ཨིནམ་སེམས་ཁར་ངེས།
Your search terms will be saved as long as the table or the form document is open. If you are running more than one search and you would like to repeat the search term, you can select a previously used search term from the combo box.
གནད་སྡུད་དང་མི་ལྡན་པའི་ས་སྒོ་ཚུ་ཐོབ་པའི་གསལ་བཀོད་འབདཝ་ཨིན།
གནད་སྡུད་དང་ལྡན་པའི་ས་སྒོ་ཚུ་ཐོབ་པའི་གསལ་བཀོད་འབདཝ་ཨིན།
ག་སྟེ་ལུ་འཚོལ་ཞིབ་འབད་ནི་ཨིན་ན་གསལ་བཀོད་འབདཝ་ཨིན།
ཁྱོད་ཀྱིས་ འཚོལ་ཞིབ་འབད་དགོ་མནོ་མི་གཏན་ཚིགས་ཅན་གྱི་འབྲི་ཤོག་ གསལ་བཀོད་འབདཝ་ཨིན།
འབྲི་ཤོག་ ཀོམ་བོ་སྒྲོམ་འདི་ ད་ལྟོའི་ཡིག་ཆ་འདི་ གཅིག་ལས་ལྷག་པའི་གཏན་ཚིགས་ཅན་གྱི་འབྲི་ཤོག་དང་བཅས་པའི་འབྲི་ཤོག་ཡིག་ཆ་ཅིག་ཨི་ནཔ་ཅིན་རྐྱངམ་ཅིག་མཐོང་ཚུགས། དེ་ཐིག་ཁྲམ་ ཡངན་ འདྲི་དཔྱད་ཚུ་ནང་འཚོལ་ཞིབ་འབད་བའི་སྐབས་ལུ་མི་འབྱུང་།
འབྲི་ཤོག་ཡིག་ཆ་ནང་ལུ་ སྣ་མང་གཏན་ཚིགས་ཅན་གྱི་འབྲི་ཤོག་ཚུ་ཡོདཔ་འོང་། དེ་ཚུ་ཆ་མཉམ་ ཐིག་ཁྲམ་ཅིག་ལུ་ཕན་ཚུན་འབྲེལ་ལམ་ཡོད་པའི་ངོ་རྐྱང་འབྲི་ཤོག་ཆ་ཤས་ཨིན།
འབྲི་ཤོག་ཀོམ་བོ་སྒྲོམ་ནང་ལུ་ ཡོད་མི་ཚུ་ལུ་ཚད་འཛིན་འབད་བའི་གཏན་ཚིགས་ཅན་གྱི་འབྲི་ཤོག་ཆ་མཉམ་གྱི་མིང་ཚུ་ཡོདཔ་ཨིན།
ས་སྒོ་ཆ་མཉམ་ལས་བརྒྱུད་དེ་འཚོལ་ཞིབ་འབདཝ་ཨིན། ཁྱོད་ཀྱིས་ཐིག་ཁྲམ་ནང་འཚོལ་ཞིབ་ཅིག་གཡོག་བཀོལ་བ་ཅིན་ དེ་ནང་གི་ཐིག་ཁྲམ་ཚུ་ཆ་མཉམ་ར་འཚོལ་ཞིབ་འབད་འོང་། དེ་མེན་པར་འཚོལ་ཞིབ་འདི་འབྲི་ཤོག་ནང་གཡོག་བཀོལ་བ་ཅིན་ གཏན་ཚིགས་ཅན་གྱི་འབྲི་ཤོག་(འབྲི་ཤོག་ འོག་ལུ་ཐོ་བཀོད་འབད་ཡོདཔ་)གི་ས་སྒོ་ཆ་མཉམ་ར་འཚོལ་ཞིབ་འབད་འོང་། དོ་རུང་འཚོལ་ཞིབ་འདི་ ཐིག་ཁྲམ་ཚད་འཛིན་ས་སྒོ་ཅིག་ནང་གཡོག་བཀོལ་བ་ཅིན་ ནུས་ཅན་གནད་སྡུད་གཞི་རྟེན་གྱི་ཐིག་ཁྲམ་ས་སྒོ་ཅིག་དང་འབྲེལ་མཐུད་འབད་ཡོད་པའི་ཀེར་ཐིག་ཆ་མཉམ་ར་འཚོལ་ཞིབ་འབད་འོང་།
ད་ལྟོའི་གཏན་ཚིགས་ཅན་གྱི་འབྲི་ཤོག་གི་ས་སྒོ་ཚུ་ འབྲི་ཤོག་ཡིག་ཆའི་ས་སྒོ་ཚུ་དང་ཅོག་འཐད་མི་དགོཔ་ཨིནམ་ སེམས་ཁར་དྲན། འབྲི་ཤོག་ཡིག་ཆ་ནང་ལུ་ སྣ་མང་གནད་སྡུད་འབྱུང་ཁུངས་(དེ་ཡང་ སྣ་མང་གཏན་ཚིགས་ཅན་གྱི་འབྲི་ཤོག་)ལུ་དཔག་པའི་ས་སྒོ་ཚུ་ཡོད་པ་ཅིན་ ས་སྒོ་ཆ་མཉམ་གདམ་ཁ་གིས་ འབྲི་ཤོག་ནང་གནད་སྡུད་འབྱུང་ཁུངས་ལུ་འབྲེལ་མཐུད་འབད་ཡོད་པའི་ས་སྒོ་ལུ་རྐྱངམ་ཅིག་འཚོལ་ཞིབ་འབད་འོང་།
གསལ་བཀོད་འབད་ཡོད་པའི་གནད་སྡུད་ས་སྒོ་ལས་བརྒྱུད་དེ་ འཚོལ་ཞིབ་འབདཝ་ཨིན།
སྒྲིག་སྟངས་འདི་ཚུ་ ཚད་འཛིན་འཚོལ་ཞིབ་ནང་ལུ་ ངེས་འཛིན་འབདཝ་ཨིན།
འཚོལ་ཞིབ་ཐ་སྙད་དང་ས་སྒོའི་ནང་དོན་གཉིས་ཀྱི་མཐུན་ལམ་ གསལ་བཀོད་འབདཝ་ཨིན། འོག་གི་གདམ་ཁ་ཚུ་ལངམ་སྦེ་ཐོབ་ཚུགས་:
ཝའིལ་ཀརཌི་གསལ་བརྗོད་ ཞིབ་དཔྱད་སྒྲོམ་འདི་གུ་རྟགས་བཀལ་ཡོད་པ་ཅིན་ ལས་འགན་འདི་འཐོབ་མི་ཚུགས།
ས་སྒོའི་རྩ་སྒྲིག་ཆ་མཉམ་ར་ ད་ལྟོའི་ཡིགཆ་འཚོལ་བའི་སྐབས་ལུ་ ཆ་འཇོག་འབད་ཡོདཔ་སྦེ་གསལ་བཀོད་འབདཝ་ཨིན། སསྒོའི་རྩ་སྒྲིག་འདི་འོག་གི་ཚུ་ལག་ལེན་འཐབ་པའི་ཐོག་ལས་ གསར་བསྐྲུན་འབད་ཡོད་པའི་མཐོང་ཚུགས་པའི་རྩ་སྒྲིག་ཅིག་ཨིན།
ས་སྒོའི་རྒྱུ་དངོས་ཀྱི་དོན་ལུ་ ཐིག་ཁྲམ་བཀོད་སྒྲིག་ཐབས་ལམ་ནང་
གནད་སྡུད་འབྱུང་ཁུངས་མཐོང་སྣང་ནང་གི་ཀེར་ཐིག་རྩ་སྒྲིག་གུ་
འབྲི་ཤོག་གི་ནང་ཚད་འཛིན་གྱི་རྒྱུ་དངོས་ཚུ་གུར།
ས་སྒོའི་རྩ་སྒྲིག་འཇུག་སྤྱོད་འབད་སྒྲོམ་འདི་རྟགས་བཀལ་ཡོད་པ་ཅིན་ ཐིག་ཁྲམ་གནད་སྡུད་འབྱུང་ཁུངས་ཀྱི་མཐོང་སྣང་ ཡང་ན་ འབྲི་ཤོག་འདི་ དེ་ཁར་གཞི་སྒྲིག་འབད་དེ་ཡོད་པའི་རྩ་སྒྲིག་གི་ཐོག་ལས་ འཚོལ་ཞིབ་འབདཝ་ཨིན། ག་དེམ་ཅིག་འབད་སྒྲོམ་འདི་གུ་རྟགས་མ་བཀལ་བ་ཅིན་ གནད་སྡུད་གཞི་རྟེན་འདི་ གནད་སྡུད་གཞི་རྟེན་ནང་སྲུངས་ཡོད་པའི་རྩ་སྒྲིག་ལག་ལེན་ཐོག་ལས་འཚོལ་ཞིབ་འབདཝ་ཨིན།
དཔེར་ན:
You have a date field, which is saved in "DD.MM.YY" format in the database (for example, 17.02.65). The format of the entry is changed in the data source view to "DD MMM YYYY" (17 Feb 1965). Following this example, a record containing February 17 is only found when the Apply field format option is on:
ཁྱོད་ཀྱིས་ ཨ་རྟག་ར་ས་སྒོ་རྩ་སྒྲིག་ལག་ལེན་འཐབ་ཐོག་ལས་འཚོལ་ཞིབ་འབདཝ་ཨིན་པའི་འོས་སྦྱོར་འབདཝ་ཨིན།
ས་སྒོ་རྩ་སྒྲིག་མེད་པ་འཚོལ་ཞིབ་འབད་བའི་སྐབས་ལུ་ འོག་གི་དཔེ་ཚུ་གིས་ གནད་དོན་ཚུ་སྟོནམ་ཨིན། གནད་དོན་འདི་ཚུ་ གནད་སྡུད་གཞི་རྟེན་ལག་ལེན་འཐབ་ཡོད་མི་ལུ་བརྟེནམ་ཨིནམ་དང་ཕྱིའི་སྔོན་སྒྲིག་རྩ་སྒྲིག་དག་པ་ཅིག་གི་དོན་ལུ་རྐྱངམ་ཅིག་འབྱུངམ་ཨིན་:
གནད་དོན་འདི་ནང་ ཚད་ལྡན་རྩ་སྒྲིག་འདི་ ནང་ལུ་སྦེ་གསོག་འཇོག་འབད་ཡོད་པའི་གནད་སྡུད་ལུ་གཞི་བསྟུན་འབད་མི་རྩ་སྒྲིག་ཅིག་ཨིན། འདི་ཨ་རྟག་་ར་ལག་ལེན་པ་གིས་མི་མཐོངམ་ཨིན་ དེ་ཡང་དམིགས་བསལ་གྱིས་ གནད་སྡུད་དབྱེ་བ་(དཔེར་ན་ ཌི་བེསི་གནད་སྡུད་གཞི་རྟེན་ནང་གི་ཆུ་ཚོད་ས་སྒོ་)མཚུངས་བཟོའི་དོན་ལུ་ལག་ལེན་འཐབ་ཡོད་པ་ཅིན་ མི་མཐོངམ་ཨིན། འདི་ གནད་སྡུད་གཞི་རྟེན་ལག་ལེན་འཐབ་ཡོད་མི་དང་ངོ་རྐྱང་གནད་སྡུད་དབྱེ་བ་ལུ་བརྟེནམ་ཨིན། ཁྱོད་ཀྱིས་ ག་ཅི་འདི་སྟོན་ཡོདཔ་ཨིན་ན་འཚོར་ནི་རྐྱངམ་ཅིག་ཨིན་པ་ཅིན་ ས་སྒོ་རྩ་སྒྲིག་དང་གཅིག་ཁར་འཚོལ་ཞིབ་འབད་ནི་འདི་འོས་ལྡན་ཡོདཔ་ཨིན། འདི་གི་གྲངས་སུ་ དབྱེ་བའི་ཚེས་གྲངས་ཀྱི་ས་སྒོ་དང་ཆུ་ཚོད་ དེ་ལས་ཚེས་གྲངས་/ཆུ་ཚོད་དང་ཨང་གྲངས་/གཉིས་ལྡན་ཚུ་ཚུདཔ་ཨིན།
However, searching without Apply field format is appropriate for larger databases with no formatting issues, because it is faster.
ཁྱོད་ཀྱིས་ ས་སྒོའི་རྩ་སྒྲིག་འཇུག་སྤྱོད་ དང་གཅིག་ཁར་ ཞིབ་དཔྱད་སྒྲོམ་ཚུ་འཚོལ་ཞིབ་འབདཝ་ཨིན་པ་ཅིན་ རྟགས་བཀལ་ཡོད་མི་ཞིབ་དཔྱད་སྒྲོམ་ལུ་ "1" ཅིག་དང་ རྟགས་མ་བཀལ་མི་ཞིབ་དཔྱད་སྒྲོམ་ལུ་"0"ཅིག་དང་ དེ་ལས་ ངེས་འཛིན་མ་འབད་མི་(ཊི་སི་ཊེཊི་)ཞིབ་དཔྱད་སྒྲོམ་ལུ་ ཡིག་རྒྱུན་སྟོོངམ་ཚུ་ཐོབ་འོང་། ག་དེམ་ཅིག་འབད་འཚོལ་ཞིབ་འདི་ ས་སྒོ་རྩ་སྒྲིག་འཇུག་སྤྱོད་ འདི་མེད་པར་འབད་ཡོད་པ་ཅིན་ སྐད་ཡིག་ལུ་བརྟེན་པའི་སྔོན་སྒྲིག་བེ་ལུསི་"TRUE" ཡང་ན་ "FALSE" མཐོང་འོང་།
ཐོ་ཡིག་སྒྲོམ་ནང་ལུ་འཚོལ་ཞིབ་འབད་བའི་བསྒང་ལུ་ ས་སྒོ་རྩ་སྒྲིག་འཇུག་སྤྱོད་ འདི་ལག་ལེན་འཐབ་པ་ཅིན་ ཁྱོད་ཀྱིས་ ཐོ་ཡིག་སྒྲོམ་ནང་ཚིག་ཡིག་བཀྲམ་སྟོན་འབད་དེ་མཐོང་ཚུགས། ག་དེམ་ཅིག་འབད་ ས་སྒོ་རྩ་སྒྲིག་འཇུག་སྤྱོད་འདི་ལག་ལེན་མ་འཐབ་པ་ཅིན་ ཚད་ལྡན་ས་སྒོའི་རྩ་སྒྲིག་ལུ་ཆ་མཉམ་པའི་ནང་དོན་ཚུ་མཐོང་ཚུགས།
འཚོལ་ཞིབ་སྐབས་ལུ་ ཚུགས་ཡིག་དང་མགྱོགས་ཡི་གཉིས་ཀུ་ཆ་འཇོག་འབད་ནུག་
འཚོལ་ཞིབ་ལས་སྦྱོར་འདི་རིམ་ལོག་ཁ་ཕྱོགས་ནང་སྦེ་ དྲན་ཐོའི་མཇུག་ལས་མགུ་ཚུན་ གཡོག་བཀོལ་བཏུབ་པའི་གསལ་བཀོད་འབདཝ་ཨིན།
གིས་ འཚོལ་ཞིབ་ལོག་འགོ་བཙུགཔ་ཨིན། གདོང་བསྐྱོད་འཚོལ་ཞིབ་འདི་ དྲན་ཐོ་དང་པམ་གྱིས་ལོག་འགོ་བཙུགཔ་ཨིན། དེ་བཟུམ་སྦེ་རྒྱབ་བསྐྱོད་འཚོལ་ཞིབ་འདི་ མཇུག་གི་དྲན་ཐོ་གིས་ ལོག་འགོ་བཙུགཔ་ཨིན།
You can use the following wildcards:
If you want to search for the actual characters ? or *, precede them with a backslash: "\?" or "\*". However, this is only necessary when Wildcard expression is enabled. When the option is not enabled, the wildcard characters are processed like normal characters.
Searches with regular expressions. The same regular expressions that are supported here are also supported in the LibreOffice Find & Replace dialog.
དུས་རྒྱུན་བརྗོད་པའི་ཐོག་ལས་འཚོལ་ཞིབ་འབད་མི་འདི་བ་ཡང་ ཝའིལ་ཀརཌི་ཐོག་ལས་འཚོལ་ཞིབ་འབད་མི་འདི་གིས་ ལེ་ཤ་བྱིནམ་ཨིན། དུས་རྒྱུན་བརྗོད་པའི་ཐོག་ལས་འཚོལ་ཞིབ་འབད་བ་ཅིན་ འོག་གི་ཡིག་འབྲུ་ཚུ་ ཝའིལ་ཀརཌིསི་ཐོག་ལས་འཚོལ་ཞིབ་ནང་ལགལེན་འཐབ་ཡོད་མི་དང་ཆ་མཉམ་ཨིན་:
མངའ་སྡེ་གྲལ་ཐིག་གིས་ འཚོལ་ཞིབ་ཀྱིས་སླར་ལོག་འབད་ཡོད་པའི་དྲན་ཐོ་ཚུ་སྟོནམཨིན། ག་དེམ་ཅིག་འབད་ འཚོལ་ཞིབ་འདི་ཐིག་ཁྲམ་གྱི་མཇུག་(ཡངན་ འགོ་བཙུགཔ་ད་)ལུ་ལྷོད་པ་ཅིན་ འཚོལ་ཞིབ་འདི་ རང་བཞིན་གྱིས་ མཇུག་གཞན་ཅིག་ཁར་འཕྲོ་མཐུད་དེ་སྡོད་འོང་།
In very large databases, finding the record in reverse search order can take some time. In this case, the status bar informs you that the records are still being counted.
འཚོལ་ཞིབ་འདི་མཐར་འཁྱོལ་སྦེ་མཇུག་བསྡུ་ཡོད་པ་ཅིན་ ཐིག་ཁྲམ་ནང་གི་ཆ་མཉམ་ས་སྒོ་འདི་གཙོ་དམིགས་འབད་དེ་སྡོད་འོང་། ཁྱོད་ཀྱིས་ལོག་སྟེ་ འཚོལ་ཞིབ་ ཨེབ་རྟ་གུ་ཨེབ་གཏང་འབད་བའི་ཐོག་ལས་ འཚོལ་ཞིབ་འཕྲོ་མཐུད་ཚུགས། དོ་རུང་ཁྱོད་ཀྱིས་ ཆ་མེད་གཏང་ ཨེབ་རྟ་གུ་ཨེབ་གཏང་འབད་བའི་ཐོག་ལས་ འཚོལ་ཞིབ་འབད་བའི་བསྒང་ཡོད་མི་འདི་ཆ་མེད་གཏང་བཏུབ།
ཌའི་ལོག་ཁ་བསྡམ་ཨིན་ མཇུག་ལུ་འཚོལ་ཞིབ་འབད་མི་སྒྲིག་སྟངས་ཚུ་ ཁྱོད་ཀྱིས་ LibreOffice མ་སྤང་ཚུན་ཚོད་ སྲུངས་ཏེ་སྡོད་འོང་།
ཐིག་ཁྲམ་ ཡངན་ འབྲི་ཤོག་ལེ་ཤ་ར་ཁ་ཕྱེ་སྟེ་ཡོད་པ་ཅིན་ ཡིག་ཆ་རེ་རེ་ལུ་ འཚོལ་ཞིབ་གདམ་ཁ་མ་འདྲཝ་གཞི་སྒྲིག་འབད་ཚུགས། དེ་ལས་ཡིག་ཆ་འདི་ཁ་བསྡམ་པ་ཅིན་ མཇུག་ལུ་ཁ་བསྡམས་ཡོད་པའི་ཡིག་ཆའི་འཚོལ་ཞིབ་གདམ་ཁ་ཚུ་རྐྱངམ་ཅིག་སྲུངམ་ཨིན།